Baarashu dhaairaa gai idhikolhah fuhdheyne vaudheh neiy, Hurihaa kameh mi sarukaarun koh dheefi: MP Shujau | Mihaaru\nޚަބަރު / މެމްބަރު އިބްރާހިމް ޝުޖާއު\nބާރަށު ދާއިރާގައި އިދިކޮޅަށް ފުއްދޭނެ ވައުދެއް ނެތް، ހުރިހާ ކަމެއް ސަރުކާރުން ކޮށްދީފި: ޝުޖާއު\nބާރަށު ދާއިރާގެ މެމްބަރު ޝުޖާއު: އެ ދާއިރާއިން ބޭނުންވާ ކަންކަން މި ސަރުކާރުން ކޮށްދީ، ނިންމާފައިވާ ކަމަށް އޭނާ ވިދާޅުވި --ފޮޓޯ/މިހާރު\n06 ސެޕްޓެމްބަރ 2018 - 19:29\nހއ. ބާރަށު ދާއިރާގައި ހިމެނޭ ރަށްތަކަށް އިދިކޮޅު ކޯލިޝަނަށް ކޮށްދެވޭނެ އެއްވެސް ކަމެއް މިހާރަކު ނެތް ކަމަށާއި ރައްޔިތުން ބޭނުންވާ ކަންކަން ރައީސް އަބްދުﷲ ޔާމީންގެ ސަރުކާރުން ކޮށްދީފައިވާ ކަމަށް ރައްޔިތުންގެ މަޖިލީހުގެ އެ ދާއިރާގެ މެމްބަރު އިބްރާހިމް ޝުޖާއު މިއަދު ވިދާޅުވެއްޖެ އެވެ.\nމި މަހުގެ 23 ގައި ބާއްވާ ރިޔާސީ އިންތިޚާބުގައި ވާދަކުރައްވާ އިިދިކޮޅު ކޯލިޝަންގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހް (އިބޫ) ހއ. އަތޮޅަށް މިހާރު ކުރައްވަމުން ގެންދަވާ ދަތުރާ ގުޅިގެން، ޕީޕީއެމުން ބޭއްވި ނޫސްވެރިންގެ ބައްދަލުވުމެއްގައި ޝުޖާއު ވިދާޅުވީ، އޭނާގެ ދާއިރާގެ ރަށްރަށަށް އިބޫ ވެވަޑައިގަންނަވަނީ ރައީސް ޔާމީންގެ ސަރުކާރުން ފުއްދާފައިވާ ވައުދުތަކެއް ކަމަށެވެ. އަދި ދެން ހުރި ވައުދުތައް ފުއްދުމުގެ މަސައްކަތް ސަރުކާރުން މިހާރު ކުރަމުންދާ ކަމަށް ވެސް އޭނާ ވިދާޅުވި އެވެ.\n"އަޅުގަނޑު ދަންނަވާލަން ބޭނުން އެމްޑީޕީގެ ރިޔާސީ ކެންޑިޑޭޓާ އެކު ދަތުރު ކުރައްވާ ޑެލިގޭޝަންގެ ބޭފުޅުންނަށް، ތި ބޭފުޅުން ރަށްރަށަށް ވަޑައިގަތުމުގެ ކުރިން އެ ރަށްރަށުގައި ހުރި ފުރިހަމަ މައުލޫމާތާ އެކީ ވަޑައިގެންނެވުމަކީ އެއީ އަޅުގަނޑުމެން ދޭން ބޭނުންވާ ނަސޭހަތެކޭ،" އިބޫގެ ވައުދުތަކަށް ފާޑު ވިދާޅުވަމުން ޝުޖާއު ވިދާޅުވި އެވެ.\n"އިތުރަށް ވާންޖެހޭ ވައުދެއް، އިދިކޮޅު ކެންޑިޑޭޓަށް އޮންނަން ޖެހޭނެ ކަމަށް އަޅުގަނޑު ގަބޫލެއް ނުކުރަން."\nޝުޖާއު ވިދާޅުވި ގޮތުގައި އިދިކޮޅު ކޯލިޝަނުން ވަމުންދާ ވައުދުތައް ބާރަށު ދާއިރާގެ ރައްޔިތުން ގަބޫލެއް ނުކުރާނެ އެވެ. ރައްޔިތުންނަށް ލާބަ އާއި މަންފާ ހުރި އެއްވެސް ވައުދެއް އިދިކޮޅަށް ނުވެވޭނެ ކަމަށާއި އެ ކޯލިޝަނުން ވަމުންދާ ވައުދުތަކާ މެދު ރައްޔިތުން ސަމާލުވުމަށް ވެސް އޭނާ ގޮވާލެއްވި އެވެ.\n"އެ ބޭފުޅުންގެ ސަރުކާރުގެ ތިން އަހަރުގެ ތެރޭގައި ބާރަށު ދާއިރާގެ އެއްވެސް ރަށަކަށް އެއްވެސް ޚިދުމަތެއް ފޯރުކޮށް ދީފައި ނުވާ ކަމީ މުޅި ދާއިރާގެ ރައްޔިތުން ހެކިވާނެ ކަމެއް. އެހެންވީމާ ބާރަށު ދާއިރާގެ ރައްޔިތުންގެ ބޮލަށް ސަވާރު ވުމަށްޓަކައި ދޯހަޅި ވައުދު ވުމަކީ ރައްޔިތުން ގަބޫލު ކުރާނެ ކަމެއް ނޫން،" އޭނާ ވިދާޅުވި އެވެ.\nޝުޖާއު ވިދާޅުވީ، އިދިކޮޅު ކޯލިޝަނުން ވަމުންދާ އިތުރު ބައެއް ވައުދުތަކަކީ އެމްޑީޕީގެ ތިން އަހަރުގެ ސަރުކާރުގައި ވެސް ނުފުއްދި ހުރި ވައުދުތަކެއް ކަމަށެވެ. އަދި އެމްޑީޕީ އަކީ ވީރާނާވަމުންދާ ފިކުރެއް ކަމަށް ވިދާޅުވެ، ޝުޖާއު ވިދާޅުވީ އެމްޑީޕީ ސަރުކާރުން ބާރަށު ދާއިރާއާ މެދު އިހުމާލުވެފައި ވަނިކޮށް އެކަންކަން ހަމަޖައްސައި ދިނީ ވެސް ރައީސް ޔާމީންގެ ސަރުކާރުން ކަމަށެވެ. އެހެންވެ، މި އަހަރުގެ ރިޔާސީ އިންތިޚާބުގައި ރައީސް ޔާމީނަށް އެ ދާއިރާތަކުގެ ރައްޔިތުން ވޯޓު ދިނުމަށް ޝުޖާއު ގޮވާލެއްވި އެވެ.\n"ބާރަށު ދާއިރާ އަކީ މި ޒަމާއަތުގައި، ރައީސް ޔާމީންގެ ޒައާމަތުގައި އެތަކެއް ބައިވަރު ތަރައްގީގެ މަޝްރޫއު ހިންގާފައިވާ ދާއިރާއެއް." އޭނާ ވިދާޅުވި އެވެ.\nއިދިކޮޅު ފަރާތްތައް ޕީޕީއެމް މެމްބަރު އިބްރާހިމް ޝުޖާއު ހއ. ބާރަށް ހއ. އަތޮޅު ރައީސް އިބްރާހިމް މުހައްމަދު ސޯލިހް\n38 ކޮމެންޓް, 266 ރިއެކްޝަންސް\nދާއިރާ ދައިތަ އަދި ސެލަރީ ތި ދެބޭފުޅުންގެ ދެލޯ ހުރީ ސަލާމަތުންބާ އެމް ޑީ ޕީ ވެރިކަމުގައި ބާރަށު ދާއިރާޔަށް ކޮށްދިން ކައްތަށް ގިނަކަމުން އެދާއިރާގެ މީހުން އެތިބީ ނޭވާ ނުލެވިފައި ވާވާ ހާދަ ސަޅިޔޭ\nމިއީ ސިޔާސަތެއް އޮތް ސިޔާސީ މީހެއް ނޫން މީނައަށް އޮތީ ސޭޓޭ އަންގާގިތަށް ކުރުން\nއަމިއްލަރަށާ ދާއިރާއަށް ކަމެއްނުކޮށްދެވުނުތާ ބަޔަކު ކަމެއްކޮށްދީފާނެތީ ނޫނީ އެ ނިކަނެތި ރަށްޔިތުންނައް އެއްޗެއްލިބިދާނެތީ ހިތައް ތަދުވީދެއްތޯ؟\nވައުދު ފުއްދޭނެ. ދެފައިސާ ކަރުދާސް ދެމެދު ތާށިވެފަ ޤައުމާއި ދީނަށް ޤައްދާރުވެ ހުންނަވާ.\nތިގޮތަށްކަން ވާހަކަ ދެއްކޭނީ އެގުނެއްނު ހުޅުމާލޭގަ އެޅި މޯލްގެ މަތީގައި ހަދާފަ ހުރި ކެފޭ އަށް ހުއްދަ ނުލިބިގެން އުޅުނު ދުވަހު ޓީވީ ތަކަށް އަރައިގެން ތެޅުނު ވައްތަރު ރައްޔިރުންގެ ކުރިމަތީގަ އަމިއްލަ އެދުމަށް ބަދަލުވެގެން ދިޔަގޮތް ފެނުނެއްނު ބަޖްބޫރީ ހާލަތު ވ ރީއްޗަށް ފެނުނު ވިޔަފާރި ފުޑާލަން އުޅުނު މަންޒަރާ ތުރުތުރު އަޅާފަ ޔާމީނާ އެއްކިޅަށް ޖެލުމުން ހުއްދަލިބިގެން ދިޔަގޮތް ތިނބީ ބަލަންށޭ މިޔަށް ކިޔަނީ އަޅުވެތިވުމޭ މިހާރުވެސް ތިތިބީ ބިރުން މާދަމާވެސް ވެރިކަން ބަދަލުވެބަލަ ތިޔަ ދޮންމަނިކާ ސުޖާއު އަދި ސަލީމް ހުންނާނީ ގުޅިފައިވާ ޕާޓީތަކާއެކު. ވ ސަލާމް\nބާރަށު ރައްވެހިކަން ހޯދަން ބޭނުން, ކިހިނެއްބާ އެކަން ވާނީ, ރާއްޖޭގަ ހުރިހާކަމެއް ފުރިހަމަވެފަ އޮތް ހަމައެކަނި ރަށް ކާކު ބޭނުން ނުވާނީ އެފަދަ ރަށަކަށް ބަދަލުވާން..\nހޫނ، ރާއްޖޭގަ އޮތީ ތިޔައިގެ ދެރަށް، އެއީ ބާރަށާ އާރަށާ.......އެހެންވީމަ ހުރިހާކަމެއްވެސް ހުންނާނީ ފުރިހަމަވެފަ.\nދެން ޔާމީނު ކީއްކުރަން ހޮވަން ވީ. ހުރިހާ ކަމެއް ކޮއްނިމިފަވާ ކަމަށް އެބުނީ\nބާރަށު ދާއިރާއަށް ކޮށްދިންކަމެއް ކިޔާދޭންވާނެ. 1. މި 5އަހަރު ކިތައްކުދިން ކިޔަވާނިންމާފިތޯ. ކިތައްކުދިންނަށް ވަޒީފާއެއް ލިބޭނެ ފުރުސަތު ފަހިކޮށްދެވުނުތޯ? ކިތައްކުދިންނަށް އިތުރަށްކިޔަވާނެ މަގުފަހިކޮށްދެވުނުތޯ. 2. ރަށުގަ ތިބެގެން އަައްމުދަނީއެއް ލިބޭނެ އެއްވެސްކަމެއް ފަހިކޮށްދެވުނުތޯ. 3. ކިތައްރަށުގަ ނަރުދަމާ, ކިތައްރަށުގަ ފެން. 4. ސިއްހީ ނިޒާމަށް ކުޑަނަމަވެސް ކުރިއެރުމެއް ގެނެސްދިނިންތޯ. 5. ޒުވާނުންނަށް ފުޓްސަލްދަޑެއްފިޔަވާ ކޮށްދެވުނީ ކޮންކަމެއްތޯ. 6. ސްކޫލްފަދަ ކިޔެވުމުގެ ދާއިރާއަށް ކޮށްދެވުނީ ކޮންކަމެއްތޯ. 7. މަސްވެރިން ދަޑުވެރިންނަށް ކޮށްދެވުނީ ކޮންކަމެއްތޯ. 8. ދީނީ އަގީދާ ވަރުގަދަކުރުމަށް ކަމެއްކުރެވުނުތޯ. 9. އިޖުތިމާއި މައްސަލަތަކާއި ދުޅަހެޔޮ ދިރިއުޅިމަކަށް ކަމެއްކޮށްދެވުނުތޯ. މެމްބަރ ސުޖާއު, ޖަވާބުދެއްވާށެވެ. ދޭނެ ޖަވާބެއް ނެތިއްޔާ ދާއިރާ ބަދުނާމު ކުރަނީކީތްކުރަންތޯ. ސަލާމް\nބާރަށުގައި ކޮބާތަ ނަރުދަމާގެ ނިޒާމު؟ ފެނުގެ ނިޒާމު؟ މަގުތަކުގައި އެޅި ތާރަ ކޮބާތަ؟ ގެސްޓްހައުސްގެ ސިޔާސަތު ކޮބާތަ؟ މި ސަރުކާރުގައި ބާރަށަށް ކޮށްދިނީ އެންމެ ކަމެއް. އެއީ ރަނގަޅު ފެންވަރުގެ ފާލަމެއް އެޅުން. އެކަން ކޮށްދިނީ ރައްޔިތުން ދައްކާ ފައިސާއިން. އެއީ ޝުޖާއުއާއި ސަލީމާ ދެމީހުންގެ ފައިސާއެއް ނޫން! ޝުޖާއު ރެޑީ ވާންވީ، އިންތިހާބުގެ ނަތީޖާއާ އެކު އިދިކޮޅު ކޯލިޝަންއާ ގުޅެން!\nނޭގުނަސް ވާނެ އަންގަތަޅަން. ބާރަށުގަ ރައީސް ޔާމީން ޖެޓީ އެޅި، ނަރުދަމާ ކުރިޔަށްދަނީ،. ބާރަ ކުލާސް ރޫމުގެ މަސައްކަތް ކުރިޔަދަނީ،. ބޭސްފިހާރަ އަޅައިފި، ފިޓްސަލް ދަންޑު އެޅި\nއެއީ ޔާމީންގެ ހެޔޮފުޅުކަމުން ވިއްޔާ


Online koh flat form hushahelhey goiy hadhaifi | Mihaaru\nއޮންލައިންކޮށް ފޯމު ހުށަހެޅޭ "މަގޭހިޔާވަހި" ޕޯޓަލް، ހައުސިން މިނިސްޓަރު އާތިފާ ލޯންްޗުކޮށްދެއްވަނީ.-- ފޮޓޯ: ހުސެއިން ވަހީދު/ މިހާރު\nއޮންލައިންކޮށް ފްލެޓް ފޯމު ހުށަހެޅޭ ގޮތް ހަދައިފި\n11 ފެބުރުއަރީ 2019 - 15:20 33 comments\nސޯޝަލް ހައުސިން ސްކީމުގެ ފްލެޓުތަކަށް، ކިއުގައި ނުޖެހި އޮންލައިންކޮށް ހުށަހެޅޭނެ "މަގޭހިޔާވެހި" ޕޯޓަލް މިއަދު ލޯންޗުކޮށްފި އެވެ.\nނޭޝަނަލް ސެންޓާ ފޯ ދި އިންފޮމޭޝަން ޓެކްނޮލޮޖީ (އެންސީއައިޓީ) އިން ތައްޔާރުކުރި ޕޯޓަލް ލޯންޗުކޮށްދެއްވީ، ސްޓެލްކޯގައި ބޭއްވި ރަސްމިއްޔާތުގައި ހައުސިން މިނިސްޓަރު އާމިނަތު އާތިފާ އެވެ.\nކިއުގައި ނުޖެހި ފްލެޓަށް އެދޭނެ ނިޒާމެއް ގާއިމުކުރުމަކީ ރައީސް އިބްރާހިިމް މުހައްމަދު ސޯލިހުގެ ވައުދެކެވެ. ސަރުކާރުގެ 60 ދުވަހުގެ ތެރޭގައި ކުރަންޖެހޭ މަސައްކަތް ނިންމައި vehi.egov.mv ލޯންޗުކޮށްފައިވަނީ އެ ވައުދު ފުއްދަން ދީފައިވާ މުއްދަތު ހަމަވާން ދެ ދުވަހަށް ވެފައި އޮއްވަ އެވެ.\nފްލެޓަށް އެދޭ ޕޯޓަލް ލޯންޗުކުރިއަސް، މިވަގުތު، ބޯހިޔާވަހިކަމުގެ އެއްވެސް ސްކީމެއް ހުޅުވާލާފައިނުވާތީ އެއްވެސް ފްލެޓަކަށް ކުރިމަތިއްޗެއް ނުލެވޭނެ އެވެ. އެހެންކަމުން މިވަގުތު އެ ޕޯޓަލް އިން ކުރެވޭނެ ހަމައެކަނި ކަމަކީ ރަޖިސްޓްރީވުމެވެ.\nއެ ޕޯޓަލަށް ވަނުމުން، ޕޯޓަލަށް ލޮގިން ވުމަށް ވެބްސައިޓުގެ ވާތްފަރާތު ކަނުގައި ހާއްސަ ތަނެއް އިންނާނެ އެވެ. އެއަށް ފިތާލުމުން އަރާނީ، ސަރުކާރުގެ ބައެއް ހިދުމަތްތަކަށް އޮންލައިންކޮށް ހުށަހަޅަން ހަދާފައިވާ "އީފާސް"ގެ ޔޫސަނޭމާއި ޕާސްޕޯޑު ޖަހާށެވެ. އެހެންވެ އީފާސްގެ އެކައުންޓެއް ހަދާފައިނުވާ ނަމަ، މަގޭވެހި ބޭނުންކުރުމުގެ ކުރިން ޖެހޭނީ އޭގެ އެކައުންޓެއް ހުޅުވާށެވެ.\nއޮންލައިންކޮށް ފޯމު ހުށަހެޅޭ "މަގޭހިޔާވަހި" ޕޯޓަލް ލޯންްޗުކުރުމުގެ ރަސްމިއްޔާތުގައި ހައުސިން މިނިސްޓަރު އާތިފާ (މ)، ޕްލޭނިން މިނިސްޓަރު އަސްލަމް (ކ) އަދި ހަޔަ އެޑިއުކޭޝަން މިނިސްޓަރު ޑރ. އިބްރާހިމް ހަސަން ބައިވެރިވެވަޑައިގަންނަވަނީ.-- ފޮޓޯ: ހުސެއިން ވަހީދު/ މިހާރު\nމަގޭވެހި ޕޯޓަލަށް ރަޖިސްޓްރީވުމުން، އެ ޕޯޓަލަށް އެ މައުލޫމާތު ލިބެނީ ޑިޕާޓްމަންޓް އޮފް ނޭޝަނަލް ރަޖިސްޓްރޭޝަން (ޑީއެންއާރު) މެދުވެރިކޮށެވެ.\nރަސްމިއްޔާތަށް ފަހު ނޫސްވެރިންނާ ވާހަކަދައްކަވަމުން މިނިސްޓްރީ އޮފް ކޮމިއުނިކޭޝަން، ސައިންސް އެންޑް ޓެކްނޮލޮޖީގެ ސްޓޭޓް މިނިސްޓަރު އަލީ ސޯލިހު ވިދާޅުވީ ފްލެޓަށް އެދޭ އޮންލައިން ޕޯޓަލް ހަދާފައިވަނީ ސަރުކާރުގެ ވިއުގާގެ ތެރޭގައި ކަމަށް ވުމުން، އެއްފަހަރާ ކިތައްމެ ގިނަ ބަޔަކު ވަން ކަމުގައި ވިއަސް ވެބްސައިޓު ކްރޭޝްވުން ފަދަ ކަމެއް ނުވާނެ ކަމަށެވެ. ކުރިއަށް އޮތް ތަނުގައި އޮންލައިން ޕޯޓަލް އިތުރަށް ތަރައްގީކުރަން ނިންމާފައިވަނީ އެމީހަކަށް ލިބޭ މާކްސް ވެސް އެނގޭނެ ގޮތަށް ކަމަށް އޭނާ ވިދާޅުވި އެވެ.\nޓެކްނޮލޮޖީ މިނިސްޓްރީގެ ދަށުން ހިންގާ އެންސީއައިޓީން މިހާރު ވަނީ މަގޭހިޔާވެހި ޕޯޓަލަށް ހާއްސަ ޑިވެލޮޕަރުންގެ ޓީމެއް އެކުލަވާލައިފަ އެވެ.\nހައުސިންގެ ސްޓޭޓް މިނިސްޓަރު އަހުމަދު ނަޝީދު ވިދާޅުވީ އޮންލައިންކޮށް ފޯމު ހުށަހެޅިކަމުގައި ވިއަސް އެކަން ކަށަވަރުކުރެވޭނެ މައުލޫމާތުތައް ހުށަހަޅަންޖެހޭނެ ކަމަށެވެ. އަދި ހުށަހަޅާ ފޯމުގެ އެންމެ ފަހުގެ މައުލޫމާތު ވެސް ޕޯޓަލުން ލިބޭނެ ގޮތް ހަދާނެކަމަށް ވިދާޅުވި އެވެ.\nމީގެ ކުރިން ހުޅުވާލި ފްލެޓުތަކަށް ކުރިމަތިލާން އެތައް ހާސްބަޔަކު އެތައް ގަޑިއިރު ކިއު ހަދާފައި ވެ އެވެ. ނަމަވެސް އޮންލައިން ޕޯޓަލް ތައާރަފުކުރުމުން، ދެން ހުޅުވާލާ ހައުސިން ސްކީމުތަކަށް ދުނިޔޭގެ ކޮންމެ ތަނެއްގައި ހުރިކަމުގައި ވިއަސް ހުށަހެޅޭނެ އެވެ.\nއިތުރު ލިޔުންތައް ބޯހިޔާވަހިކަން ފްލެޓް ހައުސިން މިނިސްޓްރީ ހައުސިން ޔުނިޓް ކޮމިއުނިކޭޝަން މިނިސްޓްރީ\n2 days ago 76\nފްލެޓް ލިސްޓު ލަސްވީ ކޮވިޑާ ހެދި މަސައްކަތް ހުއްޓުމުން\nދިއްދޫ ގެތައް އޭސީސީ، އޭޖީގެ ލަފާގެ މަތިން ދޫަކުރަނީ\nފްލެޓު ދޫކުރަންވީ މާލެ ސިޓީ ކައުންސިލުން: އާޒިމް\nގެނބިގެން މަރުވި މީހަކު ކޮވިޑަށް ޕޮޒިޓިވް\nރެވެނިއު ސްޓޭމްޕްގެ ފީ ބޮޑުކުރުމުން އަގުތައް އުފުލޭނެ!\n13.9 މިލިއަން ރުފިޔާގެ ޕެވީލިއަން ވީރާނާވަނީ!\n20 hours ago 84\nކުރިއަށް އޮތް ތިން ދުވަހު ސަރުކާރުގެ އޮފީސްތައް ބަންދު\nދީޕިކާގެ ފަހަތުން ރަންވީރު ވެސް ޕްރޮޑިއުސަރަކަށް\nVilla College Lecturer/ Senior Lecturer4Aug 2020


ފެންފުށީގައި ނަރުދަމާ ނިޒާމު ގާއިމުކުރަން ބަޔަކަށް ދީފި\nއދ. ފެންފުށީގައި ނަރުދަމާގެ ނިޒާމް ގާއިމު ކުރުމަށް 2.2 މިލިއަން ޑޮލަރަށް (34 މިލިއަން ރުފިޔާ) އިންޑިއާގެ ކުންފުންޏެއް ކަމަށްވާ ލަކީ އެކްސްޕޯޓާ މިއަދު ހަވާލުކޮށްފި އެވެ.\nApril 21, 2017 43\nފިޔޯރީގެ އިންޖީނުގޭގައި ރޯވެ މީހަކު މަރުވެއްޖެ\nގދ. ފިޔޯރީގެ އިންޖީނުގޭގައި މީގެ އިރުކޮޅެއް ކުރިން ހިނގި އަލިފާނުގެ ހާދިސާއެއްގައި އެތަނުގެ މުވައްޒަފަކު މަރުވެއްޖެ އެވެ.\nބިދޭސީމީހާގެ މަރާ ގުޅިގެން އިތުރު ބިދޭސީއަކު ހައްޔަރު\nބޭރު މީހާގެ މަރާ ގުޅިގެން3ބިދޭސީއަކު ހައްޔަރުކޮށްފި\nލ. ފޮނދޫގައި ގެއްލިގެން ހޯދަމުން ދަނިކޮށް، މަރުވެފައި އޮއްވައި އިއްޔެ ފެނުނު ބަންގްލަދޭޝް މީހާގެ މައްސަލާގައި ތިން ބިދޭސީއަކު މިއަދު ހައްޔަރުކޮށްފި އެވެ.\nރާއްޖޭގައި މީހުން ވަޒަންވެރި ވީއްސުރެ ބުދު ދީނުގައި އުޅެމުން އައިސް، ދިވެހި ދައުލަތުގެ ފަރާތުން ރަސްމީ ގޮތުން އިސްލާމް ދީން ގަބޫލުކޮށް ރާއްޖޭގެ ރައްޔިތުން އިސްލާމް ދީނަށް...\nއައްޑޫގެ މަގުތަކުގައި ނުރައްކާތެރި އެކްސިޑެންޓްތައް ހިނގަނީ މަގުތައް ގަވައިދުން މަރާމާތުކޮށް ނުބެލެހެއްޓޭތީ އާއި މަގުތަކުގެ ސަލަމާތާއި ރައްކާތެރި ކަމަށް އަޅަންޖެހޭ ފިޔަވަޅުތައް...\nފާއިތުވި ދުވަސްތަކުގައި، ސިޔާސީ މައިދާނުގައި އެންމެ ގިނައިން އިވުނު އަޑަކީ ފ. އަތޮޅު ވިއްކާލަން އުޅޭ ވާހަކައިގެ އަޑެވެ. ސަރުކާރުން އެ ވާހަކަ ދޮގުކުރައްވާ އިރު ވެސް އެ އަޑު...\nރާއްޖޭގައި ހަލުވިކަމާ އެކު ފެތުރެމުންދާ ހުމުގެ ރޯގާ ޖެހިގެން ލ. އަތޮޅާއި ރ. އަތޮޅުގެ ރަށްތަކުން ރިޕޯޓު ކުރަމުން އަންނަ މީހުންގެ އަދަދު އިތުރުވަމުން ދާ ކަމަށް ހެލްތު ޕްރޮޓެކްޝަން...\nMarch 16, 2017 27


SunOnline: Jayyida ge Kama Beauty: Dhivehinge skincare guru\nޖައްޔިދާގެ ކަމާ ބިއުޓީ: ދިވެހީންގެ ސްކިންކެއާ ގުރޫ\nމިޙްނާ ނާސިހު 05 Mar 2021, 10:51\nސްކިން ކެއާ ބްލޮގާ ޖައްޔިދާ ބަދުރީ -- ފޮޓޯ:ފަޔާޒު މޫސާ/ސަން\nކުޑައިރުއްސުރެވެސް މޭކަޕަށް ހާޢްސަ ލޯތްބެއް ދެވިފައިވާ ޖައްޔިދާ ބަދުރީ (ޖައީ)އަށް ސްކިންކެއާގެ ތެރެއަށް ވަދެވުނީ މީގެ އަހަރުތަކެއް ކުރިން އިންޑިއާގައި ކިޔަވަމުން އައި ދުވަސްވަރު އެވެ. ހަމުގެ ބޮޑެތި މައްސަލަތަކެއް އޭރު ދިމާވެފައިވީއިރު، ޑޮކްޓަރު ދިން ބޭސްތައް ކޮންމެ ދުވަހަކު އުނގުޅުންވީ އޭނާއަށް ތަންކޮޅެއް އުނދަގޫކަމަކަށެވެ. އެއަށްވުރެ ފަސޭހައިން އަމިއްލަ ހަންގަނޑަށް ބަލައިގެން އުޅެވޭނެ ކޮންމެވެސް އިތުރު ގޮތެއް އޮންނާނެ ކަމަށް ގަބޫލުކުރެވުނެވެ.\nއެގޮތެއް ހޯދަން އޭނާ ކުރި ދިގު ދަތުރަކީ މިއަދު އެތަށް ދިވެހިންގެ "ފޭވަރިޓް" ސްކިންކެއާ ބްލޮގް ކަމުގައިވާ "ކަމާ ބިއުޓީ"ގެ ފެށުމެވެ. ދުނިޔޭގެ މަޝްހޫރު އެކިއެކި ސްކިންކެއާ ބްރޭންޑްތައް ރާއްޖެ ގެނެސް، ހެޔޮ އަގެއްގައި އާންމުންނަށް ވިއްކުމާއި އަދި ހަމަ އެ ޕްރޮޑްކްޓް ތަކުގެ އަމިއްލަ ރިވިއުސް "އައި އެމް ކަމާ ބިއުޓީގައި" އޭނާ ހިއްސާކުރަމުންދަނީ ނިކަން ލޯތްބާއި ޝައުގާއި އެކީގައެވެ.\nކަމާ ބިއުޓީ ހަމައެކަނި ވިޔަފާރިއެއް ނޫން\nސޯޝަލް މީޑީއާ މެދުވެރިކޮށް މިފަދަ އަމިއްލަ ކުޑަ ވިޔަފާރިއެއް ފެށުމަކީ މިއަދު ދިވެހިންގެ މެދުގައި އާ ކަމެއް ނޫނެވެ. ނުވިތާކަށް ސްކިންކެއާއަށް ހާއްސަކޮށްވެސް އެތަކެއް ވިޔަފާރިތަކެއް މިއަދު މިފަދައިން ހިންގަމުން އާދެއެވެ. އެހެންނަމަވެސް މި ހުރިހާ ފަރާތްތަކާ "ކަމާ ބިއުޓީ" ތަފާތެވެ.\nޕޭޖެއް ހިންގުމުގެ ކުރިން ޖައީ އެތައް ދުވަސްތަކެއް އަދި ހަފްތާތަކެއް ހޭދަކުރީ އަމިއްލައަށް މިކަން ކިޔަވާ ދަސްކުރުމަށެވެ.\n"ޔޫޓިއުބް ވީޑިއޯތަކާއި، ޕްރޮޑަކްޓްތަކާއި، އޭގައި ބޭނުންކޮށްފައި ހުންނަ އިންގްރިޑިއަންޓްސްތައް ބަލައި ހޯދާ ދަސްކުރަންފެށީ. ދެން އެހާ ބައިވަރު އެއްޗެހިވީމަ ކުޑަ ފޮތެއްގައި ހުރިހާއެއްޗެއް ލިޔެގެން ދަސްކޮށް ހަމަ ރިވައިސްކުރީ. ދެން އަމިއްލައަށް ޔޫއެސްއިން އެއްޗެހި ގަނެގެން ތަޖުރިބާ ކުރެވެން ފެށީމަ ހިތަށް އެރީ މިއީ އަމިއްލައަށް އެކަނި އެކަނި ކުރުމަށްވުރެ އެހެންމީހުންނަށްވެސް އެނގެންޖެހޭ ކަންކަމޭ" ޖައްޔިދާ އޭނާގެ މި މަސައްކަތް ފެށުނުގޮތް ކިޔައިިދިނެވެ.\nއެ ފޮތް އަދިވެސް އޭނާ އަތުގައި އެބައޮތެވެ. ނަމަވެސް ތަފާތަކީ މިއަދު ބާޒާރަށް ނެރޭ ކޮންމެ އާ އުފެއްދުމަކާއި އެކު، ނުވަތަ ހަމަށް އަންނަ ކޮންމެ ބަދަލަކާއި އެކު އެ ފޮތް ހުޅުވަން ނުޖެހުމެވެ. މީހުންނަށް މި މައުލޫމާތުތައް ދީ އަދި އަމިއްލައަށްވެސް މިކަމުގެ ތެރެއަށް ވަދެވިފައިވާލެއް ބޮޑުކަމުން ގިނަ މައުލޫމާތުތައް އޭނާ ހަނދާންވެސް ހުރެއެވެ.\nއެހެންކަމުން ކަސްޓަމަރަކު އޭނާގެ ހަމުގެ މައްސަލައާއި، ހަމުގެ ބާވަތް ބުނެލުމުން ޖައީގެ އަމިއްލަ ތަޖުރިބާގެ އެހީގައި އެ ކަސްޓަމަރަކަށް އެންމެ ރަނގަޅުވާނެ އުފެއްދުމެއް އޭނާ ބުނެލަނީ ނިކަން އިތުބާރާއި ޔަގީން ކަމާއި އެކުގައެވެ. އަދި އޭނާގެ ރިވިއު ތަކާއި ރިކޮމެންޑޭޝަންތަކުގައި ވީހާވެސް ބޮޑަށް ޑޮކްޓަރުންނާއި ކަމާއި ބެހޭ އެކްސްޕާޓުންގެ ޚިޔާލު ހިމަނާކަމަށްވެސް ޖައްޔިދާ ބުންޏެވެ.\nގިނަ ކަސްޓަމަރުންނަށް ކަމާ ބިއުޓީ ކަމުދާވެސް ސަބަބަކީ މިއީއެވެ. ކޮންމެ ކޮންމެ ޕްރޮޑަކްޓަކީ އަދި ކިތަންމެ މޮޅަސް ކޮންމެ ކަަހަލަ ހަމަކާއި ނުގުޅިދާނެ އެއްޗަކަށްވާއިރު، ޖައްޔިދާ އޭނާގެ ބްލޮގުގައި ހިއްސާ ކުރާ ރިވިއުތައް ކިޔާލުމުން ޕްރޮޑަކްޓާއި ބެހޭ އިތުރު ތަފްސީލްތައް ލިބި ގަންނަންވީ އެއްޗެއް އިޚްތިޔާރުކުރުމަށް ވަރަށް ބޮޑަށް ފަސޭހަވެގެންދެއެވެ.\nޖައްޔިދާ އޭނާ ބޭނުންކުރާ ޕްރޮޑަކްޓެއް ދައްކާލަނީ--- ފޮޓޯ:ފަޔާޒު މޫސާ/ސަން\nޕާޓްޓައިމް ކަމެއް، އެހެންނަމަވެސް ހަމަ ފުލްޓައިމް ވަޒީފާއެއްފަދަ\n"ކަމާ ބިއުޓީ"ގެ މަސައްކަތަކީ ޖައްޔިދާ ބުނާގޮތުގައި އޭނާ ހޮބީއެއްގެ ގޮތުގައި ޕާޓްޓައިމްކޮށް ކުރަމުން އަންނަ މަސައްކަތެކެވެ. އިންޑިއާގެ ޔުނިވާސިޓީ އޮފް ދިއްލީއިން ބެޗެލާ އޮފް ކޮމާސް ފުރިހަމަކުރުމަށްފަހު އެނބުރި މާލެ އައިސް ޖައްޔިދާ ބިޒްނަސް އެޑްމިނިސްޓްރޭޝަންގެ ދާއިރާއިން މާސްޓާސް ވެސް ފުރިހަމަ ކޮށްފައެވެ. އަދި މިދިޔަ ފަސް އަހަރު ދުވަހު އޭނާ މަސައްކަތް ކުރަމުން އަންނަނީ ދިރާގުގެ މާކެޓިން ކޮމިއުނިކޭޝަންސް އެންޑް ޕީއާރުގައި، ޕީއާރް އެގްޒެކެޓިވް އެއްގެ ގޮތުގައެވެ.\nމަސައްކަތަށް ދޭންޖެހޭ ބުރަ އަދި ގިނަ ވަގުތުތަކާއި އެކުގައިވެސް އެނބުރި ގެއަށް އައިސް އޭނާގެ ދެވަނަ ވަޒީފާއަކަށްވެފައިވަނީ "ކަމާ ބިއުޓީ"ގެ ޕޯސްޓްތަކާއި ކޮންޓެންޓްތައް ތައްޔާރުކުރުމެވެ. ޖައްޔިދާ ބުނާގޮތުގައި ކޮންމެ ޕޯސްޓަކީވެސް ދުރާލާ ކޮންޓެންޓް ޕްލޭންކުރެވި، ރާވާލެވި އަދި ތާވަލުކުރެވިގެން އޭނާ ކުރާ މަސައްކަތެކެވެ.\n"އަސްލު ވަރަށް ވަރަށް ވަގުތު ދާކަމެއް މިއީ. ކޮންމެ ގަޑިއެއްގައިވެސް ކަސްޓަމަރަކު މެސެޖުކޮށްލަފާނެ. އަނެއްކޮޅުން ޕްރޮޑަކްޓްތައް އޯޑަރުކޮށް ގެނެސް ކްލިއާކުރުމާއި، އެ އެއްޗެހި ޕޭޖަށް އަޕްލޯޑްކުރުމާއި ކަސްޓަމަރުންނަށް ޖަވާބުދިނުމުގެ އިތުރަށް އެންމެ ބޮޑު އެއްކަމަކީ އަމިއްލަ ކޮންޓެންޓް ތައްޔާރުކުރުން. އިންސްޓަގްރާމްއަށާއި ޓިކްޓޮކްއަށް މި އަޕްލޯޑްކުރާ ކޮންމެ ފޮޓޯއެއް ނޫނީ ވީޑިއޯއަކީވެސް ކޮންސެޕްޓް ތައްޔާރުކުރެވިގެން، ކިތަންމެ ކުޑަ ފޮޓޯއަކަސް، ވަކި ތަރުތީބަކަށް އެއްޗެހި އަތުރައިގެން އެގޮތަށް ކުރާ ކަމެއް. އެއް މިނިޓުގެ ވީޑިއޯއެއް އެކަނި ޝޫޓްކޮށްލަންވެސް ނަގާނެ ބައިގަޑިއެއްހާއިރު،" ޖައީ ބުންޏެވެ.\nހަމައެޔާއެކު އޮންލައިންކޮށް ހިންގާ ވިޔަފާރިއެއްކަމުން ކޮންމެ ވަގުތެއްގައިވެސް ފޯނު އަތުޖެހޭ ހިސާބެއްގައި ބާއްވަން ޖެހެނީ ކަސްޓަމަރުންގެ ފޯނުތަކަށާއި މެސެޖުތަކަށް ޖަވާބު ދިނުމަށެވެ. އެއަށްފަހު ލިބޭ ހުރިހާ އޯޑަރެއް ޕެކްކޮށް ޑެލިވަރީކުރަނީވެސް އާއިލާގެ އެހީތެރިކަމާއިއެކު އޭނާ އަމިއްލައަށެވެ.\nއެންމެ ބޮޑަށް ދަސްވީ އަމިއްލަ ހަށިގަނޑާއި ހަންގަނޑު\nމި މަސައްކަތުގައި ޖައްޔިދާ ހޭދަކުރަމުންމިދާ އަހަރުތަކަކީ އޭނާގެ އަމިއްލަ ހަށިގަނޑާއި ހަމާއި ގުޅޭ އެތަށް ގިނަ އާ ތަޖުރިބާތަކާއި އޭގެ ފަރުވާ އަމިއްލައަށް ހޯދި އަހަރުތަކެކެވެ.\nމިގޮތުން ފުރަތަމަ މި މަސައްކަތް ފެށުމަށް މެދުވެރިވީ ކޮންމެހެން މޫނުގެ ހަމާއި ގުޅުން ހުރި ސިއްހީ ކަމެއްގައި ނޫންނަމަވެސް، މި މަސައްކަތް ފަށައި ފުޅާ ދާއިރާއެއްގައި ކުރަމުން އަންނަނިކޮށް 2018 ވަނަ އަހަރުގެ ކުރީ ކޮޅު ޖައްޔިދާއަށް އޭނާގެ ކިބައިގައި ޕީސީއޯއެސް ހުންނަކަން އެނގުނެވެ. އަދި އެދުވަސްކޮޅު މޫނުގައި ވަރަށް ބައިވަރު ބިހިނެގިއިރު، މިއީ ނަފްސާނީގޮތުންވެސް މީހާ ބަލިކަށިކުރުވާ އަދި އަމިއްލަ ނަފްސަށް އޮތް ޔަގީންކަންވެސް ދަށްކޮށްލި ކަމެކެވެ.\n"ކުއްލިއަކަށް ދުވަހަކުވެސް މޫނުގައި ބިހި ނުނަގާ މީހަކަށް އެހާ ބައިވަރު ބިހިތަކެއް ފެނުނީނަމަ ހަމަ މުޅިމީހާގެ ސެލްފް އެސްޓީމްވެސް ދަށްވި. ވަރަށް ބައިވަރު ބިހިތަކެއް އޭރު ނެގީ. މިހާރުވެސް ހުންނާނެ ފޮޓޯތައް. ދެން އޭގެ ފަހުން ދޭތެރެ ދޭތެރެއިން ބިހިތައް ނަގަން ފެށި. އެހެންވެ ކުރިން އަދި ކުރަމުންއައި ވަރަށްވުރެން ބޮޑަށް ރިސާޗްކުރަން ހިތްވަރުލިބުނު އެކަމަށް ލުޔެއް ނޫނީ ފަރުވާއެއް ހޯދަން. ދެން އެނގުނީ ކޮރެއަން ބިއުޓީއާއި އެމީހުންގެ ޕްރޮޑަކްޓްސްތައް. އެހީ ވަރަށް ހައިޑްރޭޓިން އަދި ހަމަށް ވަރަށް ސޫތިން އެއްޗެހިތަކެއް" ޖައްޔިދާ އޭނާގެ ބައެއް ތަޖުރިބާތައް ހިއްސާކުރަމުން ބުންޏެވެ.\nޕީސީއޯއެސްއަކީ ހޯމޯނަލް ކަމަކަށްވުމާއިއެކު އެކަން ހުއްޓުވުމުގެ ބަދަލުގައި މި މަސައްކަތުގެ ތެރެއިން ޖައްޔިދާ ހޯދީ އޭގެ އަލާމާތްތައް މެނޭޖްކުރެވޭނެ އުކުޅުތަކެކެވެ. އަދި އެއާއެކު އެއް މައްސަލަ ހުންނަ، އެތައް ޒުވާނުންނަކަށްވެސް އޭނާގެ ފަރާތުން ބޮޑު އެހީއެއް ވެވިގެން ހިނގައްޖެއެވެ.\nހަމައެޔާއެކު، އަމިއްލަ ސްކިންކެއާ ރޫޓިންއެއް ފޮލޯކުރެވެން ފެށުމާއިއެކު ނަފްސާނީ ގޮތުން ދުޅަހެޔޮ ބަދަލުތަކެއްވެސް ދިރިއުޅުމަށް އައިކަމަށް ޖައްޔިދާ ބުންޏެވެ. މިގޮތުން ކޮންމެ ދުވަހެއްގައިވެސް އޭނާ އެންމެ އިންތިޒާރުކުރާ ވަގުތަކީ އެއީ ކަމަށްވާއިރު، ހަމުގެ ދުޅަހެޔޮކަން އިތުރުވެ މީހާއަށް އިތުރު ކޮންފިޑެންސެއް މިކަމުން ލިބިއްޖެކަމަށްވެސް ޖައްޔިދާ ބުނެއެވެ.\nކަމާ ބިއުޓީ - ފަސްބެލުމެއް ނެތް\nމީގެ ފަސްވަރަކަށް އަހަރު ކުރިން މި މަސައްކަތް ފަށައި އަދި 2017 ވަނަ އަހަރުން ފެށިގެން ރަސްމީކޮށް ވިޔަފާރިއެއްގެ ގޮތުގައި އޭނާ މިކަން ކުރަމުން އަންނަނީ ހަމަ މުޅީންވެސް އަމިއްލައަށް އެއްކުރި އަދި މިކަމަށް ބަޖެޓުކޮށްގެން އޭނާ ހޯދާ އަމިއްލަ ފައިސާއިންނެވެ.\nއަދި ސްކިންކެއާއަށް އަމިއްލަ ޖެހިފައި ހުރި ލޯތްބެއްގެ ބޮޑުކަމުން ކޮންމެ މަހެއްގެވެސް މުސާރައިން ވަކިވަރެއް އަމިއްލަ ޕްރޮޑަކްޓްތައް ގަތުމާއި އެކްސްޕެރިމެންޓްތަކަށް އޭނާ ހާއްސަކުރެއެވެ. އަދި ޕޭޖުގައި ލިޔާ ރިވިއުސް ތަކާއެކު، ބޭރުގެ ކުންފުނިތަކާއިވެސް ހާއްސަ ގުޅުމެއް އުފެދި، އެމީހުންގެ ބައެއް ޕްރޮޑަކްޓްތައް ރިވިއު ކުރުމަށް ފްރީ ގުޑީސް ފޮނުވާކަމަށްވެސް ޖައީ ބުންޏެވެ.\nމިފަދަ ބޮޑު މަސައްކަތެއް ކޮނޑުއަޅައިގެން ހުރިއިރު، އޭނާއަށް އެންމެ މުހިންމީ ޕްރޮޑަކްޓްްތަކުގެ އޮތެންޓިސިޓީއެވެ. ބަޒާރުގައި އެތަކެއް "ފޭކު" ޕްރޮޑަކްޓްތަކެއްވެސް ލިބެންހުރިއިރު، ކަސްޓަމަރުންނަށްވެސް ލިބެނޭ އެންމެ ބޮޑު ހިތްހަމަޖެހުމަކީ އެއީ ކަމުގައި ޖައީ ބުނެއެވެ.\nސާންސްކްރިތު ލަފްޒެއް ކަމުގައިވާ "ކަމާ"އާއެކު، ޖައްޔިދާ އުންމީދުކުރަނީ އަދިވެސް ކުރިއަށް ދެވޭތޯއެވެ. އަމިއްލަ ފިހާރައެއް ނުވަތަ ވެބްސައިޓެއް އުފެދި ވީހާވެސް ފަސޭހައިން ފުޅާކޮށް މި ޕްރޮޑަކްޓްތައް ދިވެހިންނަށް ލިބި، އަމިއްލަ ހަންގަނޑަށް ބޭނުންވާ ރައްކާތެރިކަމާއި ދުޅަހެޔޮކަން ދެވުމެވެ.\nކްލެންސް، މޮއިސްޗަރައިޒް އެންޑް ސަންސްކްރީން: ޖައްޔިދާ ބުނާ ގޮތުގައި ކިތަންމެ އާދައިގެ ސްކިން ކެއާ ރޫޓިންއެއް ގެންގުޅުނަސް މި ތިންކަމަށް ފަރުވާތެރިވާން ވާނެއެވެ. އަމިއްލަ ހަންގަނޑު އަމިއްލައަށް ދެނެގަތުމުގެ މުހިންމުކަން ފާހަގަކޮށް ހާއްސަކޮށް ރާއްޖެފަދަ ހޫނު ގައުމެއްގައި ހަމުގެ ކެންސަރުން ދުރުވުމަށް އެންމެ ބޮޑަށް މަގުފަހިކޮށްދޭ ރަނގަޅު ކޮލިޓީއެއްގެ ސަންސްކްރީން ބޭނުންކުރުމުގެ މުހިންމުކަން އޭނާ ފާހަގަކުރިއެވެ.\nކިތަންމެ އާދައިގެކޮށް ފެށި މަސައްކަތެއް ކަމުގައިވިޔަސް މިއަދު ކަމާ ބިއުޓީއަކީ އެތަށް ދިވެހިންނެއްގެ 'ސްކިން ކެއާ ގުރޫ' އެވެ. މި ދެޕޭޖުންވެސް ފެންނަނީ ސްކިން ކެއާއަށް ޖައްޔިދާގެ ހިތުގައި އޮތް ފުން ލޯތްބެވެ.


Indian Idol Host Aditya TV show thakaa dhurah dhanee\nއިންޑީއަން އައިޑަލް ހޯސްޓް އަދިތުޔާ ޓީވީ ޝޯތަކާ ވަކިވަނީ\nސޮނީ ޓީވީގެ އިންޑިއަން އައިޑަލް 12 މިހާރު ހޯސްޓް ކުރަމުންދާ ޓެލެވިޒަން ޕްރެޒެންޓާ އަދި ލަވަކިޔުންތެރިޔާ އަދިތުޔާ ނާރަޔަން ޓީވީ ޝޯތަކުގެ މަސައްކަތް ހުއްޓާލަން ނިންމާފައިވާ ކަމަށް ބުނެފި އެވެ. އޭނާ ބުނި ގޮތުގައި 2022ގެ ފަހުން އޭނާ ޓީވީ ޝޯތަކަކުން ނުފެންނާނެ އެވެ. އެއީ މިއުޒިކް ކެރިއަރަށް އިސްކަން ދިނުމުގެ ގޮތުން ކަމަށް ވެސް އަދިތުޔާ ބުންޏެވެ.\nއަދިތުޔާ ބުނަނީ މިއުޒިކާއި ލަވަ ކިއުމަކީ އޭނާ އެންމެ ލޯބިވާ ކަންތައް ކަމަށެވެ. އެހެންކަމުން އޭނާއާ މުޚާތަބުކޮށް ކާމިޔާބު ޓީވީ ޝަހްސިއްޔަތެކޭ ކިއުމަށް ވުރެ މިއުޒީޝަނަކަށް ވާން މަސައްކަތްކުރާ މީހެކޭ ކިޔުން މާ ހިތްހަމަޖެހޭ ކަމަށެވެ.\nއަދިތުޔާ ޓީވީ ކެރިއަރު ފެށީ އުމުރުން 18 އަހަރުގަ އެވެ. ފުރަތަމަ އޭނާ ހޯސްޓްކުރީ ޒީ ޓީވީގެ "ސާ ރޭ ގާ މާ ޕާ" އެވެ. އޭރު ހޯސްޓްކުރި ކޮންމެ އެޕިސޯޑަކަށް އޭނާއަށް ލިބުނީ 7500 ރުޕީސް އެވެ. މިހާރު ކޮންމެ އެޕިސޯޑަކަށް ބޮޑު އަގެއް އޭނާ ޗާޖްކުރެ އެވެ.\n"ޓީވީ ޝޯ ހޯސްޓްކުރަން ފެށިއިރު އަހަންނަށް ލިބެނީ އެޕިސޯޑަކަށް 7500 ރުޕީސް. މިހާރު ކްރޯޑުން އަހަންނަށް އެބަ ހުށަހަޅާ ޝޯތައް ހޯސްޓް ކޮށްދޭން. އެހެންވެ ނޫނެކޭ ބުނަން ވެސް އުނދަގޫ ކަމަކަށް ވަނީ. މި ހުރިހާ ދުވަހު މި މަސައްކަތްކޮށް ފައިސާ އެއްކުރީ އަހަރެންގެ އަމިއްލަ މިއުޒިކް ލޭބަލް އެއް ލޯންޗުކުރަން. އަހަރެންގެ އަމިއްލަ މިއުޒިކް ވީޑީއޯތައް އުފައްދައި އެ ވީޑިއޯތަކުގެ ލަވަތައް ކިޔައި ހަދަން. މިހާރު އެ ވަރަށް ފައިސާ އެއް ކުރެވުނީމަ ޓީވީ މަސައްކަތާ ދުރުވާން ބޭނުންވީ،" އަދިތުޔާ ބުންޏެވެ.\nއަދިތުޔާ ބުނި ގޮތުގައި ޓީވީގައި މަސައްކަތް ކޮށްގެން އޭނާ ގެއަކާއި ފާމް ހައުސް އަކާއި ކާރު ފަދަ ތަކެތި ވެސް ގަނެފި އެވެ. ދެން ބޭނުންވަނީ މިއުޒިކް ލޭބަލް އެކެވެ.\n"އަހަރެން ޓީވީ ހޯސްޓެއްގެ ގޮތުގައި އަބަދު ފެންނާތީ އަހަރެންނަކީ ލަވަކިޔުންތެރިއެއްކަން ގިނަ މީހުން ހަނދާން ނެތިއްޖެ. އެހެންވެ ދެން ބޭނުންވަނީ ލަވަކިޔުންތެރިއެއްގެ ގޮތުގައި މަސައްކަތް ކުރަން. ޓީވީގައި މަސައްކަތް ކުރަމުން އެކަމެއް ނުވޭ،" އަދިތުޔާ ބުންޏެވެ.


އެސްޓީއޯގެ ޑިރެކްޓަރުންގެ ބޯޑަށް ކުރިމަތިލުމުގެ ފުރުޞަތު ހުޅުވާލައިފި - Sandhaanu\nއެސްޓީއޯގެ ޑިރެކްޓަރުންގެ ބޯޑުގައި އާންމު ހިއްސާދާރުންގެ ފަރާތުން އިންތިހާބުކުރާ ޑިރެކްޓަރުކަމަށް ކުރިމަތިލުމުގެ ފުރުސަތު ހުޅުވާލައިފިއެވެ.\nއާންމު ހިއްސާދާރުންގެ ފަރާތުން ޑިރެކްޓަރުންގެ ބޯޑަށް ކުރިމަތިލުމަށް ހުޅުވާލާފައިވަނީ އެއް އަހަރު ދުވަހުގެ މުއްދަތަކަށެވެ. އެސްޓީއޯގެ ހިންގާ ގަވާއިދުގައި ބަޔާންކޮށްފައިވާ ގޮތުން އަދި ކުންފުނީގެ ހިއްސާ ބެހިފައިވާ ނިސްބަތަށް ބަލާއިރު، ޑިރެކްޓަރުންގެ ބޯޑަށް އާންމު ހިއްސާދާރުންގެ ފަރާތުން އިންތިހާބުކުރަނީ އެއް ޑިރެކްޓަރެވެ. އަދި ސަރުކާރު ނުވަތަ މައި ހިއްސާދާރުގެ ފަރާތުން އައްޔަނުކުރެވޭނީ6ޑިރެކްޓަރުންނެވެ.\nއެސްޓީއޯގެ ޑިރެކްޓަރުކަމަށް ކުރިމަތިލެވޭނީ ދިވެއްސަކަށެވެ. މީގެއިތުރުން އުމުރުން 30 އަހަރު ވެފައިވުމާއި މޯލްޑިވްސް ސްޓޮކް އެކްސްޗޭންޖްގައި ލިސްޓުކޮށްފައިވާ ކުންފުނިތަކުގެ ތެރެއިން2ކުންފުންޏަށްވުރެ އިތުރު ކުންފުންޏެއްގެ ބޯޑު ޑިރެކްޓަރަކަށް ނުވުން ހިމެނެއެވެ.\nޑިރެކްޓަރުކަމަށް ކުރިމަތިލުމަށް އެސްޓީއޯގެ ޑިރެކްޓަރުކަމަށް ކުރިމަތިލާ ފޯމު އަންނަ މަހުގެ 14 ވަނަ ދުވަހުގެ ކުރިން ހުށައަޅަންޖެހެއެވެ. މި ފޯމު ކުންފުނީގެ ވެބްސައިޓުން ލިބެން ހުންނާނެކަމަށް އެސްޓީއޯއިން ބުނެއެވެ. އާންމު ހިއްސާދާރުން ތަމްސީލުކުރާ ޑިރެކްޓަރު ހޮވުމަށް ހަމަޖެހިފައިވަނީ އަހަރީ އާންމު ޖަލްސާގައި ހިއްސާދާރުންގެ މެދުގައި ނަގާ ވޯޓަކުންނެވެ.\nކުންފުނީގެ ޑިރެކްޓަރުންގެ ބޯޑަށް އައްޔަންކުރާ އަދި އިންތިހާބުކުރާ ހުރިހާ ޑިރެކްޓަރުންނަކީވެސް، ވިޔަފާރިއާއި ހިންގުމުގެ ދާއިރާއިން އެކަށީގެންވާ ތައުލީމާއި ތަޖުރިބާ ލިބިފައިވާ ފަރާތްތަކަކަށްވުމަކީ އެސްޓީއޯއިން ބާރުއަޅާކަމެއްކަމަށް އެ ކުންފުނިން ބުނެއެވެ.


Bangladesh qualifying ah, Pakistan ah furusatheh neh\nރޭ ލާއޯސް އާ ދެކޮޅަށް ކުޅުނު މެޗަށް ފަހު ބަންގުލަދޭޝްގެ ކުޅުންތެރިން އުފާ ކުރަނީ ---\nފަހު މެޗުން ލާއޯސް އާ އެއްވަރުކޮށް، ވޯލްޑް ކަޕު ކޮލިފިކޭޝަން ބުރުން ބަންގުލަދޭޝް ޖާގަ ހޯދައިފި އެވެ. ރޭ ބަންގުލަދޭޝްގައި ކުޅުނު މެޗު އެއްވަރުވީ ލަނޑެއް ނުޖެހި އެވެ.\nބަންގުލަދޭޝް ކޮލިފައިން އިން ޖާގަ ހޯދީ، ލާއޯސްގައި ކުޅުނު ފުރަތަމަ ލެގު މެޗުން 1-0 ން މޮޅު ވެފައި ވުމުންނެވެ. ބަންގާޅުން ކޮލިފައިންގެ ޖާގަ ހޯދި ނަމަވެސް، ޕްރިލިމިނަރީ ބުރުގައި ވާދަ ކުރާ ސަރަހައްދުގެ ގައުމުތަކުގެ ތެރެއިން، ބޫޓާނާއި ޕާކިސްތާނަށް ފުރުސަތު ގެއްލުނީ ދެވަނަ ލެގުން ބަލި ވުމުންނެވެ.\nގުއާމް އާ ދެކޮޅަށް ކުޅުނު ބޫޓާން، ރޭ ގުއާމުގައި ކުޅުނު މެޗަށް ކުރިމަތިލީ އަމިއްލަ ގައުމުގައި ކުޅުނު މެޗުން 1-0 ން މޮޅުވެގެނެވެ. ނަމަވެސް ރޭ ގުއާމްގައި ކުޅުނު މެޗުން ބޫޓާން ބަލިވީ 5-0 ގެ ތަފާތު ބޮޑު ނަތީޖާ އަކުންނެވެ.\nމިދިޔަ އަހަރު ސާފް ޗެމްޕިއަންޝިޕްގެ ސެމީ ފައިނަލަށް ދަތުރު ކުރި ޕާކިސްތާނުން އަމިއްލަ ދަނޑުގައި ކެމްބޯޑިއާ އަތުން ބަލިވީ 2-1 ންނެވެ. ކެމްބޯޑިއާގައި ކުޅުނު މެޗުން، ޕާކިސްތާން ބަލިވީ 2-0 ންނެވެ. ރޭ ގަތަރުގެ ވެރިރަށް ދޯހާގައި ކުޅުނު ޕާކިސްތާންގެ ހޯމް މެޗުގައި ފުރަތަމަ ލީޑު ނެގީ ޕާކިސްތާނުންނެވެ.\nމެޗުގެ 18 ވަނަ މިނެޓްގައި، ލިބުނު ޕެނަލްޓީ އަކުން ހަސަން ބާޝިރު ޕާކިސްތާންއަށް ލީޑް ނަގައި ދިނެވެ. ނަމަވެސް ދެ ވަނަ ހާފުގައި ކެމްބޯޑިއާއިން ދެ ލަނޑު ކާމިޔާބުކޮށް އެ ޓީމު މޮޅުވީ 4-1 ގެ އެގްރިގޭޓް ނަތީޖާ އަކުންނެވެ.\nކޮލިފައިންގެ އެހެން މެޗުތަކަށް ބަލާއިރު، މެލޭޝިއާ ވަނީ ޓިމޯ ލިސްޓޭގެ މައްޗަށް 5-1 ން މޮޅުވެފަ އެވެ. ދެ ލެގުގެ ނަތީޖާ އާއެކު މެލޭޝިއާ މޮޅުވީ 12-2 ގެ ތަފާތު ބޮޑު އެގްރިގޭޓް ނަތީޖާ އަކުންނެވެ.\nމޮންގޯލިއާ އާއި ބުރުނާއި ކުޅުނު ދެ ވަނަ ލެގު މެޗު ބުރުނާއީގައި އެ ޓީމުން 2-1 ން މެޗު ކާމިޔާބު ކުރި ނަމަވެސް ފުރަތަމަ ލެގު މެޗުގައި 2-0 ން މޮންގޯލިއާ މޮޅުވުމުން، އެ ޓީމު ކޮލިފައިންގެ ޖާގަ ހޯދީ، 3-2 ގެ އެގްރިގޭޓް ނަތީޖާއިންނެވެ.\nއަވަށްޓެރި ލަންކާ އާއި މަކޯއޯ ކުޅެން ހަމަޖެއްސި މެޗު، ލަންކާގެ ސަލާމަތީ ފިޔަވަޅުތަކާ މެދު މަކާއޯ އިން ސުވާލު އުފެއްދުމުން ފީފާއިން ވަނީ މެޗު ކެންސަލް ކޮށްފަ އެވެ.\nބަންގްލަދޭޝް ޕާކިސްތާން ބޫޓާން


މިނިވަންކަން ދެމެހެއްޓޭނީ އެންމެންގެ އިޚްލާޞްތެރި މަސައްކަތުން!: ޤާސިމް\nއަޅުގަނޑުމެން އެންމެންގެ ލޮބުވެތި ދިވެހި ޤައުމަށް މިނިވަންކަން ލިބުނުތާ 54 އަހަރު ފުރުން ފާހަގަކުރާ މިއުފާވެރި މުނާސަބަތުގައި އެންމެހައި ލޮބުވެތި ދިވެހި ރައްޔިތުންނަށް މަރުޙަބާ އާއި ތަހުނިޔާ އަރިސްކުރަމެވެ. ހަމަ މިނޭވާގައި ދިވެހި ޤައުމަށް މިނިވަންކަން ހޯއްދަވައި ދެއްވުމަށް އެތައް ގިނަ މަސައްކަތްތަކެއް ކޮށްދެއްވި، ޤްރްބާންވެވަޑައިގެންނެވި ހުރިހާ އަބްޠާލުންނާއި ޤައުމުގެ މިނިވަންކަން ދިފާޢުކޮށް މިއަދާއި ހަމައަށް ވާސިލުކޮށްދެއްވުމަށް މަސައްކަތްކޮށްދެއްވެވި އެންމެހައި އަބްޠާލުންގެ ހަނދާން އައުކޮށް ޝުކުރާއި ތަޢްރީފް އަރިސްކުރަމެވެ.\nދުނިޔެއަށް ކުރިމަތިވަމުން އަންނަ މައްސަލަތައް ރާއްޖެއަށްވެސް މިދަނީ ކުރިމަތިވަމުންނެވެ. އެގޮތުން ބަލާއިރު ރާއްޖެއަށް ކުރިމަތިވެފައިވާ އެންމެ ބޮޑު ގޮންޖެހުމަކީ ދިވެހިންގެ ދީނީ ވަޙްދަތު ހިމާޔަތްކުރުމަށާއި ދީނީ އެއްބައިވަންތަކަން ނަގަހައްޓައި ދަމަހައްޓަން ކުރިމަތި ކުރުވަމުންދާ ގޮންޖެހުންތަކެވެ. ޒަމާނުންސުރެ ދިވެހިންގެ ރާއްޖޭގެ ގޮތުގައި އޮތް ދިވެހި ޤައުމު، އެގޮތުގައި ދެމިއޮތަ ނުދިނުމަށް ކުރިމަތިކުރުވަމުން ގެންދާ ގޮންޖެހުންތަކެވެ.\nމިހުރިހާ މައްސަލަތައް ވެސް ކުރިމަތިކުރުވަމުން ގެންދަނީ ފިކުރީ ހަނގުރާމައިގެ ތެރެއިންނެވެ. ދިވެހިންގެ ބައެއްގެ ވިސްނުން ބަދަލުކުރުވައިގެން އެމީހުން މެދުވެރިކޮށްގެންނެވެ. ވީމާ މިއީ ޤައުމު ދެކެ ލޯބިވާ ކޮންމެ ދިވެހި ރައްޔިތަކުވެސް ފުންކޮށް ވިސްނަން ޖެހިފައިވާ އެންމެ ބޮޑު މައްސަލައެވެ.\nރައްޔިތުންނަށް ލިބިފައިވާ ޙައްޤެއް ދޫކޮށްލުމަކީ ވަރަށް ފަސޭހައިން ކުރެވިދާނެ ކަމެކެވެ. މައްސަލަތައް ކުރިމަތިވާނީ ޙައްޤު ދޫކޮށްލުމަށްފަހު ލިބޭ ގެއްލުން ބޮޑުވެ ތަޙައްމަލު ނުކުރެވިގެން އަނބުރައި ހޯދަން މަސައްކަތްކުރަން ޖެހޭ ދުވަހުއެވެ. ވީމާ ކުރާ ކޮންމެ ކަމެއް ވެސް ކުރަން ޖެހޭނީ އެކަމާއިމެދު ވަރަށް ބޮޑަށް ވިސްނައި ފިކުރުކޮށްގެންނެވެ. ކުރެވުނު ކަންތަކާއިމެދު ފަހުން ރޮއި ހިތާމަކުރަން ނުޖެހޭނެ ގޮތަށެވެ.\nޤައުމަށްޓަކައި ކުރާ ކޮންމެ އިންވެސްޓްމަންޓަކީ އެކަމުން އެމީހަކަށް ބޮޑު ނަފާއެއް ލިބޭނެ އިންވެސްޓްމަންޓަކަށް ނުވެދާނެއެވެ. ނަމަވެސް އެމީހަކަށް ވެވުނު ވަރަކުން އެމީހަކަށް ކުރެވެން އޮތް ކަމެއް ކޮށްދިނުމަކީ ކޮންމެ ދިވެހި ރައްޔިތެއްގެ ވެސް އެންމެ ބޮޑު މަސްއޫލިއްޔަތުކަމުގައި ދެކެގެން ނޫނީ ޤއުމުގެ މިނިވަންކަން ދިފާޢުކުރުމަކީ ކުރެވެން އޮތް ކަމެއް ނޫނެވެ.\nމިކަންކަމަށް ކުރިއާލައި ވިސްނައި އަޅުގަނޑު ވެސް ވާނީ އަޅުގަނޑަށް ކުރެވެން ހުރި ވަރަކުން ވަރަށް ގިނަ މަސައްކަތްކޮށްފައެވެ. އަދި މިހާރުވެސް މިގެންދަނީ އެ މަސައްކަތްކުރަމުންނެވެ. އެގޮތުން ޤައުމުގެ ކަންކަން ކުރިއަރުވާނެ ޤާބިލު ޢިލްމީ ޒުވާނުން ބިނާ ކުރުމަށް އަބަދުވެސް މިގެންދަނީ މަސައްކަތް ކުރަމުންނެވެ. ތައުލީމާއި ތަމްރީނު ލިބިގެން ތިބި ޒުވާނުންގެ ކިބައިން އަޅުގަނޑު އެދެނީ މި ދިވެހި ޤައުމަށް މިހާރުވެސް ކުރިމަތިވެފައިވާ މައްސަލަތަކުން ޤައުމު ސަލާމަތްކޮށް މި ދިވެހިރާއްޖެއަކީ ދިވެހި ރައްޔިތުންގެ ރާއްޖެއެއްގެ ގޮތުގައި ދެމެހެއްޓުމަށް މަސައްކަތްކޮށްދިނުމަށެވެ. އަޅުގަނޑުމެންނާއި އަންނަން އޮތް ޖީލުތަކުގެ ޙައްޤުގައެވެ.\nމިޒަމާނުގައި ބާރުގަދަ، ފުދުންތެރި ޤައުމުތަކުން، ޤައުމުތައް އަޅުވެތިކުރުވަނީ އިޤްޠިޞާދީ ގޮތުން އަޅުވެތި ކުރުވައިގެންނެވެ. ވީމާ ދިވެހި ޤައުމުގެ މިނިވަންކަން ނަގަހައްޓައި ދެމެހެއްޓުމަށްޓަކައިވެސް އެންމެ މުހިންމު އެއްކަމަކީ ދިވެހިރާއްޖެއަކީ އިޤްޠިޞާދީ އަޅުވެތިކަމުން ސަލާމަތްވެފައިވާ ޤައުމަކަށް ހެދުމެވެ. ހަމަ އެއާއިއެކު ދިވެހިންގެ ދީނީ އެއްބައިވަންތަކަން ހިމާޔަތްކޮށް ނަގަހައްޓައި ދެމެހެއްޓުމަކީ ޤައުމުގެ މިނިވަންކަމަށްޓަކައި އެންމެ މުހިންމު އަސާސެވެ.\nކުރިމަތިވަމުން އަންނަ މައްސަލަތައް ޙައްލުކޮށް ޤައުމުގެ މިނިވަންކަން ދެމެހެއްޓޭނީ ޤައުމުގެ ހުރިހާ ރައްޔިތުންގެ އިޚްލާޞްތެރި މަސައްކަތުންނެވެ. ބިރުވެތިވާންވީ މާތް ﷲ އަށެވެ! ވަފާތެރިވާންވީ ޤައުމަށެވެ! ތެދުވެރިވާންވީ ރައްޔިތުންނަށެވެ! ލޯބިވާންވީ ޤައުމު ދެކެއެވެ! ރައްޔިތުން ދެކެއެވެ! ޤައުމުގެ މިނިވަންކަން ދިފާޢުކޮށް ދެމެހެއްޓޭނީ ހުރިހާ ރައްޔިތުންވެސް އެކަންކަން ފުރިހަމަކޮށްގެންނެވެ!\nމިލޮބުވެތި ދިވެހި ޤައުމު މިނިވަންކަންމަތީގައި އަބަދަށް!\n- ޤާސިމް އިބްރާހީމް


T20 Cricket League: Male' Sports Aai Newstar Ah Molheh - Vaguthu\nޓީ ޓުވެންޓީ ކްރިކެޓް ލީގުގެ މެޗެއްގެ ތެރެއިން--ފޮޓޯ: ކްރިކެޓް ބޯޑު\nކްރިކެޓް ބޯޑް އޮފް މޯލްޑިވްސްއިން އިންތިޒާމްކޮށްގެން ބާއްވާ ޓީ ޓުވެންޓީ ކްރިކެޓް ލީގުގައި ފުރަތަމަ ދުވަހުގެ މެޗުތައް ނިއުސްޓާ އާއި މާލޭ ސްޕޯޓްސް ކުލަބް ކާމިޔާބުކޮށްފިއެވެ.\nޖުމްލަ 8 ޓީމާއެކު ފެށި މި މުބާރާތުގެ ފުރަތަމަ މެޗްގައި އައިޒީ އާއި ބައްދަލުކޮށް ނިއުސްޓާރ މެޗު ކާމިޔާބުކުރީ5ވިކެޓުންއެވެ. ދެވަނަ މެޗް ކޮމެޓްސްއާއި ބައްދަލުކޮށް މާލޭ ސްޕޯޓްސް ކްލަބް ކާމިޔާބުކުރީ6ވިކެޓުންއެވެ.\nފުރަތަމަ މެޗްގައި ގުރު ދިމާވުމުން އައިޒީ ގަސްދުކުރީ ކުޅުމަށެވެ. ކުޅެންއަރާ 20 އޯވަރު ހަމަވިއިރު7ކުޅުންތެރިން ނުބައިވެގެން ހެދިފައިވަނީ 122 ލަނޑުއެވެ. މި އިނިންގްސްގައި އެންމެ ރަނގަޅަށް ކުޅުނީ 65 ބޯޅައިން 64 ލަނޑުހެދި ޓީމްގެ ކެޕްޓަން މުހަންމަދު އަފްލާހްއެވެ. ނިއުސްޓާއިން އެންމެ ރަގަޅަށް އުކީ4އޯވަރު 24 ލަނޑަށް5ވިކެޓްނެގި އިސުރު ސަމީރާއެވެ.\nޖަވާބުގައި ނިއުސްޓާރ ކުޅެންއަރާ 16 ވަނަ އޯވަރުގައި5ކުޅުންތެރިން ނުބައިވެގެން 128 ލަނޑުހެދިއެވެ. އެންމެ ރަގަޅަށް ކުޅުނީ 43 ލަނޑުހެދި ސްރީކާންތް ނަޔަރ، 36 ލަނޑުހެދި ސަފީގުލް އަދި 22 ލަނޑުހެދި ޓީމްގެ ކެޕްޓަން މަނޯއެވެ. މި މެޗްގެ އެންމެ މޮޅު ކުޅުންތެރިއަކަށް ހޮވިފައިވަނީ5ވިކެޓްނެގި އިސުރު ސަމީރާއެވެ.\nދެވަނަ މެޗް ޓޮސް ދިމާވުމުން ކޮމެޓްސް ކްރިކެޓް ކްލަބް ކުޅެންއަރާ6ކުޅުންތެރިން ނުބައިވެގެން 20 އޯވަރުތެރޭގައި 150 ލަނޑު ހެދިއެވެ. މި އިނިންގްސްގައި އަހުމަދު ހަސަން ސޯބިރު 33 ބޯޅައިން 66 ލަނޑު، އަހުމަދު އަމީލް ނުބައިނުވެ 43 ލަނޑު. އަހުމަދު ނީސާމް2ވިކެޓް ނަގާފައިވެއެވެ.\nޖަވާބުގައި މާލޭ ސްޕޯރޓްސް ކްލަބް ކުޅެންއަރާ، ވާރޭގެ ސަބަބުން ތިންފަހަރު މަތިން ހުއްޓާލުމާއި އަދި އަދިރިވުމުގެ ސަބަބުން އަމްޕަޔަރުން ނިންމީ 14 އޯވަރު ކުޅޭގޮތަށެވެ. 14 އޯވަރުގެތެރޭގައި މާލޭ ސްޕޯރޓްސް (ޑީއެލްއެސް ތިޔަރީ)ހަދަން ޖެހެނީ4ކުޅުންތެރިން ނުބައިވެގެން 100 ލަނޑުއެވެ.\nނަމަވެސް 14 އޯވަރު ނިމުނުއިރު މާލޭ ސްޕޯރޓްސް ކުލަބް ވަނީ 115 ލަނޑުހަދާފައެވެ. ރިފްދީ 41 ލަނޑު، ހަސަން ހާޒިގް ނުބައިނުވެ 35 ލަނޑު، އިބްރާހިމް އަލީ4އޯވަރު 29 ލަނޑަށް2ވިކެޓް، ލޫތްއާއި ރާފިލް ކޮންމެ އުކުންތެރިއެއް އެއްވިކެޓް ނެގިއެވެ. މި މެޗްގެ އެންމެ މޮޅު ކުޅުންތެރިއަކަށް ހޮވިފައިވަނީ ރިފްދީއެވެ.\nމި ލީގުގެ ކުޅުން ދެން އޮންނާނީ3ޑިސެމްބަރ 2021 ގައެވެ. ފުރަތަމަ މެޗްގައި ބައްދަލުކުރާނީ މާލޭ ވެޓްރސްކްލަބްއާއި އޮފްއެފްސީއެވެ. ދެވަނަ މެޗްގައި ބައްދަލުކުރާނީ ވިޔަންސާއާއި މިލާން ކްރިކެޓް އެކަޑަމީގެ ޓީމްއެވެ.\nކުޅުން ކުރިއަށްދާނީ ކުޅިވަރު އެކުވެނީގެ އެއްނަންބަރ ދަނޑުގައެވެ. ފެށުމަށް ހަމަޖެހިފައިވަނީ ހެދުނު 8:00ގައެވެ. މިމުބާރާތުގެ ކުޅުން ކުރިއަށްދާނީ ކޮންމެ ހުކުރު އަދި ހޮނިހިރު ދުވަހުއެވެ. ހެދުނުގެ މެޗް 8 ޖަހާއިރު ފަށާނެއެވެ. އަދި މެންދުރުފަހުގެ މެޗް ފެށުމަށް ހަމަޖެހިފައިވަނީ2ޖަހާއިރުއެވެ.\nޓީ20 ވޯލްޑްކަޕް ކޮލިފައިން- ބަހްރެއިން އަތުން ބަލިވެ ރާއްޖެ ކަޓައިފި\nނޮވެމްބަރު 29, 2021 09:16\nއަތިރިމައްޗަށް ނުކުމެ ފަސްއޮށް ކުޅުނަސް މާ ރީތިވާނެ ދޯ


Bodu Vageh Falhai Eree Istaakeen Ge Vahuge Sababun - Vaguthu\nބޮޑު ވަގެއް ފަޅައި އެރީ އިސްޓާކީނުގެ ވަހުގެ ސަބަބުން\nވައްކަންކޮށްގެން ތަފާތު ގޮތަކަށް މީހުން ފަޅާއަރައެވެ. ސީސީޓިވީ ފޫޓޭޖު މެދުވެރިކޮށްންނާއި، އަދިވެސް އެނޫން ތަފާތުއެކި ގޮތްގޮތަށެވެ. މިއީވެސް އެފަދަ ހާދިސާއެކެވެ.\nޗައިނާގެ ބެއިޖިންގގައި ވައްކަން ކުރުމަށް ގެއަކަށް ވަތް މީހާ ވަރަށް ފަސޭހަކަމާއެކު ވަނީ ފަޅާއަރާފައެވެ. އެ ވަގު ގެއަށް ވަނީ އަރައިގެން ހުރި ބޫޓު ބާލައިގެން ބޫޓު އަތުން ހިފައިގެންނެވެ. އޭނާ ބޫޓު ބޭލި ނަމަވެސް އިސްޓާކީން ބާލާފައެއް ނުވެއެވެ.\nއެމީހާ ވައްކަން ކުރަން އެގައަށް ވަތްތަނާ މާގިނަ އިރުނުވަނީސް އެގޭގެ ވެރިމީހާ ގެއަށް އައެވެ. އެއާއެކު ވަގުކަލޭގެއަށް ޖެހުނީ ފިލާށެވެ. ނޭނގި ނަމަވެސް އޭނާއަށް ފިލައި އޮވެވުނީ ގޭގެ ވެރިމީހާ ނިދާ އެނދު ދަށުގައެވެ. އެހެންކަމުން އެތަނުގައި އެއްވެސް މީހަކު ފިލައި އޮވެދާނެކަމުގެ ހިލަމެއް ނުވާނެ ކަމަށް ޔަޤީން ކުރެވިގެން އޭނާ އޮތީ ވަރަށް އުންމީދުގައެވެ. އަދި ވެރިމީހާ ދާދި އަވަހަށް އެގެއިން ނިކުންނާނެ ކަމަށް ހީކޮށްގެންނެވެ.\nއެހެން ނަމަވެސް ކަން ހިނގާދިޔައީ އޭނާ އުއްމީދު ކުރިގޮަތަކަށް ނޫނެވެ. ވެރިމީހާ އެގެއަށް ދިޔަތާ މާގިނަ އިރުނުވަނީސް ވަގުކަލޭގެ ފަޅާއެރީއެވެ. އިތުރު މީހަކު އެގޭގައި އުޅޭކަން ވެރިމީހާއަށް އެނގުނީ ނުބައި ވަހެއް މުޅި ގޭތެރޭގައި ފެތުރިފައި ވުމުންނެވެ. އެއާއެކު އެ ވަހަށް ބަލައި އެ ވަސް އެންމެ ގަދަޔަށް ދުވާ ހިސާބަށް ވެރި މީހާ ދިޔައެވެ. އެ ހުރިހާ ވަހެއް ދުވަމުން ދިޔައީ އެ ވަގު ލައިގެން ހުރި އިސްޓާކީނުންނެވެ.\nއެގެއަށް ވައްކަން ކުރަން ވަތް މީހާ ފަޅާއެރީ އެހައި ހިސާބުންނެވެ. އަދި އެއަށްފަހު ވަގު ފުލުހުންނާއި ހަވާލު ކުރެވުނެވެ.


Xiaomi India gai 25 Million Phone Vikkaifi | Mihaaru\nޝޯމީ އިންޑިއާގައި ތިން އަހަރު ތެރޭގައި 25 މިލިއަނަށް ވުރެ ގިނަ ފޯނު ވަނީ ވިއްކާފައި\n06 ސެޕްޓެމްބަރ 2017 - 06:31\nޝޯމީ ގަބޫލުކުރާ ގޮތުގައި އިންޑިއާގައި އެ ކުންފުންޏަށް އަދިވެސް ކުރިއެރެން އެބަ އޮތެވެ. ސްމާޓްފޯން މާކެޓް ވާދަވެރި ނަމަވެސް، ޝޯމީ އަށް އޮތް އިތުބާރަކީ ބޭނުންއިރަކު ފޯނުގެ އަގުތަކާ ކުޅެލުމަށް ފުރުސަތު އޮތުމެވެ.\nއިންޑިއާގައި ޝޯމީ ފޯނެއް އެންމެ ފުރަތަމަ ތައާރުފުކުރީ، ޖުލައި 2014 ވަނަ އަހަރު އެވެ. ފާއިތުވި މުއްދަތަށް ބަލާއިރު ޝޯމީ އެ ވަނީ އެވްރެޖްކޮށް ދުވާލަކު 22،000 ފޯނު ވިއްކާފަ އެވެ.\nސްމާޓްފޯން މާކެޓްގައި ޗައިނާ ކުންފުނިތައް ދަނީ ބާރުގަދަކުރަމުންނެވެ. ބާރުގަދަ އެހައި ރީތި ފޯނުތައް މާކެޓަށް ނެރެ، ވާދަވެރިންނަށް ތައްކަތުވާ ވަރަށް ވުރެ ހެޔޮ އަގުގައި ވިއްކުން ވެފައި ވަނީ، ޗައިނާ ކޮޅަށް މާކެޓް ބުރަވި ސަބަބަކަށެވެ.\nއިންޑިއާއިން ޝޯމީ އަށް ލިބުނު ކާމިޔާބީ ދެމެހެއްޓުމަށް ރޭވުންތަކެއް ކުރި އަށް ރާވައި، ދެކުނު އިރުމަތީ އޭޝިޔާގައި ޝަރަފުވެރި ކުންފުންޏަކަށް ވުމަށް ޝޯމީ ވަނީ ހިތްވަރުނަގާފާ އެވެ. އެ ގޮތުގައި ގޫގުލްއާ ގުޅިގެން އެންޑްރޮއިޑް މާކެޓަށް އާ މޮޑެލްގެ ފޯނުތައް ތައާރުފުކުރަން ވެސް ވަނީ ނިންމާފަ އެވެ.\nއިތުރު ލިޔުންތައް ގޫގްލް އެންޑްރޮއިޑް ޗައިނާ


މެޓު އޮފީހަކީ، “ރައްކާތެރިވެ ތިބިއްޔާ ދަތުރު” މިނިސްޓަރ ޝައުނާ – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ މެޓު އޮފީހަކީ، “ރައްކާތެރިވެ ތިބިއްޔާ ދަތުރު” މިނިސްޓަރ ޝައުނާ – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ\nމެޓު އޮފީހަކީ، “ރައްކާތެރިވެ ތިބިއްޔާ ދަތުރު” މިނިސްޓަރ ޝައުނާ\n24 މާޗް 2022 ޙިއްސާކުރެއްވުމަށް\n24 މާޗް 2022\nމޫސުމަށް އަންނަ ބަދަލުތަކުގެ ސަބަބުން\nދިމާވާ ކާރިސާތަކުން އަރައިގަތުމަށް ސަރުކާރުން ކުރައްވާ ހޭދަ އިތުރުވަމުންދާކަމަށް މިނިސްޓަރ އޮފް އެންވަޔަރަންމަންޓް ކްލައިމެޓް ޗޭންޖް އެންޑް ޓެކްނޮލޮޖީ އާމިނަތު ޝައުނާ ވިދާޅުވެއްޖެއެވެ.\nމިނިސްޓަރ ޝައުނާ ވިދާޅުވީ މޫސުމީ ބަދަލުތަކުގެ ސަބަބުން ދައުލަތުގެ ބަޖެޓަށް ބުރަބޮޑުވަމުންދާކަމަށެވެ. އެގޮތުން އަހަރުން އަހަރަށް ކާރިސާތަކުގެ ސަބަބުން ކުރަންޖެހޭ ހޭދަ އިތުރުވަމުންދާކަން މިނިސްޓަރ ފާހަގަކުރެއްވިއެވެ.\nމެޓު އޮފީހުގެ ވޭތުވެދިޔަ އަހަރުތަކުގެ ތަފާސް ހިސާބުތައް ދައްކާގޮތުން ރާއްޖޭގެ ފިނިހޫނުމިން 0.23 ޑިގްރީ ސެލްސިއަސްއަށް މިދިޔަ 10 އަހަރު ތެރޭގައި މައްޗަށް ގޮސްފައިވެއެވެ. އަދި ވޭތުދެދިޔަ 47 އަހަރަށް ބަލާއިރު ފިނިހޫނުމިން 1.1 ޑިގްރީއަށް މައްޗަށް ގޮސްފައިވާއިރު، މީގެ ސީދާ އަސަރު ދަނޑުވެރިކަމާއި މަސްވެރިކަމަށް ކުރާނެކަމަށް މިނިސްޓަރ ވިދާޅުވިއެވެ\nމިޖަލްސާގައި ވާހަކަފުޅު ދައްކަވަމުން މިނިސްޓާރ ޝައުނާ، ރާއްޖެއަކީ ކުޑަ ގައުމެއް ކަމަށް ބަޔަކު ދެކޭ ކަމުގައި ވިޔަސް އެކަން ގަބޫލު ނުކުރައްވާކަމަށް ވިދާޅުވެ އެކަމުގެ ތަފުސީލު ދެއްވިއެވެ.\nމިނިސްޓަރ ވިދާޅުވީ ރާއްޖޭގެ ވަށައިގެންވާ ކަނޑުގެ ސަރަހައްދަކީ ވަރަށް ބޮޑު ސަރަހައްދެއް ކަމަށެވެ. ކަނޑަކީ އެއް ރަށުން އަނެއް ރަށަށް ދިއުމަށް އޮތް “ހައިވޭ”ގެ ގޮތުގައި ސިފަކުރައްވާ މިނިސްޓަރ ޝައުނާ ވިދާޅުވީ، ކަނޑު ދަތުރު ފަތުރުކުރާއިރު ކަނޑުގަދަވެގެން ހިތާމަވެރި ހާދިސާތައް ހިނގަމުން އަންނަ މިންވަރު އިތުރުވަމުން އަންނަ ކަމަށެވެ. އެފަދަ ހާދިސާތަކުން އަރައިގަތުމަށް ދައުލަތުން ބޮޑެތި ހޭދަކުރަންޖެހޭކަމަށް މިނިސްޓަރ ފާހަގަކުރެއްވިއެވެ.\nމިނިސްޓަރ ޝައުނާ، މެޓް އޮފީސް ސިފަކުރެއްވީ “ރައްކާތެރިވެ ތިބިއްޔާ ދަތުރު” ފަހިކޮށްދޭ އިދާރާއެއްގެ ގޮތުގައެވެ. އެކަމަނާ ވިދާޅުވީ މެޓް އޮފީހަކީ ދާން ބޭނުންވާ މަންޒިލަށް މަގު ފަހިކޮށްދޭ މުއައްސަސާއެއް ކަމަށެވެ. އަދި ކުރީ އަހަރުތަކާއި އަޅާބަލާއިރު މިހާރު އެ އޮފީހުން ފޯރުކޮށްދޭ ޚިދުމަތުގެ ފެންވަރު ރަނގަޅުކަން ފާހަގަކުރައްވާ މިނިސްޓަރ ވިދާޅުވީ އެތަނުގެ ޓެކްނިކަލް ކެޕޭސިޓީ ވެސް ރަނގަޅު ކަމަށެވެ.\nމެޓް އޮފީހުގެ އާ ވެބްސައިޓް ލޯންޗުކޮށްފައިވާއިރު މި ވެބްސައިޓުން ކުރިއަށް އޮތް ތިން ދުވަހުގެ މޫސުން ބަލާލެވޭނެ ކަމަށާއި އެންމެ ފަހުގެ ސެޓެލައިޓް ފޮޓޯތައް ވެސް ފެންނަން ހުންނާނެކަން އެއޮފީހުން ފާހަަގަކުރެއްވިައެވެ.\nމޫސުމަށް އަންނަ ބަދަލުތައް ގުޅިފައިވަނީ ވާރޭ ވެހޭ މިންވަރާއި ރަށް ގިރުމާއި ފެން ފަށަލައަށް އަންނަ ބަދަލުތަކަށް ކަމަށާއި މެޓް އޮފީހުން އެއްކޮށްފައިވާ މައުލޫމާތުގެ މައްޗަށް ބިނާކޮށް ދުރާލާ ކަންކަން ރާވަންޖެހޭ ކަމަށް މިނިސްޓަރު ވިދާޅުވިއެވެ. އެކި ޕްރޮޖެކްޓްތައް ސަރުކާރުން ހިންގާއިރު މޫސުމަށް އަންނަ ބަދަލުތަކަށް ބެލުމަށްފަހު އެކަންތައް ކުރިއަށް ގެންދަންޖެހޭ ކަމަށް ވެސް ވިދާޅުވިއެވެ.\nމިނިސްޓަރ ޝައުނާ އިތުރަށް ވިދާޅުވީ ވާރޭފެން ނެގޭނެ ސަރަހައްދުތައް އަންގައިދޭ ނޮޓިފިކޭޝަން އެޕްލިކޭޝަނަށް އިތުރު ކުރެވިފައިވާއިރު ވާރޭފެން ރައްކާ ކުރުމުގެ ނިޒާމުތައް މިހާރު ހުރި މިންވަރަށް ވުރެން ވެސް ހަރުދަނާ ކުރަން ޖެހޭނެ ކަމަށެވެ. އަދި މި ޚިދުމަތުގެ ބޭނުން އެންމެން ވެސް ހިފުމަށް ވަނީ އެދިވަޑައިގެންފައެވެ.\nދުނިޔޭގެ މޫސުމާބެހޭ ޖަމިއްޔާގެ މެންބަރު ޤައުމެއްގެ ގޮތުގައި ރާއްޖެ ހިމެނުނީ 1 ޖޫން 1978ގައެވެ. ރާއްޖޭގެ މޫސުމާބެހޭ މަޢުލޫމާތުތައް އޭގެކުރިން ފެށިގެން އެއްކުރަމުން އައިނަމަވެސް، ޖަމިއްޔާގެ ބައިވެރިއަކަށްވުމާއެކު މޫސުން ދެނެގަތުމުގެ ޤާބިލިއްޔަތުކަން ވަނީ އިތުރުވެފައެވެ.


Gaazeen'ge Audiothakakee Sahha Audiothakeh Kamah Hisaan Vidhaalhuvi: Shiyam - Vaguthu\nގާޒީންގެ އޯޑިއޯތަކަކީ ސައްޚަ އޯޑިއޯތަކެއް ކަމަށް ހިސާން ވިދާޅުވި: ޝިޔާމް\n4 މަސް ކުރިން ( ސެޕްޓެމްބަރު 11, 2021 )\nޕީޕީއެމްގެ ނައިބު ރައީސް އަދި ނައިފަރު ދާއިރާގެ މެންބަރު އަހުމަދު ޝިޔާމް -- ފޮޓޯ: މަޖިލީސް\nއިދިކޮޅު ޕީޕީއެމް އާއި ޕީއެންސީގެ ލީޑަރު އަދި ކުރީގެ ރައީސް އަބްދުﷲ ޔާމީންގެ މައްޗަށް ކްރިމިނަލް ކޯޓުގައި ހުކުމް ކުރި ފަސް ގާޒީންގެ ތެރެއިން ތިން ގާޒީންގެ އޯޑިއޯތަކެއް ލީކުވިއިރު އެއީ ސައްޚަ އޯޑިއޯތަކެއް ކަމަށް ޖުޑިޝަލް ސާވިސް ކޮމިޝަން (ޖޭއެސްސީ) ގެ ރައީސް އަދި ތުޅާދޫ ދާއިރާގެ މެންބަރު ހިސާން ހުސައިން ވިދާޅުވެފައިވާ ކަމަށް ޕީޕީއެމްގެ ނައިބު ރައީސް އަދި ނައިފަރު ދާއިރާގެ މެންބަރު އަހްމަދު ޝިޔާމް ވިދާޅުވެއްޖެއެވެ.\nމިއަދު ހެނދުނު ކްލަބް ހައުސް މެދުވެރިކޮށް ކުރިއަށް ގެންދިޔަ "ވަގުތު ހަވާސް" ޕްރޮގްރާމްގައި މެންބަރު ޝިޔާމް ވިދާޅުވީ، ގާޒީންގެ އޯޑިއޯތައް ލީކުވުމާ ގުޅިގެން އެ ސުވާލުތައް ޖޭއެސްސީގެ ރައީސް ހިސާންއާ ކުރިމަތި ކުރެއްވި ކަމަށެވެ. އެއީ ސައްޚަ އޯޑިއޯތަކެއް ކަމުގައި ހިސާން ވިދާޅުވި ކަމާއި އޯޑިއޯތަކުގައި ދެއްކެވި ވާހަކަ ދޮގު ކުރައްވަން ކެރިވަޑައިނުގެންނެވި ކަމަށް ޝިޔާމް ވިދާޅުވިއެވެ.\n"އޯޑިއޯގައި ދައްކަވާފައި ހުރި ވާހަކަތައް ދޮގު ކުރާކަށް ހިސާނަށް ވެސް ކެރިވަޑައެއްނުގަންނަވާ، އެއީ ސައްޚަ އޯޑިއޯތަކެއް ކަމަށް ދެކެވެނީ،" ޝިޔާމް ވިދާޅުވިއެވެ.\nޔާމީންގެ މައްޗަށް އިއްވި ހުކުމާ ގުޅޭ ގޮތުން ލީކުވެފައިވާ އޯޑިއޯތަކުގައި އެ ބެންޗުގެ ރިޔާސަތުގައި އިންނެވި ގާޒީ އަލީ ރަޝީދަށް ސުޕްރީމް ކޯޓުގެ ފަނޑިޔާރު ކަން ދިނުމާއި، ގާޒީ އަހްމަދު ޝަކީލަށް ކްރިމިނަލް ކޯޓުގެ އިސް ގާޒީ ކަން ދިނުމާއި ޔާމީނަށް ކުރާ އަނެއް ދެ ދައުވާގެ ޝަރީއަތް ވެސް ޝަކީލްއާ ހަވާލުކުރުން ޝިޔާމް ފާހަގަ ކުރެއްވިއެވެ.\n"2023 ގެ ޕީޕީއެމް ޕީއެންސީގެ ރިޔާސީ ކެންޑިޑޭޓްއަކީ ރައީސް ޔާމީން، ސިޔާސީ ހުކުމް ކުރާ ފަނޑިޔާރުންނަށް މި ކަން ސާފު ނުވިޔަސް އެ ކަން ހިނގާނީ އެ ގޮތުގެ މަތިން،" ޝިޔާމް ވިދާޅުވިއެވެ.\nޔާމީންގެ ޝަރީއަތް ފުރަތަމަ ބައްލަވަމުން ގެންދެވީ ކޯޓުގެ އޭރުގެ އިސް ގާޒީ އަހްމަދު ހައިލަމްއެވެ. ނަމަވެސް އެ ޝަރީއަތުގެ ހުކުމާއި ހަމައަށް ގޮސްފައިވަނިކޮށް ހައިލަމް ސަސްޕެންޑް ކުރިއެވެ. އެއީ ރައީސް ސޯލިހްއާއި ރައްޔިތުންގެ މަޖިލީހުގެ މަޖިލީހުގެ ރައީސް މުހައްމަދު ނަޝީދުގެ ކަރުގައި ޗޭންފަށެއް ޖަހާފައިވާ މަންޒަރުގެ ކުރެހުމެއް ހިމެނޭ ފޮޓޯއެއް ކްރިމިނަލް ކޯޓުގެ އެތެރޭގެ ވައިބާ ގްރޫޕަކަށް ފޮނުއްވައިގެންނެވެ.\nމި މައްސަލަ ޖޭއެސްސީއިން ތަހުގީގުކޮށް، ހައިލަމް ވަކިކުރަން ނިންމައި ރައްޔިތުންގެ މަޖިލީހަށް ވެސް ފޮނުވިއެވެ. މަޖިލީހުގެ ޖުޑިޝަރީ ކޮމިޓީން އެ މައްސަލަ ދިރާސާކޮށް ޖޭއެސްސީން އެ ކަމުގައި އަމަލު ކޮށްފައިވަނީ ރަނގަޅަށް ކަމަށް ވެސް ކަނޑައަޅައި ތަޅުމަށް ފޮނުވިއެވެ. ތަޅުމުގައި ވޯޓަށް އެހުމުގެ ކުރިން ހައިލަމް މަގާމުން އިސްތިއުފާ ދެއްވީއެވެ. އޭގެ ކުރިން އޭނާ ވަނީ އެ ކަމަށް މައާފަށް ވެސް އެދިވަޑައިގެންފައެވެ.\nޔާމީންގެ މައްސަލައާ ދެން ހަވާލުވީ މިހާރު ސުޕްރީމް ކޯޓުގެ ފަނޑިޔާރު އަލީ ރަޝީދުއާއެވެ. އަލީ ރަޝީދު އިސްވެ ހުންނަވައިގެން މައްސަލަ ބައްލަވަން ފަސް ގާޒީންގެ ބެންޗެއް އެކުލަވާލެއްވިއެވެ. އެ ބެންޗުގައި ތިއްބެވީ ގާޒީ އަލީ ރަޝީދުގެ އިތުރުން މިހާރު ކްރިމިނަލް ކޯޓުގެ އިސް ގާޒީ އަހްމަދު ޝަކީލްއާއި، އޯޑިއޯ ލީކުވެގެން އުޅޭ ގާޒީ މުހައްމަދު ސަމީރުއާއި، ގާޒީ އަލީ އާދަމްއާއި، ގާޒީ ހުސައިން ފާއިޒް ރަޝާދެވެ.\nޔާމީންގެ މައްޗަށް އުފުލި މަނީ ލޯންޑަރިންގެ ދައުވާގައި ދަށު ކޯޓުން އިއްވި ފަސް އަހަރު ދުވަހުގެ ޖަލު ހުކުމަށް ހައި ކޯޓުން ތާއީދު ކުރިއިރު، މިހާރު ވަނީ ސުޕްރީމް ކޯޓުގައި އިސްތިއުނާފް ކޮށްފައެވެ. މާދަމާ ސުޕްރީމް ކޯޓުގައި މި މައްސަލައިގެ އަޑުއެހުމެއް ތާވަލުކޮށްފައިވެއެވެ. ޔާމީންގެ އެތައް ހާސް ސަޕޯޓަރުން ގަބޫލު ކުރަނީ އެމަނިކުފާނުގެ ޝަރީއަތް ހިނގާފައި ވަނީ އިންސާފުން ބޭރުން ކަމުގައެވެ.\nސެޕްޓެމްބަރު 11, 2021 15:42\nމިދުނިޔެމަތީގައި ދޮގުހަދައިގެން ވާހަކަ ދައްކާ މީހުނަކީވެސް މަރުވާނެ ބައެއް ! މަރުވީމަ ހެދިދޮގުތަށް އަޅާނީ ޔާމީނުގެ ޖީބައްތަ ؟


Boduvazeeru Modi aai Raees Solih mashvaraa kuravvaifi\nބޮޑުވަޒީރު މޯދީއާ ރައީސް ސޯލިހު މަޝްވަރާ ކުރައްވައިފި\nކޮވިޑާއި ގުޅުންހުރި މުހިންމު މަޝްވަރާތަކެއް އިންޑިއާގެ ބޮޑުވަޒީރު ނަރެންދުރަ މޯދީއާއެކު ރައީސުލްޖުމުހުއްރިއްޔާ އިބްރާހިމް މުހައްމަދު ސޯލިހް ކުރައްވައިފި އެވެ.\nރައީސް މިއަދު ކުރެއްވި ޓްވިޓެއްގައި ވިދާޅުވީ އެމަނިކުފާނުގެ ގާތް އެކުވެރިޔާ، އިންޑިއާގެ ބޮޑުވަޒީރު ނަރެންދުރަ މޯދީއާއެކު ފޯނުން ކޮވިޑްއާއި ގުޅުން ހުރި މަޝްވަރާތަކެއް ކުރެއްވި ކަމަށެވެ.\nވިދާޅުވީ ރާއްޖެ އާއި އިންޑިއާއަށް ކޮވިޑާއި ގުޅިގެން ކުރިމަތިވެފައިވާ ދަތިތަކުން އަރައިގަތުމާ ގުޅުން ހުރި މަޝްވަރާތައް ކުރެއްވި ކަމަށާއި ދެ ގައުމުގެ އިގްތިސޯދު ކޮޅަށް ޖެހުމާ ގުޅޭގޮތުން ވެސް މަޝްވަރާތައް ކުރެއްވި ކަމަށް ވެސް ރައީސް ވިދާޅުވި އެވެ.\nރައީސް ސޯލިހާ ފޯނުން ކުރެއްވި މަޝްވަރާތަކަށް ފަހު ބޮޑުވަޒީރު ނަރެންދުރަ މޯދީ ވިދާޅުވީ އިންޑިއާ އަބަދު ވެސް އޮންނާނީ ރާއްޖޭއާ އެކުގައި ކަމަށެވެ. އަދި ކޮވިޑްގެ ސަބަބުން ދިމާވެފައިވާ ގެއްލުންތަކުން އަރައިގަތުމަށް ދެވެން އޮތް އެހީއެއް ދެއްވާނެ ކަމަށެވެ.\nމޯދީ ވިދާޅުވީ ރާއްޖޭގައި މިހާރު ހިންގަމުންދާ މަޝްރޫތަކުގެ އަޕްޑޭޓް ވެސް ފޯނު ކޯލުގައި ބައްލަވާލެއްވި ކަމަށެވެ. އަދި ފޮރިން މިނިސްޓަރު އަބްދުﷲ ޝާހިދު އދ. ގެ 76 ވަނަ އާންމު މަޖިލީހުގެ ރައީސަކަށް ހޮވިވަޑައިގެންފައިވާތީ މަރުހަބާ ވެސް ވިދާޅުވި އެވެ.\nއިންޑިއާ ރައީސް އިބްރާހިމް މުހައްމަދު ސޯލިހު އިންޑިޔާގެ ބޮޑުވަޒީރު މޯދީ + ކޮވިޑް-19 ކޮވިޑް-19 އިގެ ބަލާއާފާތް


ވަކި ސިޔާސީ ވިސްނުމަކަށް ނުބަލައި، ރަށުގެ ތަރައްޤީއަށާއި، އަތޮޅުގެ ކުރިއެރުމަށާއި، ރާއްޖޭގެ މުސްތަޤްބަލަށް އެންމެން އެކީގައި ނުކުމެ މަސައްކަތްކުރަންވެއްޖެ ކަމުގައި ރައީސުލްޖުމްހޫރިއްޔާ ވިދާޅުވެއްޖެ - The President's Office\nވަކި ސިޔާސީ ވިސްނުމަކަށް ނުބަލައި، ރަށުގެ ތަރައްޤީއަށާއި، އަތޮޅުގެ ކުރިއެރުމަށާއި، ރާއްޖޭގެ މުސްތަޤްބަލަށް އެންމެން އެކީގައި ނުކުމެ މަސައްކަތްކުރަންވެއްޖެ ކަމުގައި ރައީސުލްޖުމްހޫރިއްޔާ ވިދާޅުވެއްޖެ\n28 ސެޕްޓެންބަރު 2011، ރިފަރެންސް: 2011-659\nވަކި ސިޔާސީ ވިސްނުމަކަށް ނުބަލައި، ރަށުގެ ތަރައްޤީއަށާއި، އަތޮޅުގެ ކުރިއެރުމަށާއި، އަދި ރާއްޖޭގެ މުސްތަޤްބަލަށް، އެންމެން އެކީގައި ނުކުމެ މަސައްކަތްކުރަންވެއްޖެ ކަމުގައި ރައީސުލްޖުމްހޫރިއްޔާ މުޙަންމަދު ނަޝީދު ވިދާޅުވެއްޖެއެވެ. ރައީސުލްޖުމްހޫރިއްޔާ މިހެން ވިދާޅުވީ، ހުނަރު ޕްރޮގްރާމްގެ ދަށުން، މޯލްޑިވްސް ޕޮލިޓެކްނީކުން ކުޅުދުއްފުށީގައި ހިންގަވާ އިލެކްޓްރީޝަން ކޯސް އިފްތާޙްކޮށްދެއްވުމުގެ ރަސްމިއްޔާތުގައި މިއަދު ހަވީރު ވާހަކަފުޅު ދައްކަވަމުންނެވެ.\nރައީސުލްޖުމްހޫރިއްޔާގެ ވާހަކަފުޅުގައި، ސަރުކާރުގެ އަމާޒަކީ ރާއްޖޭގެ ވަޒީފާގެ ބާޒާރުގައި އޮތް ފުރުޞަތުތައް ބޭރު މީހުންނަށް ދިނުމުގެ ބަދަލުގައި، ދިވެހިންނަށް އެ ފުރުޞަތުތައް ފަހިކޮށްދެއްވުން ކަމުގައި ވިދާޅުވިއެވެ. އަދި ހުނަރު ޕްރޮގްރާމްގެ މައިގަނޑު މަޤްޞަދަކީވެސް، ދިވެހި ޒުވާނުންނަށް ވަޒީފާއެއް ކަށަވަރު ކޮށްދެއްވުންކަމަށްވެސް ރައީސުލްޖުމްހޫރިއްޔާ ވިދާޅުވިއެވެ.\nހުނަރު ޕްރޮގްރާމްގައި ހިމެނޭ ފަސްދޮޅަހަކަށް ދާއިރާއިން 8500 ދިވެހިން ތަމްރީން ފުރިހަމަކޮށް ނިމުމުން، ދިވެއްސަކަށް ވަޒީފާ ނުލިބި ބޭރުމީހަކަށް ލިބިގެން ނުވާނޭކަމަށް ރައީސުލްޖުމްހޫރިއްޔާ ވިދާޅުވިއެވެ. އަދި ރާއްޖޭގެ އެކި ކަންކޮޅުތަކުގައިވެސް މި މަޝްރޫޢު ކުރިއަށްދާނެކަން އެމަނިކުފާނު ހާމަކުރެއްވިއެވެ.\nރައީސުލްޖުމްހޫރިއްޔާގެ ވާހަކަފުޅުގައި، މުސްތަޤްބަލުގައި ކުޅުދުއްފުށި ސިޓީއަކަށް ހެއްދެވުމަށް ސަރުކާރުން ނިންމަވާފައިވާކަން ހާމަކުރައްވަމުން، އެކަމަށްޓަކައި ކުރައްވަން ހުރި މަސައްކަތްތަކުގެ މައްޗަށް ބައްލަވާލެއްވިއެވެ.\nކުޅުދުއްފުށީގައި ރައީސުލްޖުމްހޫރިއްޔާ މިއަދު ދެއްކެވި ވާހަކަފުޅުގައި، ބޯޓު ދަތުރުކުރާ މީހުން ތަމްރީންކުރާނެ ސްކޫލެއް ކުރިއަށް އޮތް ދެތިން ހަފްތާގެ ތެރޭގައި ކުޅުދުއްފުށީގައި ޤާއިމުކުރައްވާނެކަމަށްވެސް ވިދާޅުވިއެވެ.


Ginafaraaiythakeh loanah edhunu, loanu dhookuree 25 faraathakah: Minister | Mihaaru\nއިކޮނޮމިކް މިނިސްޓްރީގެ ޕްރެސް ކޮންފަރެންސް--ފޮޓޯ:ހުސައިން ވަހީދު/މިހާރު\nގިނަ ފަރާތްތަކެއް ލޯނަށް އެދުނު، ލޯނު ދޫކުރީ 25 ފަރާތަކަށް: މިނިސްޓަރު\n30 ޖޫން 2019 - 15:20 11 comments\nއެސްއެމްއީ ޑިވެލޮޕްމެންޓް ފައިނޭންސް ކޯޕަރޭޝަން (އެސްޑީއެފްސީ) އަށް އެކި ފަރާތްތަކުން 400 މިލިއަން ރުފިޔާގެ ލޯނު ހޯދުމަށް އެދިފައިވީ ނަމަވެސް، ލޯނު ދޫކޮށްފައިވަނީ 25 ފަރާތަކަށް ކަމަށް އިކޮނޮމިކް މިނިސްޓަރު ފައްޔާޒު އިސްމާއިލް ވިދާޅުވެއްޖެ އެވެ. އެއީ ތިރީހަކަށް މިލިއަން ރުފިޔާގެ ލޯނެވެ.\nރައީސް އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި ފައްޔާޒު ވިދާޅުވީ، ކުދި އަދި މެދުފަންތީގެ ވިޔަފާރިތަކަށް، ލޯނު ދޫކުރަން ހުޅުވި، އެސްޑީއެފްސީ ބޭންކަކީ އެހާ ބޮޑު ބޭންކެއް ނޫން ކަމަށާއި އަދި ލޯނު ދޫކުރެވޭނީ ވެސް މަދު އަދަދެއް ކަމަށެވެ. އެހެން ނަމަވެސް ލޯނުގެ އަދަދު އިތުރު ކުރުމަށް ޓަކައި ބޮޑު އަދަދެއް ހޯދުމަށްޓަކައި މަސައްކަތް ކުރައްވާ ކަމަށް އޭނާ ވިދާޅުވި އެވެ.\n"އުންމީދު ކުރަން މި އަހަރުގެ ތެރޭގައި އިތުރު ފަންޑިންނާ އެކު 60 މިލިއަން ޑޮލަރު ކުދި އަދި މެދުފަންތީގެ ވިޔަފާރިތަކަށް ހަރަދު ކުރުމަށް ލިބޭނެ ކަމަށް. އެކަމާ ގުޅޭ މަޝްވަރާތައް އަންނަނީ ކުރަމުން،" ފައްޔާޒު ވިދާޅުވި އެވެ.\nއެސްއެމްއީގެ ލޯނުތައް މިހާތަނަށް ދޫކޮށްފައި ވަނީ މައިގަނޑު ގޮތެއްގައި ޓޫރިޒަމް ސެކްޓަރުގެ ވިޔަފާރިތަކަށް ކަމަށް ވެސް ފައްޔާޒު ވިދާޅުވި އެވެ.\nއޭނާ ވިދާޅުވީ، ލޯނަށް އެދި ގިނަ ފަރާތްތަކަކުން ކުރިމަތިލާފައިވާ އިރު ކަންމަތީ ފިހާރަތައް ފަދަ މަސައްކަތްތަކަށް ލޯނު ދިނުމަށް އަދި އެހާ އިސްކަން ނުދޭ ކަމަށެވެ. އެންމެ ބޮޑަށް އިސްކަން ދެނީ ޓޫރިޒަމް ދާއިރާ އާއި ދަނޑުވެރިކަމުގެ އިތުރުން މަސްވެރިކަމާއި އިންފޮމޭޝަން ޓެކްނޮލޮޖީގެ ދާއިރާގެ ވިޔަފާރިތަކަށް ލޯނު ދޫކުރަން ކަމަށް އޭނާ ވިދާޅުވި އެވެ. އަދި މާލޭގައި ހިންގާ ވިޔަފާރިތަކުގެ ބަދަލުގައި ރަށްރަށުގައި ހިންގާ ވިޔަފާރިތަކަށް އިސްކަންދޭނެ ކަމަށް އޭނާ ވިދާޅުވި އެވެ.\nއެސްއެމްއީ އަށް ހާއްސަކޮށްގެން ވަކި ބޭންކެއް ސަރުކާރުން އުފެއްދީ ކުދި އަދި މެދުފަންތީގެ ވިޔަފާރިތަކަށް ހާއްސަ ސަމާލުކަމެއް ދީ، ކުރިއެރުވުމުގެ ގޮތުންނެވެ. އެސްޑީއެފްސީން ލޯނު ދޫކުރަނީ ރާއްޖޭގެ އެހެން ބޭންކްތަކަށް ވުރެ ކުޑަ އިންޓަރެސްޓް ރޭޓެއްގަ އެވެ.\nއިތުރު ލިޔުންތައް ކުދި ވިޔަފާރި ލޯނު އެސްއެމްއީ ޑިވެލޮޕްމަންޓް ފައިނޭންސް ކޯޕަރޭޝަން


India ge HQCQ beys Corona aai dhekolhah massakah nukurey: Columbia University\nއިންްޑިއާގެ އެޗް.ސީކި.އު ބޭސް ކޮރޯނާއާއި ދެކޮޅަށް މަސައްކަތް ނުކުރޭ: ކޮލަމްބިއާ ޔުނިވާރސިޓީ\n- 1 month ago0- ޝަފްރާޒް އހ\nކޮވިޑް ބަޔަށް ފަރުވާ ކުރަން އެންމެ ރަނގަޅުކަމަށް އިންޑިއާއިން ބުނާ އެ ގައުމުގެ އުފެއްދުމެއް ކަމަށްވާ ހައިޑްރޮކްސީކްލޮރޯކްއީން (އެޗްސީކިއު) އާއި ބޭހާއި ބެހޭގޮތުން މިހާތަނަށް ހެދުނު އެންމެ ބޮޑު ދިރާސާ އިން ދައްކާ ގޮތުން އެޗް.ސީ.ކިއު އިން ކޮރޯނާ ބަލިޖެހިފައިވާ މީހުންނަށް އެއްވެސް އަސަރެއް ނުކުރާކަމަށް އެމެރިކާގެ ކޮލަމްބިއާ ޔުނިވާރސިޓީ ގެ ސައިންސްވެރިން ގެ ޓީމަކުން ހާމަ ކޮށްފިއެވެ.\nމިދިޔަ ބުރާސްފަތި ދުވަހު ޝާއިޢު ކުރެވުނު މި ދިރާސާއަކީ ނޭވާލާ ނިޒާމާއި ބެހޭ ބަލިތަކާއި އޭގެ ފަރުވާ ދިރާސާ ކުރުމުގައި އެ ޔުނިވާރސިޓީ ގައި ހެދިފައިވާ ޑިވިޝަންގެ ގެ ޗީފް، ޑޮކްޓަރ ނެއިލް އާއި އޭނަގެ ދަށުން މަސައްކަތް ކުރި ޓީމުން ހެދި ދިރާސާއެކެވެ. މި ދިރާސާގައި ބައިވެރި ކޮށްފައިވަނީ ކޮވިޑް ބަޔަށް ފައްސި ވެ ނިއުޔޯކު ގެ ކޮލަމްބިއާގެ ހޮސްޕިޓަލެއްގައި ކޮވިޑް ބައްޔަށް ފަރުވާ ދޭން އެޑްމިޓު ކުރެވިފައިވާ 1،300 ބަލި މީހުންނެވެ.\nއެމީހުންގެ ތެރެއިން %60 މީހުން ނުަވަތަ 780 މީހުންނަށް ވަނީ5ދުވަސް ވަންދެން އެޗް.ސީ.ކިއު ބޭސް ގަވައިދުން ދީފައި އެވެ. އެޔަށްފަހު އެ މީހުންގެ ހާލަތަާއި އެ ބޭސް ނުދޭ މީހުންގެ ހާލަތު ވަނީ މޮނީޓާރ ކުރެވިފައިއެވެ. ބޭސް ދެވުނު މީހުން ބޭސް ނުދޭ މީހުންނާއި އަޅައިކިޔާއިރު އެއްވެސް މީހެއްގެ ހާލު އިތުރަށް ރަނގަޅުވެފައި ނުވަތަ ބަދަލު ވެފައި ނުވާ ކަމަށް ދިރާސާ އިން ދައްކަކައެވެ. އެޗް.ސީ.ކިއު ބޭސް ދެވުނު މީހުން ވެންޓިލޭޓަރު ބޭނުންވާވުމާއި، މަރުވުމުގެ ރިސްކު އެއްވެސް ވަރަކަށް ކުޑަ ނުވާ ކަމަށްވެސް ޑޮކްޓަރުން ވިދާޅުވިއެވެ.\nމިކަން ބަޔާންކޮށް އެ ޓީމުގެ ފަރާތުން ހެދި ދިރާސާ މިހާރުވަނީ "ދަ ނިއު އިންގްލެންޑް ޖާރނަލް އޮފް މެޑިސިން" ގައި ޝާއިޢު ކޮށްފައިއެވެ. އެދިރާސާގައި ވާ ގޮތުން ކޮވިޑް ޖެހިފައިވާ މީހުންގެ ތެރެއިން އެޗް.ސީ.ކިއު ބޭސް ދިން މީހުންނާއި ނުދޭ މީހުން ބަލިން ރަނގަޅުވާ ވުމުގައި އާއި އަވަސް މިނުގައި ތަފާތެއް ފާހަނގަ ނުކުރެވޭތީ އެބޭސް އެގޮތަށް ބޭނުން ކުރަން ނުޖެހޭ ކަމަށް ވެއެވެ. "މިހާތަނަށް ހޯދުނު ހޯދުން ތަކަށް ބަލައިލާއިރު، ކޮވިޑް ބައްޔަށް ފައްްސި މީހުންނަަށް އެޗް.ސީ.ކިއު ބޭސް ދޭންޖެހޭ އެއްވެސް ސަބަބެއް ނުވިސްނޭ" ޑޮކްޓަރ ނެއިލް ވިދާޅުވިއެވެ. މިދިރާސާގެ ސަބަބުން އެޗް.ސީ.ކިއު ބޭސް ކޮވިޑް ޖެހިފައިވާ މީހުންނަށް މިހާރު ދޭ ހޮސްޕިޓަލްތަކުން އެކަން ކުރާ އުސޫލަށް ބަދަލުތަކެއް ގެންނާނެ ކަމަށް ބެލެވެއެވެ.\nމިދިޔަ މަހު ފަހުކޮޅު އިންޑިއާއިން ވަނީ ރާއްޖެއަށްވެސް އެޗް.ސީ.ކިއު ގެ 50،000 ގުޅަ ދީފައިއެވެ. މިހާތަނަށް ރާއްޖޭގައި މިބޭސް ކޮވިޑު ޖެހިފައިވާ އެއްވެސް ބަލި މީހަކަށް ދީފައިވާކަން އެނގޭކަށް ނެތެވެ. އެ ބޭހާއި ބެހޭ ގޮތުން ކުރެވުނު ސުވާލަށް ޖަވާާބު ދެމުން ސަރުކާރުން ވިދާޅުވެފައި ވަނީ އެ ބޭސް ބޭނުންކުރާނީ ސިއްހީ މާހިރުންގެ އިރުޝާދުގެ ދަށުން ކަމަށެވެ.\nކޮރޯނާ ވައިރަސް އިންޑިއާ


Pakistan Ge Mashhooru "Chaiwala" London Gai Cafe Eh Hulhuvanee - Vaguthu\nޕާކިސްތާނުގެ މަޝްހޫރު "ޗާއިވާލާ" ލަންޑަނުގައި ކެފޭއެއް ހުޅުވަނީ\nޕާކިސްތާނުގެ މަޝްހޫރު "ޗާއިވާލާ" ލަންޑަނުގައި ކެފޭއެއް ހުޅުވަން ނިންމައިފިއެވެ.\nއަރްޝަދް ހާން އޭނާގެ ފޭސްބުކްގައި ކުރި ޕޯސްޓެއްގައި ބުނީ ކެފޭ ޗާއިވާލާގެ ފުރަތަމަ ކެފޭ އައުޓްލެޓް މިއަހަރުގެ ފަހުކޮޅު ލަންޑަނުގައި ހުޅުވާނެ ކަމަށެވެ.\nޕާކިސްތާނުގެ ވެރިރަށް އިސްލާމް އާބާދަށް އުފަން އަރްޝަދް ހާން ދަނީ އޭނާގެ އަމިއްލަ ސިޓީގައިވެސް ރޫފްޓޮފް ކެފޭއެއް ހުޅުވައިގެން ވިޔަފާރި ކުރަމުންނެވެ.\nއުމުރުން 24 އަހަރުގެ އަރްޝަދް ޕާކިސްތާނުގެ ނޫހަކަށް ދިން އިންޓަވިއުއެއްގައި ބުނީ ވަރަށް ގިނަ މީހުން އޭނާގެ ރެސްޓޯރެންޓުގެ ނަން އޭނާގެ އަސްލު ނަމަށް ބަދަލުކުރަން ބުނަމުންދާ ކަމަށެވެ. އަރްޝަދް ބުނީ އޭނާ އެކަމަށް ދެކޮޅުހަދާ ކަމަށާއި ޗާއިވާލާ އަކީ އޭނާ މަޝްހޫރުވެގެން ދިޔަ ނަން ކަމަށެވެ.\nހާންގެ ފޮޓޯއެއް ފުރަތަމަ މަޝްހޫރުވެގެން ދިޔައީ އޭނާގެ މަސައްކަތުގައި ހުއްޓައި ނަގައިފައިވާ ފޮޓޯއެއް މީސްމީޑިޔާގައި ދައުރުވެގެންނެވެ. އެ ފޮޓޯ އަށް ގިނަ ބައެއްގެ ސަމާލުކަން ލިބުނީ ހާންގެ ލޮލުގައި ނޫކުލަ ހުރެފައި ރީތި މީހަކަށް އޭނާ ވުމުން ކަމަށް ވެއެވެ. އޭގެ ފަހުން ގިނަ ބަޔަކު ހާންގެ ކެފޭއަށް ކޮފީބުއިމަށް ގޮސް އެ ކެފޭއަށް ބޮޑު ޑިމާންޑެއް ލިބިގެން ދިޔައެވެ.\nހާން މިހާރު ހުޅުވާފައިވާ ކެފޭއަށް ގިނަ ބަޔަކު ދާއިރު އެ ތަނަކީ ޕާކިސްތާނުގެ ސަގާފަތް ވެސް ވަރަށް ބޮޑަށް ރަމްޒުކޮށްދޭ ތަނެއްކަން ފާހަގަ ކުރެވެއެވެ. އެކި ވައްތަރުގެ ސައިގެ އިތުރުން އެ ކެފޭއިން 15 އަށްވުރެ ގިނަ ވައްތަރުގެ ކެއުން ލިބެއެވެ.


Masthuvaa thakehchaa eku meedhoo anhenaku Hayyaru koffi\nމަސްތުވާތަކެއްޗާއި އެކު މީދޫ އަންހެނަކު ހައްޔަރުކޮށްފިއެވެ.\nމަސްތުވާތަކެއްޗާއެކު ފުލުހުން ހައްޔަރުކޮށްފައި ވަނީ އުމުރުން 30 އަހަރުގެ މީދޫއަންހެނެކެވެ. މި މީހާ ހައްޔަރުކޮށްފައި ވަނީ މިމަހުގެ 15 ވަނަ ދުވަހުގެ 15:23 ހާއިރު އެވެ\nފުލުހުން މި އަންހެން މީހާ ހައްޔަރުކޮށްފައި ވަނީ، ފޭދޫ އިން ފުރައިގެން މީދުއަށް ދިޔަ ފެރީ އަކުން މީދުއަށް މަސްތުވާތަކެތި އެތެރެކުރަން އުޅުމުގެ ތެރޭގައެވެ. މި މައްސަލައާ ގުޅިގެން އެ އަންހެން މީހާ ފުލުހުންގެ ބެލުމުގެދަށަށް ގެން ގޮސް ބަލައިފާސްކުރިއިރު އޭނާ އަތުގައިއޮތް އަތް ދަބަހަކުން، މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ޖޫސްޕެޓީ ކޮތަޅެއް ފެނިފައިވާކަމަށް ފުލުހުން ވަނީ ހާމަކޮށްފައެވެ.\nމި މައްސަލާގައި އަންހެން މީހާގެ މައްޗަށް މީދޫ މެޖިސްޓްރޭޓް ކޯޓުން ވަނީ ހޯމް މިނިސްޓްރީން ބަހައްޓާ ތަނެއްގައި ބަންދުގައި ބެހެއްޓުމަށް 15 ދުވަހުގެ މުއްދަތެއް ދީފައެވެ.


Dharifulhu | Safuhaa\nހަސޫނާއި ރައިނާއަކީ ވަރަށް ލޯބިން އުޅެމުންދާ ދެމަފިރިންނެވެ. ހަސޫންގެ އާއިލާގެ އެކަކުވެސް ދުނިޔެއަކު ނެތެވެ. ރައިނާގެ ޢާއިލާގެ މީހުން ތިބިނަމަވެސް، އާއިލާއާއި ދެކޮޅަށް ކައިވެނިކުރުމުގެ ނަތީޖާއަކަށްވީ އެމީހުންނާ އޮތްގުޅުން އުމުރު ދުވަހަށް ކަނޑާލަންޖެހުމެވެ. ރައިނާ އެކަމާ ހިތާމަ ކުރިނަމަވެސް ހަސޫންގެ ފަރާތުން ލިބެމުންދިޔަ ލޯބީގެ ސަބަބުން އެހިތާމައިން އަރައިގަންނަން ފަސޭހަވިއެވެ. ދެމަފިރިންގެ ބުރަ މަސައްކަތުން އަމިއްލަ ވިޔަފާރިއެއް ފެށީ އަރާމު ދިރިއުޅުމެއް ހޯދުމުގެ އުއްމީދުގައެވެ.\nކައިވެންޏަށް އަހަރެއްވީތަނާ ރައިނާގެ ބޮލަށް އެނބުރުންއަރާ، މޭނުބައިކޮށް ހޮޑުލެވެންފެށިއެވެ. ގޭގައި ހެދި ތަހުލީލުތަކުން ރައިނާ ބަލިވެއިންކަން އެނގުމުން، ދެމަފިރިން މާޔޫސްވީ އެހާއަވަހަށް ކުއްޖަކު ހޯދަން ބޭނުންނުވެތިއްބާ ކުއްޖަކު ލިބެން އުޅުމުންނެވެ. އެހެނަސް، ދޭތެރެދުރުކުރުމުގެ ވަޞީލަތްތައް ބޭނުންކުރުމުގައި ފަރުވާކުޑަކުރެވުމުގެ ނަތީޖާއަކަށްވީ ރައިނާ ބަލިވެއިނުމެވެ.\nހަސޫން ޚިޔާލްދިނީ ރައިނާގެ ބަނޑުގައި އަށަގަންނަމުންއައި ތުއްތު ދަރިފުޅު ދުނިޔެއަށް ނޭވާ ނުލަނީސް އެދަރިފުޅު ނައްތާލުމަށެވެ. ހައިރާންވެ ދެލޯ ބޮޑުކޮށްލަމުން ރައިނާ ވަގުތުން އެކަމަށް އިންކާރުކުރިއެވެ. ދަރިފުޅު ކިތަންމެ ބޭނުންނުވިކަމުގައިވިޔަސް ކުށެއް ނެތް ކުއްޖެއް މަރާލާކަށް އޭނާއަށް ހަމަހިލާ ނުކެރޭނެއެވެ. އަދި ހަސޫންވެސް އެފަދަ ކުށެއްކުރިޔަކަ ނުދޭނެއެވެ.\nއެހެންމީހަކަށް ރައިނާ ބަލިވެއިންކަން އެނގިދާނެތީ، ދެމަފިރިން ލަންކާއަށް ބަދަލުވީ ރައިނާ ވިހާ ގަދަވަންދެނެވެ. އަލަށް ބަލިވެ އިނުމުން އުނދަގޫތަކަކާ ކުރިމަތިލާން ޖެހުނުނަމަވެސް، އެކަމުގައި ރައިނާއަށް އެހީވަމުންދިޔައީ އެމީހުން އުޅޭ ގެޔާއި އިންވެގެން ހުރި ގޭގައި އުޅޭ ދެމަފިރިންކަމުގައިވާ އައްމާރާއި ޚަދީޖާއެވެ.\nދުވަސްތައް ފާއިތުވަމުންގޮސް ރައިނާ ބަނޑަށް ދުވަސްފުރި އޭނާ ހަސްފަތާލުގައި އެނދުމަތި ކުރެވިއްޖެއެވެ. ބަނޑުގައި ރިއްސާވަރުން ރައިނާ އުޅޭ ޙާލު ފެނި، ހަސޫންގެ ހިތަށް އަސަރުކުރިއެވެ. ރައިނާގެ ބަހަށް ނުހެއްލި ކުރިންވެސް އެދަރިފުޅު ނައްތާލެވުނުނަމައޭ އޭނާގެ ހިތަށް އެރިއެވެ. ބަނޑުގައި އެތައް ވޭނެއް އެޅުމަށްފަހު، އެންމެފަހުން ރައިނާ ވިހައިފިއެވެ. ލޯބި ލޯބި ފިރިހެންކުއްޖެކެވެ.\nރައިނާ ވިހައިގެން ހަފްތާއެއްވުމުން ގެޔަށް ދޫކޮށްލެވުނެވެ. ރޭވިފައިގޮތަށް ދެމަފިރިން އުޅުނީ ދަރިފުޅު ޔަތީމްޚާނާއަށް ލުމުގެ މަސައްކަތުގައެވެ. ހަސޫނުގެ ދެމަފިރިންގެ ޢަމަލްތައް ހުރިގޮތުން އައްމާރުގެ ދެމަފިރިންނަށް ލިބުނީ ޙައިރާންކަމެވެ. އެމީހުން ސުވާލުކުރުމުން ހަސޫން އޮޅުވާލުމެއްނެތި ކަންވީގޮތް ކިޔައިދިނެވެ. އައްމާރުގެ ދެމަފިރިން ތިބީ ބުނާނެ އެއްޗެއް ނޭނގި ހައިރާންވެފައެވެ. އެއްބަޔަކު ދަރިން ނުލިބިގެން ދުނިޔޭގެ ހަތަރުބިތަށްގޮސް ފަރުވާ ހޯދަން މަސައްކަތްކުރަމުންދާއިރު، އަނެއްބަޔަކު ވިހާފައި ދަރިން އެއްލާލަނީއެވެ. އަދި އަނެއްބަޔަކު އެދަރީން އުފަންނުވަނީސް އެދަރީންގެ ވަސްވެސް މި ދުނިޔެއިން ފުހެލަނީއެވެ. ކޮންފަދަ އަނިޔާވެރިކަމެއްހެއްޔެވެ؟\nއައްމާރުގެ ދެމަފިރިންނަށް އަދިއަދަށް ދާންދެންވެސް ދަރިޔަކު ނުލިބެއެވެ. ގެ ކުއްޔަށްދީފައި ލަންކާއަށް ބަދަލުވެގެން އެއުޅެނީވެސް އެކަމަށް ފަރުވާކުރާށެވެ. ދަރިފުޅު، ޔަތީމްޚާނާއަށްލުމުގެ ބަދަލުގައި އެދެމަފިރިންނަށް ދިނުމަށް އައްމާރު އެދުނުވެ.\nދަރިފުޅު، އައްމާރުގެ ދެމަފިރިންނަށް ދިނުމަށްފަހު، ރާއްޖެ އައިސް ކުރިއެކޭ އެއްގޮތަށް ހަސޫނުގެ ދެމަފިރިންވެސް މަސައްކަތާއިގެން މަސްޢޫލުވެ އުޅެންފެށިއެވެ. ބުރަކޮށް މަސައްކަތްކޮށް އެތައް ކާމިޔާބީއެއް ހޯދަމުންދިޔައެވެ. ނަމަވެސް، ދެމަފިރިންކުރެ އެކަކުވެސް ދަރިއަކު ހުރިމަތިން ހަނދާނެއްނެތެވެ. ލަންކާއިން އައިފަހުން އެދަރިފުޅުގެ ޙާލު ބަލާނުލިތާ، ދުނިޔޭގައި ހުރިތޯވެސް ބަލާނުލައެވެ. އެންމެ ކުޑަމިނުން ދަރިފުޅަށް ކިޔާ ނަންވެސް އެދެމަފިރިންނަކަށް ނޭނގެއެވެ.\nދުވަސްތައް ފާއިތުވަމުންގޮސް ތިރީސް އަހަރު ހޭދަވެގެން ހިނގައްޖެއެވެ. އާދައިގެމަތިން ހަސޫން އިނީ އޮފީހުގައެވެ. ފޯނުވާންފެށުމުން އެފޯނަށް ޖަވާބުދާރީވިއެވެ. ފޯނުން ވާހަކަދައްކާ ނިންމާލުމަށްފަހު، ބޭރަށް ނުކުތްއިރު އޭނާގެ މޫނުމަތީގައިވަނީ ހާސްކަމެވެ. ހަލުވިކޮށް ހިނގާލާފައިގޮސް ކާރަށް އެރުމަށްފަހު މިސްރާބުޖެހީ ހަސްފަތާލަށް ދިއުމަށެވެ.\nއަވަސްފަރުވާދޭބަޔަށް ވަދެ ހަސޫން މަޑުކޮށްލީ ރައިނާ ބާއްވާފައި އޮތް އެނދު ކައިރީގައެވެ. އޭނާއަށްވަނީ އައްސިބަލިޖެހިފައެވެ. ރައިނާ ވާހަކަދެއްކޭތޯ މަސައްކަތްކުރިއެވެ. އެހެނަސް، އޭނާ ކިޔާ އެއްޗެއް ހަސޫނަށް ސާފުވާގޮތެއް ނުވިއެވެ. އަތްފައި ހަލުވާނުލެވި ރަނގަޅަށް ވާހަކަދައްކާ ނުހެދޭތީ، ރައިނާގެ ހިތުގައި ޖެހުނުވަރުން ދެލޮލުން ކަރުނަތައް ފައިބައިގަތެވެ. ލޯބިވާ އަނބިމީހާގެ ޙާލު ފެނުމުން ހަސޫނަށްވެސް ރޮވުނެވެ. އަދި ވަގުތުތައް ބޭކާރުނުކޮށް ރައިނާއަށް ފަރުވާ ހޯދުމަށް ރާއްޖެއިން ބޭރަށް ދާން ހަމަޖެއްސީ، ވިޔަފާރީގެ މަސައްކަތްތައް އޭނާގެ ދަށުން މަސައްކަތްކުރާ އާމިލާއި ޙަވާލުކޮށްފައެވެ. ފުރަންދާން ތައްޔާރުވަމުންދިޔަ ވަގުތު ސޮއިކުރަންޖެހޭ މުހިއްމު ލިޔެކިޔުންތަކެއް ހިފައިގެން އާމިލް އައުމުން ހަސޫން އޭގައި ސޮއިކޮށްލިއެވެ. އަދި ވިޔަފާރީގެ ކަންތައް އޮތްގޮތް އާމިލަށް ރަނގަޅަށް އޮޅުންފިލުވައިދިނެވެ.\nއިންޑިއާގައި، ހަމަސްދުވަހު މަޑުކޮށްގެން ރައިނާއަށް އެދެވޭ ފަރުވާއެއް ލިބުނުނަމަވެސް، މުޅިއަކުން ރަނގަޅެއް ނުވެއެވެ. ހިނގާއިރު ފައި އެޅުމުގައި އައިބުގޮތެއް ހުރުމުގެ އިތުރުން، ވާހަކަ ދައްކާއިރުވެސް އަޅައިގަންނަ ގޮތެއްހުރެއެވެ. އެހެނަސް، އެހާވަރަށް ރައިނާ ރަނގަޅުވީތީ، ހަސޫން އެކަމާ އުފާކުރިއެވެ. އަނބިމީހާ ގޮވައިގެން ރާއްޖެ ދެވޭތީ ހަސޫން ހުރީ ވަރަށް އުފަލުންނެވެ.\nރާއްޖެއަށް ދެވުމާއެކު ކުލީކާރެއްގައި ހަސޫންމެން ގެޔަށް ދިޔައެވެ. ގޭގެ ދޮރުހުޅުވުމަށްޓަކައި ޖީބުގައި އޮތް ތަޅުދަނޑިފަތި ނަގާ ތަޅަށް ޖަހައިގެން ހުޅުވޭގޮތް ނުވުމުން، ތަޅު މައްސަލަ ޖެހުނީކަމަށް ހީކޮށް ތަޅުގައި ހިފާލިއެވެ. އެވަގުތު ދޮރު ހުޅުވިގެންދިޔުމުން ދެމީހުނަށްވެސް ލިބުނީ ޙައިރާންކަމެވެ. އެކަކު އަނެކަކަށް ބަލަން ތިބެ ގޭތެރެއަށް ވަދެގެން ދިޔައިރު، ބަލާލި ކޮންމެ ދިމާއަކުންވެސް ފެނިގެން ދިޔައީ ބީރައްޓެހިކަމެވެ. ރައިނާގެ ފަރުވާއަށް އިންޑިޔާއަށް ފުރިއިރު ހުރި ގޮތާ ބަލާއިރު، ގޭގެ ހުރިހާ ތަނަކަށާއި އެއްޗިއްސަށްވެސް ވަނީ ބަދަލު އައިސްފައެވެ. ހިތުގައި އުފެދިގެން ދިޔަ އެތައް ސުވާލަކާއެކު ދެމީހުނަށްވެސް ގޯތިތެރޭގެ ވަކި ހިސާބަކަށް ގޮސް ހުއްޓުން އަރާފައި ތިބެވުނީއެވެ. ސުވާލު އުފެދިފައިވާ ދެމަފިރިންގެ ސުވާލުތަކަށް ބޮޅެއް އިތުރުވީ، ގޭތެރެއިން ނުކުތް އާމިލްގެ ދެމަފިރިން ފެނުމުންނެވެ.\n"އާމިލް މިގޭގައި ކީއްކުރަނީ...؟؟" ޙައިރާންވެފައި ހަސޫނަށް އަހާލެވުނެވެ.\n"މީ މިހާރު އަހަރެންގެ ގެއެއް.." ދެޖީބަށް އަތްޖަހާލަމުން ރުންކުރު ގޮތަކަށް އާމިލް މިހެން ބުނުމުން ހަސޫންގެ ޙައިރާންކަން އިތުރުވިއެވެ.\n"ތިބުނި އެއްޗެއް ނުވިސްނުން...." ހަސޫން މިހެން ބުނުމާއެކު އާމިލް ގޭތެރެއަށް ވަދެގެން ގޮސް ފައިލެއް ހިފައިގެން އައިސް ހަސޫނާއި ދިމާއަށް އެއްލިއެވެ.\n"ތީ، ހަސޫންގެ ވިޔަފާރިއާއި، ހުރިހާ މުދަލެއް އަހަންނަށް ހިބައިން ދީފައިވާކަމުގެ ލިޔުން.... އެހެންވީމަ މިގެއާއި ހަސޫންގެ ހުރިހާ މުދަލެއްގެ ޙައްޤުވެރިޔަކީ މިހާރު އަހަރެން....." އާމިލްގެ ޖުމްލަތަކުން ހީވީ މީހަކު އޭނާގެ ކަންފަތްމަތީ ޖެހިހެންނެވެ. ހުރި ފިޔަވަޅުމަތިން ގުޑިލަން ނޭނގިފައި ހަސޫންހުރީ އެވާހަކަތައް ޤަބޫލުކުރަންވެސް ދަތިވެފައެވެ. އިވުނު ވާހަކަތައް ޤަބޫލުކުރަން ދަތިވެފައިހުރި ރައިނާވެސް ހުރީ، އަނގަމަތީ އަތްއަޅާލި ގޮތަށް އަތް ނަގަންވެސް ނޭނގިފައެވެ.\nސިކުނޑި ރަނގަޅަށް މަސައްކަތް ކުރަންފެށުމުން ހަސޫން، ބިންމަތީ އޮތް ފައިލް ނަގާ، އޭގައިވާ ލިޔުން ކިޔާލިއެވެ. ތެދެކެވެ. ހަސޫނުގެ ހުރިހާ މުދަލަކާއި އެ ގެ، އާމިލަށް ހިބަކޮށްދީ ލިޔެފައިވާ ލިޔުމުގައި އެވަނީ އޭނާގެ ސޮއިއެވެ. އެހެނަސް، އެއީ އޭނާ ތައްޔާރުކުރި ލިޔުމެއް ނޫނެވެ. އެވަގުތު އޭނާ ހަނދާންވީ ރައިނާ ގޮވައިގެން އިންޑިޔާއަށް ފުރަން ހަމަޖެހިފައި އޮތް ދުވަހު، މުހިއްމު ލިޔެކިޔުންތަކެކޭ ބުނެ، އާމިލް އޭނާ ލައްވާ އެ ލިޔުންތަކުގައި ސޮއިކުރުވި މަތިންނެވެ. އާމިލަށް ކުރާ އިތުބާރެއްގެ ބޮޑުކަމުން ކިޔާވެސްނުލާ އޭގައި ސޮއިކޮށްށްލެވުމުގެ ހިތިރަހަ މިއަދު މިވަނީ އޭނާގެ އަރުގައި ލާފައެވެ. ހަސޫނަށް ކަންތައްތައް ރޭކާލުމުން ރުޅިގަދަވާގޮތްވިއެވެ.\n"މިހާ ބޮޑު އޮޅުވާލުމެއް.... ކީއްވެ...؟؟؟ އާމިލް ކީއްވެ އަހަންނަށް މިހާ ބޮޑު އޮޅުވާލުމެއް އޮޅުވާލީ....؟؟؟ އަހަރެން އާމިލާއި ދޭތެރޭ ކަންތައް ކުރީ ކިހާ ރަނގަޅަށް....؟؟؟" ރުޅިއައިނަމަވެސް އެރުޅީގެ މައްޗަށް، ހިތާމަ ކުރި ހޯދިއެވެ. އެހާދުވަހުގެ މަސައްކަތް، ކުރެވުނު އެންމެ ސޮއިއަކުން ފެނަށްވެގެން ދިޔައީތީ ހިތުގެ އެންމެ ފުންމިނަށް އަސަރުކުރުވިއެވެ. ނަމަވެސް މިކަމުން އާމިލްގެ ހިތަށް އެއްވެސް އަސަރެއްނުކުރިއިރު، ނުލަފާ ވައްތަރަކަށް ހީލައިގެން ހުރެ ޒީނިޔާއާއިއެކު ބޭރަށްދާން ހިނގައިގަތެވެ.\nލޮލުން ނީރާލި ކަރުނަތިކި ފުހެލަމުން ހަސޫން ރައިނާ ގޮވައިގެން އެގެއިން ނުކުތީ ދެން އިތުރަށް އެތާ މަޑުކޮށްގެން ކުރެވޭނެ ކަމެއް ނެތީމައެވެ. ދިމާވި ހިތްދަތިކަމުގައި ދެމަފިރިން ފޮށިދަމަމުން މަގުހުރަސް ކުރަން ދިޔައީ މަގުގެ ދެކޮޅު ބަލާލުމެއްވެސް ނެތިއެވެ. އެވަގުތު ދުއްވާފައި އައި ކާރުގައި އިން ޒުވާނާއަށް ވަގުތުން ބުރެކި ނުޖެއްސުންނަމަ، ރައިނާ އޮންނާނީ ކާރު ދަށުވެފައެވެ.\nކާރު ދުއްވަން އިން ޒުވާނާ ކާރުގެ ދޮރު ހުޅުވާލުމަށްފަހު، ރައިނާގެ ގާތަށް އައީ ދުވެފައެވެ. އޭރު ހަސޫން ހުރީ ރައިނާގެ ގައިގައި ހިފަހައްޓާލައިގެންނެވެ. އެއްވެސް އަނިޔާއެއްވީތޯ ޒުވާނާ ސުވާލުކުރިއިރު އެމޫނުމަތިން ހާސްވެފައިވާކަމުގެ އަސަރުތައް ފެންނާން ހުއްޓެވެ. ނަމަވެސް، އެއްވެސް ޖަވާބެއް ނުދީ ރައިނާ ފެށީ ރޯށެވެ. ޒުވާނާގެ ހާސްކަން އިތުރުވުން ނޫންގޮތެއް ނުވިއެވެ. އޭނާ ހީކުރީ ރައިނާ ރޮނީ ތަނަކަށް ތަދުވެގެންކަމަށެވެ. އެހެނަސް، ޙަޤީޤަތަކީ އެޔެއް ނޫނެވެ. ރައިނާއަށް އެރޮވެނީ ވަންނާނެ ގެދޮރެއް ނެތި ބިކަވެ ޙާލުގައި ޖެހުނީމައެވެ. އެޒުވާނާ ހަސްފަތާލަށް ދާން އެދުމުން، ރައިނާ އެކަމަށް އިންކާރު ކުރިއެވެ.\n"ހަސްފަތާލަށް ނުދަންޏާ ހިނގާ! އަހަރެން ދައްތަމެން ގެޔަށް ގެންގޮސްދޭނަން..... " ރައިނާގެ އަތުގައި ހިފާލަމުން ޒުވާނާ ބުނެލިއެވެ. ދެމީހުންވެސް ގުޑިނުލާ ތިބުމުން އެޒުވާނާ ހައިރާންވެފައި، ކިހިނެއްވީތޯ ސުވާލުކޮށްލިއެވެ.\n"ކޮއްކޯ.... ބޭބެމެން ދާނެ ގެއެއް ނެތް.... މަކަރުވެރިއެއްގެ މަކަރުގައި ޖެހި، ބޭބެމެންގެ ގެއާއި ހުރިހާ މުދަލެއް ބީވެއްޖެ..... ދައްތައަށް ބޭސްފަރުވާކުރުމަށްފަހު މިއަދު ރާއްޖެއައީ... އަތުގައި މިހާރު ހުރި މަދު ފައިސާކޮޅުން ބޯހިޔާވަހިކަން ހޯދައިގެން ބަނޑުފުރާނަ މުއްތިކުރެވޭކަށް ނެތް....." ކުރިމަތީގައި ހުރި ގެއަށް ބަލަހައްޓައިގެން ހުރެ އަސަރާއިއެކު ހަސޫން ކިޔައިދިނެވެ.\n"މީތަ ބޭބެގެ ގެއަކީ....؟؟؟؟" އެގެއަށް ބަލަން ހުރެ ހަސޫން ވާހަކަ ދެއްކުމުން، އެޒުވާނާއަށް އަހާލެވުނެވެ. ހަސޫން "އާން" އެކޭ ބުނުމުގެ ގޮތުން ބޯޖަހާލިއެވެ.\n"ބޭބެމެންނަށް ކިޔަނީ ކޮންނަމެއް....؟؟؟ ބޭބެގެ ދަރިން ކޮބާ....؟؟؟؟" ހަސޫންގެ މޫނަށް ބަލަންހުރެ އެޒުވާނާ ސުވާލުކޮށްލުމުން، ހަސޫން އަމިއްލައަށް ތަޢާރަފް ވެލުމަށްފަހު، ރައިނާއަށް ކިޔާ ނަންވެސް ބުނެދިނެވެ. އަދި ދަރިއަކު ނެތްކަމަށް ބުނެލީ، ކުރިން ދަރިއަކު ލިބުން މަތިން ހަނދާން ނެތުމުންނެވެ.\n"އަޅުގަނޑަށް ކިޔަނީ އާއިން.... ދެރަނުވޭ.... އަހަރެން ބޭބެމެން ބިކަވިޔަކަ ނުދޭނަން.... އާދޭ، އަހަރެންނާއެކު އަހަރެންގެ ގެޔަށް ދާން...." އާއިން މިހެން ބުނުމުން ހަސޫންމެން އެއްބަސްވީ އިތުރު ގޮތެއް ނެތީމައެވެ.\nއާއިންގެ ގެއަކީ ހަސޫންމެންގެ ގެޔަށްވުރެ ބޮޑު އެތައް ގުނައެއް ރީތި ގެއެކެވެ. ގޭގެ ރީތިކަމާއި ޝާހީކަން ފެނި ދެމަފިރީންނަށްވެސް ބަލަން ތިބެވުނީއެވެ. ސިހުނީ އާއިން އިށީންނަން ބުނުމުންނެވެ. އާއިން ދެޖޫސްތަށި ހިފައިގެން އައިސް ހަސޫނަށް އެއްތަށި ދިނުމަށްފަހު، އަނެއްތަށި ރައިނާގެ ތުނބުގައި ޖައްސާލުމުން، ރައިނާގެ އިތުރުން ހަސޫނަށްވެސް ޙައިރާންކަން ލިބުނެވެ. އެހެނަސް، އާއިން ލޮލުގެ އިޝާރާތުން އޯގާތެރިކަމާއެކު ބުނެލުމުން ރައިނާ ޖޫސްފޮދެއް ބޯލިއެވެ.\n"އާއިން ހާދަ ރަނގަޅޭ... ދައްތަ ނުދެކެން އަދި ތިކަހަލަ ކުއްޖެއް.... ދުވަހަކު ނުވެސް ދަންނަ ބަޔަކަށް ތިހާ އޯގާތެރިކޮށް ތިހިތަނީ، ދަރިއަކު މަޔަކާ ދޭތެރޭ ހިތާހާ ރަނގަޅަށް.... ދައްތައަކަށް ނޭނގެ ޝުކުރުވެރިވާނެ ގޮތެއްވެސް...." އެވަގުތު ރައިނާގެ ލޮލުން ކަރުނަ އަންނަންފެށީ އޭނާ ބަނޑުއަޅާ ވިހޭ ދަރިފުޅުމަތިން ހަނދާންވުމުންނެވެ. އެދަރިފުޅު މިހާރު ވީތަނެއްވެސް ދުނިޔޭގައި ހުރިކަމެއްވެސް އަދި ނެތްކަމެއްވެސް އޭނާއަކަށް ނޭނގެއެވެ. ދުނިޔޭގެ އުފަލާއި އަރާމަށްޓަކައި، އަމިއްލަ ދަރިފުޅު ވިހެއުމަށްފަހު، ހިލޭ ބައެއްގެ އަތްމައްޗަށް ދޫކޮށްލާފައި އައިއިރު، އެހިތުގައި ނުވި މައިވަންތަ ކުލުނު އެވަގުތު ހޭލީ އާއިންގެ ރަނގަޅުކަން ފެނިފައެވެ. އެދުވަހު އޭނާގެ ދަރިފުޅު ޚަދީޖާމެންނާ ޙަވާލުނުކޮށް ބަލާ ބޮޑުކުރެވުނުނަމަ، މިއަދު އެމީހުނަށް އެހީވާން އެދަރިފުޅު ހުރީހޭ ހިތަށްއެރުމުން މާބޮޑަށް ދެރަވީއެވެ. އާއިން ލޯތްބާއެކު ރައިނާގެ ކަރުނަތައް ފުހެދެމުން ރުއިން ހުއްޓާލުމަށް އެދުނެވެ. އޭރު އޭނާވެސް އިނީ ފެންކަޅިވެފައެވެ.\n"ކޮބާ އާއިންގެ މައިންބަފައިން.......؟؟؟؟؟" ގޭތެރެއިން އިތުރު މީހަކު ފެންނަން ނެތުމުން ހަސޫން ސުވާލުކޮށްލިއެވެ.\n"އަހަރެންގެ މައިންބަފައިންނަކީ ތީ....." އިރުކޮޅެއްގެ ހިމޭންކަމަށްފަހު އާއިން އިއްވާލިއެވެ. އާއިންގެ ޖަވާބުން ހަސޫންގެ ދެމަފިރިންނަށް ސިހުންގެނުވިއެވެ. ހަސޫންގެ އަތުގައިހުރި ޖޫސްތަށި ވެއްޓި ތަޅައިގެންދިޔައިރު އޭނާއަށް ކޮޅަށްތެދުވެވިއްޖެއެވެ. އާއިނާއި، ރައިނާއަށްވެސް ކޮޅަށް ތެދުވެވުނެވެ. އެވަގުތުވީ، ބޭރަށް ގޮސްފައި އައްމާރާއި ޚަދީޖާވެސް ގެޔަށް އައި ވަގުތަށެވެ. އާއިންގެ ދުލުން ނުކުތް ޖުމްލަ އެދެމަފިރީންނަށްވެސް ރަނގަޅަށް އަޑުއިވުނެވެ. އާއިންގެ ގާތުގައި ތިބި ހަސޫންމެން ފެނުމުން އެދެމަފިރީންނަށް ހައިރާންކަން ލިބުނެވެ.\nއައްމާރުމެން ފެނުމުން އާއިންގެ ވާހަކަ ޤަބޫލުކުރަން ހަސޫންމެނަށް މަޖުބޫރުވިއެވެ. މިދުނިޔޭގައި އޭނާގެ ދަރިއަކު ހުރިކަންވެސް ހަސޫން ހަނދާންވީ އެވަގުތުއެވެ. ލިބުނު ކުއްލި ޚަބަރުން ދެމީހުނަށްވެސް އާއިނަށް ބަލަން ހުރެވުނީއެވެ.\n"މިއަދު ބައްޕަމެންނާ ދިމާވިއިރު ނޭނގެ ތިއީ އަހަރެންގެ ބައްޕަމެންކަމެއް... އެނގުނީ، ބައްޕަމެންގެ ތަޢާރަފް ދިނުމުން... އަހަރެންނަށް ކުރިން ބައްޕަމެންގެ ތަސްވީރެއްހާ ހިސާބުވެސް ފެނިފައެއް ނެތް.... ނަމާއި ގޭގެ ނަން އެނގެނީ.... ކުޑައިރުއްސުރެ ލަންކާގައި އުޅެ ބޮޑުވެ، ކިޔަވާ ނިމުމުން އަހަރެން ރާއްޖެ އައީ ބައްޕަމެން ހޯދުމުގެ މަޤްސަދުގައި.... އިނގޭ ބައްޕަމެން އަހަރެން ހޯދަން މަސައްކަތް ނުކުރާކަންވެސް.... އެކަމަކު، އެގޭ ދޮށުން މުގޯލި އަޅަމުން ދިޔައީ، އަހަރެންގެ ހިތުގައި ބައްޕަމެންނަށް އޮތް ލޯތްބެއްގެ ބޮޑުކަމުން.... ދުރުން ބަލާލައިގެންނަމަވެސް ހިތްހަމަ ޖައްސާލަން ބޭނުންވާތީ.... އެކަމަކު، ތަޤްދީރުގެ ރޭވުން މާ މަތިވެރި..... އަހަންނާ ބައްޕަމެން ދިމާވިއިރު، ބައްޕަމެން ތިބީ އަހަރެންގެ އެހީއަށް ބޭނުންވެފައި.... ބައްޕަ ދަރިއަކު ނުހުރެއޭ ބުނުމުން، އެވަގުތު ހީވި އަހަރެންގެ ހިތުގައި މީހަކު އަތްއަޅާ ފިއްތާލިހެން.... ވަރަށް އަސަރުކުރި.... އެހެނަސް އަހަރެން ކެތްތެރިވެވޭ އެންމެ މައްޗަށް ކެތްތެރިވެލައިގެން ހުރީ... އަހަރެން......" އާއިނަށް ވާހަކަ ކުރިއަށް ގެންދަން އުނދަގޫވުމުން ހުއްޓާލިއެވެ. އޭރު ހުއްޓުމެއްނެތި އޭނާގެ ދެލޮލުން ކަރުނަ އަންނަމުން ދިޔައެވެ.\n"މާތް ކަލާކޯ.... ހަސޫން، އަހަރެމެން ނުބަލަންވެގެން އެއްލާލީ ހަމަ މިހާ މާތްދަރިއެއްތަ...." ރައިނާގެ ދެލޮލުން ކަރުނަތައް ފައިބައިގަތެވެ. ކުރެވުނު ކުށް އިޙްސާސްވުމުން ދެރަވެ ލަދުގަތެވެ. ދަރިންނަކީ މާތް ﷲ ޙާވާލުކޮށްފައިވާ އަމާނާތަކަށްވީހިނދު، އެ އާމާނާތަށް ޚިޔާނާތްތެރިވެވުނުކަމުގެ އިޙްސާސް ފުރަތަމަފަހަރަށް ކުރެވުނެވެ. ދަރިއެއްގެ މުހިއްމުކަންވެސް އެވަގުތު އިޙްސާސްވެގެންދިޔައީ އިންތިހާއަށެވެ.\n"ޔާ ﷲ... މިއަޅާމެންނަށް ކުރެވުނު ކުށަށް ތަޢުބާވަން....." ދެއަތް އުފުލާލަމުން ހަސޫނަށް މިހެން ބުނެވުނީ ކުރެވުނުކުށަށް ލަދުވެތިވާ ޙާލުއެވެ. ދަރިފުޅުގެ ހިޔާވަހިކަމުގެދަށުގައި ހުރެވުނުހިނދު އެއީ، މިއަދު އޭގެ ދެމަފިރިންނަށް ޙައްޤުނޫން މަޤާމެއްކަން އިޙްސާސްކުރެވުނެވެ.\n"އަހަރެން މިއަދު ދަރިފުޅުގެ ކުރިމަތީ ހުންނަންވެސް ލަދުގަނޭ..... ބިކަވެ ނިކަމެތިވި ދުވަހު އެހީތެރިކަމުގެ އަތެއް ފޯރުކޮށްދިނީ، އަހަރެމެން ނުބަލަން އެއްލާލި ދަރިފުޅު.... އެވެސް، އަހަރެމެން އޭނާއާއިމެދު ކަންތައްކުރިގޮތް ރަނގަޅަށް އެނގިހުރެ..... މާތް ކަލާކޯ.... އަހަރެމެންނަށް ދަރިފުޅާއި ދޭތެރޭ ކަންތައް ކުރެވުނީ ކޮންފަދަ އިހާނެތިގޮތަކަށް.... އަހަރެމެންމީ ހާދަހާވާ ސުންޕާ ބައެކޭ.... ދަރިފުޅާ ބައްޕަމެންނަށް މާފުކުރޭ...." އާއިންގެ ފައިބުޑަށް ވެއްޓި ރޮއެރޮއެފައި ހަސޫން މާފަށް އެދެންފެށިއެވެ. ރައިނާއާއި، އާއިންވެސް ރޮމުންދިޔައިރު އައްމާރުމެންގެ ދެމަފިރިންވެސް ތިބީ ފެންކަޅިވެފައެވެ.\n"ބައްޕާ.... ބައްޕަމެން ކޮންމެގޮތަކަށް ކަންތައްކުރިކަމުގައިވިޔަސް، އަހަރެންގެ ހިތް ބައްޕަމެންނަށްޓަކައި، ބިއްލޫރިކޮޅެއްހާ ސާފު.... އަހަރެން ބައްޕަމެންނަށް މާފުކޮށްފިން...." ހަސޫނުގެ ދެކޮނޑުގައި ހިފައި ކޮޅަށްނަގަމުން މަޑުމައިތިރިކަމާއެކު އާއިން ބުނެލިއެވެ.\n"ދަރިފުޅާ...." އާއިންގެ ޖުމްލަތައް އަޑުއިވުމުން ރައިނާގެ ލޯލިތައް ކޮޅަށްޖެހިގެންދިޔައީ، އާއިންގެ ހިތްހެޔޮކަމުންނެވެ. އެދަރިފުޅުގެ ހިތުގައި އެދެމީހުންނަށްޓަކައި ޒައްރެއްގެ މިންވަރަށްވެސް ނަފްރަތުނުވުމުން ހައިރާންވެ، އަންތަރީސްވިއެވެ.\n"މަންމާ.... ސުވަރުގެއަށް ވަދެވޭނީ މަންމަގެ ފައިތިލަދަށުންކަން އަހަންނަށް ވަރަށް ރަނގަޅަށް އެނގޭ.... ވީއިރު އަހަރެން މަންމަމެންނަށް މާފުނުކޮށް ހުންނާނީ ކިހިނެއް....؟؟ އެހެންނޫނަސް މަންމަމެންނަށް ނަފްރަތުވެ، އިހާނެތިކޮށް ހިތައިގެން އަހަންނަށް ވާނީ ކޮންފައިދާއެއް.... މިއަދު މަންމަމެން ޙާލުގައިޖެހިފައި ތިއްބާ އެހީވުމުގެ ފުރުސަތު ލިބުނުކަމަށްޓަކައި އަހަރެން މާތްﷲގެ ޙަޟްރަތަށް ޝުކުރުވެރިވަން..... މައިންބަފައިން މުސްކުޅިވެ، ޙާލުގައިޖެހުމުން އެމީހުން ބެލުމަކީ ދަރިންގެ ޒިންމާއެއް..... އަހަރެން ބޭނުމެއްނުވޭ، އަހަރެންގެ ޒިންމާ ބޮލާލާޖަހާކަށް..... އަހަރެން ބޭނުން ދަރިއެއްގެ ޒިންމާ އެންމެ ފުރިހަމަގޮތުގައި އަދާކުރަން..." ރައިނާގެ އަތުގައި ހިފަހައްޓައިގެންހުރެ، އާއިން ލޯތްބާއެކު ދެއްކި ވާހަކަތަކުން އެންމެންގެ ލޯލިތައް ކޮޅަށްޖެހިގެންދިޔައެވެ. ހަސޫނުގެ ދެމަފިރިން ތިބީ ބުނާނެ އެއްޗެއްވެސް ނޭނގިފައެވެ.\n"މާތް ﷲ އިރާދަކުރެއްވިއްޔާ އަހަރެން، އަހަރެންގެ ދެމަންމައާއި، ދެބައްޕަ ބެލުމުގެ ޒިންމާ އެންމެ ފުރިހަމައަށް ނަގާނަން.... މީ މަންމަމެންނަށާއި ބައްޕަމެންނަށް މިދަރިފުޅު ވާ ވަޢުދެއް....." އާއިން މިހެންބުނުމުން އެންމެންގެ މޫނުމަތިންވެސް ފެނިގެންދިޔައީ އުފާވެރިކަމެވެ. އަދި އެވަގުތު ހަސޫނާ ރައިނާއަށް ބުނެލެވުނެވެ. "މީ ހަމަ އަހަރެމެންގެ ދަރިފުޅެވެ.


ފައިޒާގެ ވެކްސިންގެ މުސްލިމް ބާނީ\nކޮވިޑް-19 ޖައްސާ ކޮރޯނާވައިރަސްއާ ދެކޮޅަށް ފައިޒާ އާއި ބައޮއެންޓެކް ގުޅިގެން އީޖާދުކުރި ވެކްސިންގެ މައި މޭސްތިރިއަކީ ތުރުކީ ދަރިކޮޅަށް ނިސްބަތްވާ އެކަމަކު މިހާރު ޖަރުމަނުގެ...\nފައިޒާގެ ކޮވިޑް ވެކްސިންގެ މޭސްތިރިންނަކީ ދެމަފިރިން\nކޮވިޑް-19 އިން ސަލާމަތްވުމަށް މިހާރު ގިނަ ބަޔަކު އެންމެ ބޮޑަށް އިންތިޒާރުކުރަނީ ފައިޒާ ކުންފުނީގެ ވެކްސިނަށެވެ. މީގެ އަޖުމަބެލުމުގެ ފުރަތަމަ ދިރާސާތަކުން ދައްކަނީ މި ވެކްސިން 90...\nގިނައިން ޝޭވްކުރާ މީހުންނަށް ޖިލެޓްގެ "ހީޓެޑް" ރޭޒަރު\nގިނައިން ޝޭވްކުރާ މީހުންނަށް ހާއްސަކޮށް ޖިލެޓް ކުންފުނިން ތަފާތު ވައްތަރެއްގެ ރޭޒަރެއް ނެރެފި އެވެ.\n"އެވެޓާ" ތީމަށް ހެދި ކާރު ދައްކާލައިފި\nޑައިރެކްޓަރު ޖޭމްސް ކެމެރަން 2009 ގައި ގެނެސްދިން ފިލްމު "އެވެޓާ" އިން ބެލުންތެރިން ގެންގޮސްދިން ޕެންޑޯރާގެ ކުލަގަދަ ހިތްގައިމު ދުނިޔެ އަށް ހިތްޖެހުނު މީހުން ބައިވަރެވެ. އެ ހިޔާލީ ދުނިޔޭގެ ކުލަތަކާ އެކު މި ވަނީ ކާރެއް އުފައްދައިފަ އެވެ.\n"ކޮރޯނާއާ ދެކޮޅު" މުޒާހަރާއިން އެތައް ބަޔަކު ހައްޔަރު\nބާލިން (އޮގަސްޓް 30) - ޖަރުމަނުގައި ކޮރޯނާވައިރަހާ ދެކޮޅަށް އަޅާފައިވާ ފިޔަވަޅުތަކާ ދެކޮޅަށް އިއްޔެ މުޒާހަރާ އަށް ނުކުތް މީހުންގެ ތެރޭން 300 މީހުން ހައްޔަރުކޮށްފި އެވެ.\nމޮސްކޯ (އޮގަސްޓް 22) - މަތިންދާ ބޯޓުގައި ދަތުރު ކުރައްވަނިކޮށް ވަރަށް ބޮޑަށް ބަލިވެ، ކޯމާއެއްގައި އޮންނެވި ރަޝިޔާގެ އިދިކޮޅު ލީޑަރު އެލެކްސީ ނަވަލްނީ، އިތުރު ފަރުވާ އަށް ޖަރުމަނަށް...\nޖަރުމަނުގެ ދެ ސަރަހައްދެއް އަލުން ލޮކްޑައުނަށް\nބާލިން (ޖޫން 24) - ކޮރޯނާވައިރަހުގެ ކޭސްތައް އިތުރުވާން ފެށުމުން ޖަރުމަނުގެ ދެ ސަރަހައްދެއް އަލުން ލޮކްޑައުން ކޮށްފި އެވެ.\n"މި ސަރަހައްދުން އެންމެ ރައްކާތެރި ގައުމަކީ ރާއްޖެ"\nދެކުނު އޭޝިއާ ސަރަހައްދުގެ ގައުމުތަކުގެ ތެރެއިން މި ވަގުތު ޓޫރިސްޓުންނަށް އެންމެ ރައްކާތެރި ގައުމަކީ ރާއްޖެ ކަމަށް ޖަރުމަނުން ބުނެފި އެވެ.\nބާލިން (ޖޫން 15) - ކޮރޯނާވައިރަހުގެ 300 މިލިއަން ވެކްސިން ޑޯޒް ޔޫރަޕިއަން ޔޫނިއަން (އީޔޫ) އަށް ސަޕްލައި ކުރުމަށް، ބޭސް އުފައްދާ ކުންފުނި އެސްޓްރަޒެނިކާއާ އެކު ޖަރުމަން، ފްރާންސް، އިޓަލީ އަދި ނެދަލޭންޑްސް އިން ސޮއިކޮށްފި އެވެ.\nކޮވިޑް-19: ޖަރުމަނުން އުފެއްދި ވެކްސިން ޓެސްޓްކުރަނީ\nބާލިން (އެޕްރީލް 23) - ޖަރުމަނުގެ ކުންފުންޏެއް ކަމަށްވާ ބަޔޯއެންޓެކް އަދި އެމެރިކާގެ ފައިޒާ ކުންފުނި ގުޅިގެން އުފެއްދި ކޮވިޑް-19 ގެ ވެކްސިން އިންސާނުން ބޭނުންކޮށްގެން ޓެސްޓް ކުރުމުގެ ފެހި ސިގްނަލް ދީފި އެވެ.\nޖަރުމަނުން މަރުވާ މީހުން އެހާ މަދުވަނީ ކީއްވެ؟\nބީއެމްޑަބްލިއުގެ ލޯގޯ އަށް 23 އަހަރު ފަހުން ބަދަލެއް\nޖަރުމަނުގެ މަޝްހޫރު ކާރު ކުންފުނި ބީއެމްޑަބްލިއުގެ ލޯގޯ އަށް 23 އަހަރު ފަހުން ބަދަލެއް ގެނެސްފި އެވެ.


Haafizukan Kiyavaa Dharivarun Ge Haradhu Sarukaarun Hama Jassaa Dhenee - Vaguthu\nރައީސް ޔާމީން މިނިވަންވުމުން އުފާފާޅުކުރުން ކުރިއަށް -6ގަޑިއިރު ކުރިން\nދިރިއުޅޭ ރަށުން ބޭރުގައި ހާފިޒުކަން ކިޔަވަން ބޭނުންވާ ދަރިވަރުންނަށް، ކޯސް ފުރިހަމަ ކުރުމަށް ބޭނުންވާ ދިރިއުޅުމުގެ ހަރަދުތައް އަންނަ އަހަރު ސަރުކާރުން ހަމަޖައްސައިދޭނެ ކަމަށް ރައީސް އިބްރާހިމް މުހައްމަދު ސޯލިހު މިރޭ ވިދާޅުވެއްޖެއެވެ.\nކީރިތި ގުރުއާނާ ބެހޭ މަރުކަޒުގެ ދަސްވެނިވުމުގެ ރަސްމިއްޔާތުގައި ރައީސް ވިދާޅުވީ އިސްލާމްދީނުން ފެންނަން އޮތީ، އިޖުތިމާއީ އަދާލަތާއި ހަމަހަމަކަމާއި، މެދުމިނުގެ އެންމެ މަތިވެރި އުސޫލުތައް ކަމަށެވެ. އިސްލާމް ދީނުން ފެންނަން އޮތީ ބައިބައިވުމާއި ވަކިވަކިވުމެއް ނޫން ކަމަށް އެމަނިކުފާނު ވިދާޅުވިއެވެ.\n"އިސްލާމީ އަހުލާގު ދައުވަތު ދެނީ، އޯގާތެރިކަމާއި ލޯތްބާއެކު އެކުވެރިވެ، އެއްބައެއްގެ ގޮތުގައި އުޅުމަށް." ރައީސް ވިދާޅުވިއެވެ.\n"އަޅުގަނޑުމެންގެ އިސްލާމް ޓީޗަރުން ވިދާޅުވާ ގޮތުން، ކީރިތި ގުރްއާނުގެ އިލްމަކީ، ވަރަށް ތަނަވަސް ދާއިރާއަކަށް ފެތުރިފައިވާ އެއްޗެއް. ނަމަވެސް، އެ އިލްމުތަކުގެ ބޭނުން ހިފޭ ތަނެއް އަޅުގަނޑުމެންގެ ތެރެއަކުން ނުފެނޭ. އަޅުގަނޑަށް ގަލުކުރެވޭ ގޮތުގައި، ގުރްއާން ޓީޗަރުންނާއި، ޙާފިޒުންނާއި އިމާމުން އުފެއްދުމަށްވުރެ، ކީރިތި ގުރްއާނާބެހޭ މަރުކަޒުގެ ދައުރު މާ ފުޅާވާންވެއްޖެ."\nރައީސް ވިދާޅުވި ގޮތުގައި އެންމެ މުހިންމު ކަމަކީ ކީރިތި ގުރުއާނުގެ އިލްމުތައް ފެތުރުމެވެ. ގުރުއާންގެ އިލްމީ ކަންޒަރުން އަޅުގަނޑުމެންގެ ސިކުނޑިތައް މުއްސަނދިވެގެން ދާނީ ކީރިތި ގުރުއާންގެ އިލްމީ ދިރާސާތައްކޮށްގެން ކަމަށް އެމަނިކުފާނު ވިދާޅުވިއެވެ. އަދި މި ޒަމާނުގެ އިލްމީ ހޯދުންތައް ވެސް ކީރިތި ގުރުއާންގެ އިލްމީ ހަގީގަތްތަކުން އިތުރަށް ފުރިހަމަވެގެންދާނެ ކަން ރައީސް ފާހަގަ ކުރެއްވިއެވެ.\n"އެހެންވީމާ، އަޅުގަނޑަށް ވިސްނޭގޮތުގައި، މި މަރުކަޒުގެ ދައުރު މާބޮޑަށް އެބަ ފުޅާވާންޖެހޭ. ގުރްއާނާބެހޭ މަރުކަޒެއް ހުރުމުގެ ހަގީގީ ފައިދާ ލިބޭނީ އޭރުން." އިސްލާމީ މަރުކަޒުގައި ބޭއްވި ޖަލްސާގައި ރައީސް ވިދާޅުވިއެވެ.\n"މި ސަރުކާރުން އިރާދަކުރެއްވިއްޔާ، ގުރްއާނާބެހޭ މަރުކަޒު މިއަށްވުރެ ފުޅާކޮށް، ދީނީ އިލްމު ރާއްޖޭގައި ފެތުރުމަށް ކުރަންޖެހޭ ހުރިހާ ކަމެއްގައި އެހީތެރިވެދޭނެ ކަމުގެ ޔަޤީންކަން، މިރޭ އަޅުގަނޑު ތިޔަބޭފުޅުންނަށް އަރުވަން."\nރައީސް ވިދާޅުވީ ޖަޒީރާ ތަރައްގީގެ އެންމެ މައި ތަނބަކީ ރާއްޖޭގައި މިހާރަށްވުރެ ބޮޑަށް ދީނީ އިލްމު އުނގަންނައިދީ ފެތުރުން ކަމަށެވެ.\n"މިގޮތުން، މިހާރުވެސް އިތުރު ކަންތައްތަކެއް އަޅުގަނޑުމެން ކުރަމުން އެބަ ގެންދަން. މި އަންނަ އަހަރު ފެށިގެން އަންނައިރުގައި، ޙާފިޒުކަން ކިޔަވަން ބޭނުންވާ ދަރިވަރުންގެ ތެރެއިން، އަމިއްލަ ރަށުން ބޭރުގައި ކިޔަވާ ދަރިވަރުންނަށް، ކޯސް ފުރިހަމަކުރުމަށް ބޭނުންވާ އެމީހުންގެ ދިރިއުޅުމުގެ ޚަރަދުތައް އިރާދަކުރެއްވިއްޔާ، ސަރުކާރުން ހަމަޖައްސައިދޭނަން." ރައީސް ވިދާޅުވިއެވެ.\nނޮވެމްބަރު 20, 2021 23:10\nޢަރަބި ބަސް ނޭނގި ދިރާސާނުކުރެވޭނެ އެހެންވީމަ ސްކޫލުތަކުގަ ހުރިހާ ގްރޭޑެއް ގަވެސް ޢަރަބި ކިޔަވާވާދޭންޖެހޭ\nނޮވެމްބަރު 21, 2021 06:36\nޙާފިޒުންތައްޔާރުކުރަންފޮނުވަނީ ދުނިޔޭންބޭރަށްތޯ؟ ތިޔަވަރުގެޚަރަދެއްކުރަން އިންޑިއާއިން އިތުރުލޯނުއެހީއެއް ފަހުންދައްކާގޮތަށް ނުހޯއްދަވާނަންތޯ؟ ބޮޑުއިންޓްރަސްޓަކާނުލާ ތިޔަކަހަލަކަމަކަށް އިންޑިއާއިންޚަރަދުކޮށްފާނެބާ؟؟؟؟؟\nނޮވެމްބަރު 21, 2021 07:44\nއެބަހޭލުންތެރިވޭ ދެން މިސްކިތްތަށް މަރާމާތު ކުރަށްވަން ސަރުކާރުން ފަށްޓަވާ އާންމުންނަށް ހޮޅުވާލި މިސްކިތު ފަންޑުކަނޑާލަށްވާ މިސްކިތްތަށްމަރާމާތުކޮށް އާބާތުރަ ފިލުވުމަކީ 100 ޕަސެންޓު މުސްލިމުގައުމެއްގެ ސޯލިހު ރައީސަކު ކޮށްދޭން ލާޒިމު ކަމެއް.\nނޮވެމްބަރު 21, 2021 08:03\nމުނާފިގުން ކަންކުރާގޮތަށް ތިޔަ ކަންކުރާ ދުލުން ރިވެތި ބަސްބުނެފަ އަމަލުން އޭގެ އިދިކޮޅު ، މިސްކިތްތަކާ ގުރުއާނާ ބެހޭ މަރުކަޒު ވީރާނާވެ ނެތިފަނާވަނީ އިސްލާމް ދީނަން ފުރައްސާރަކޮށް ހަތިމަށް ކުޅުޖަހާ ހަދަނީ މިކަންކަން ސޯލިބޭގެ އިބޫ އަށް ރޭކާލާ ކަމަކަށް ނުވޭ\nނޮވެމްބަރު 21, 2021 08:07\nއިސްލާމްދީ ދަސްކޮށްނުދޭތޯ ޢައިރު މުސްލިމު ގައުމެއްގެއަޅުވެތިކަމަށް ނުދިއުމާއި ގައުމުވުއްކާނުލުމަށް، އަދި ރަލާއި އޫރުމަސް ބޭނުން ނުމުރުމަށް މާފުށި އަދި ފުލިދޫގައި ފުލޯޓިން ބާ ހަދައިގެން ރާބީއިރުވެސް އެކަން ނުހުއްޓުވަންތޯ އިސްލާމްދީން ދަސްކޮށްދެނީ!\nނޮވެމްބަރު 21, 2021 08:53\nސަރުކާރުން ތިކުރީ ވަރަށް ލާދިނީކަމެއް! ވާގޮތަކީ........\n- ޢަލީ ރަމީޒް-\nމަޑުމަޑުން އެބަ ރަނގަޅުވޭ\nނޮވެމްބަރު 21, 2021 14:24\nއެމްކިޔޫ އޭގެ ވެރިޔާ ގަބޫލުނުކުރޭ ދިވެހިބަހުން ގުޜުއާނުގެ ޑިގުރީ ހެދިދާނެކަމަކަށް ޑރ.ގެނަން ކުރިއަށްލައިގެން މަވަރެއްނެތިގެން އުޅޭ އެމްކިއޫއޭގެ ވެރިޔާ ބުނަނީ 8 އަހަރުންނޭ ގުރުއާނުގެ ޑިގުރީ ނެގޭނީ ބޭނުމަކީ ގުރުއާނާއި އިސްލާމްދީނަށް މީހުން ފޫހިކުރުވުން މިބޭފުޅާއަކީވެސް ލާދީނީ ފިކުރުގެ ބޭފުޅެއްބާ؟ ނޫނީ ވަޒީފާގެ ދަހިވެތިކަން ބޮޑީބާ؟ ރާއްޖޭގެ ގުރުއާން އިންސްޓިއުޓުރތަކުން އާދޭސްކުރާއިރުވެސް ގޮތަދޫނުކުރޭ!\nނޮވެމްބަރު 21, 2021 18:30\nފޮނި ބައިސާ ކެނޑުނީމައި ޤުރްއާނުގެ ތަޢުލީމު ފުޅާ ކުރެވޭނެ.\nބަލަގަ ނިމިދިޔަ3އަހަރު އަލަށް ފެށި ޤުރްއާނުގެ މަތީ ލެވެލްގެ ކޯހެއް ނޯންނާނެ.\nޤުރްއާނަށް އިސްކަންދޭ މިންވަރު ފެންނާނީ ޤުރްއާނާބެހޭ މަރުކަޒު ބާލާލި މީހަކަށް\nއެތަނުގައި ތިބީ ސިޔާސީ ދެ އުޅިއެއްނުވާ3ބުރާންތިލާފައި.\nކޯހެއގެ ކަންތައް ރާވައި ހިންގާނެ ތަޢުލީމީ މީހަކު ނުހުނާނެ.\nއަތޮޅުތެރޭގެ މަރުކަޒުގެ ގޮފިތައް ވަނީ ހުއްޓިފައި\nމޮޅު ބައިސާ ކެނޑޭތޯބަލާތި


Gabulhibaadhalaa Roagaage Enburi Aun - vNews.mv\nމުޅިދުނިޔެ މިވަނީ ލޮލަށްނުފެންނަ ދުޝްމަނެއްގެ އަޅުވެތިކަމުގައި\nޖާދުﷲ ސައީދު 29 May 2020, 01:11\nކޮވިޑް-19 އާއި ގުޅިގެން ދުނިޔޭގެ އެކި ޤައުމުތަކުގެ މާލީ ދަރަނި 2021 ވަނައަހަރުވެސް ފަހަނަޅައިގެން ގޮސްދާނެކަމަށް ދުނިޔޭގެ އިޤުތިޞާދީ ތަޖުރިބާކާރުން ވިދާޅުވެއްޖެއެވެ. މިއީ ދިވެހިރާއްޖެއަށްވެސް ކުރިމަތިވާނެ ވަރަށް ބޮޑު އިޤުތިޞާދީ ހީނަރު ކަމަކަށް ވެގެންދާނެއެވެ.\nމި ވަބާއަކީ ހަނގުރާމައަކާއ އެއްވަރުގެ އެއްޗެއްކަމަށް ސިފަކުރެވިފައިވާއިރު ދުނިޔޭގެ ކޮންމެ ރައްޔިތަކު ކުރިމަިލާން ޖެހިފައިމިވަނީ އަނެއް އިންސާނަކާ ނޫނެވެ. އެހެންނަމަވެސް ބައްޔަކާ ދެކޮޅަށެވެ. ޖަރާސީމަކާ ދެކޮޅަށެވެ.\nހަނގުރާމައެއްފަދައިން މިވަބާ ގެންދަނީ އިޤުތިޞާދުތަކުގެ އާބާތުރަ ފިލުވައި އޭގެ ސިފަތައް ބަދަލު ކުރުވަމުންނެވެ. އަދި ޢާންމު ހޭދަ ގުނަކުރުމަށް މަޖުބޫރުކުރުވަމުން މާލީ އެހީތެރިކަމަށް އެދި ގޮވަމުންނެވެ. ޢާންމު ދަރަންޏާއި މަރުކަޒީ ބޭންކުތަކުގެ ކަސްރު ހިސާބުތައް ބޮޑު ވަޞިއްޔަތަކަށް ހަދައިލައިގެންނެވެ.\nމީގެ މާނައަކީ ދަރަނީގެ ވަށާބުރުޖެހުން ނިމިގެންދާނީ ލާދައާއި ހިސާބުންތޯ ކުރެވޭ ސުވާލު ތޯއެވެ؟ ނުވަތަ ދަރަނީގެ މައްޗަށް ދަރަނި ބޮޑުވެ ފައިސާގެ އަގު ދަށްވެ މުދަލުގެ އަގު އިންތިހާއަށް އަރައިގެންދިއުން ހެއްޔެވެ؟ އެހެނެއް ނުވާނެއެވެ. ނަމަވެސް މިއީވެސް ފުރުޞަތު އޮތްކަމެކެވެ.\nނިކަން މުޠާލިޢާކޮށްލައްވައި ބައްލަވާށެވެ. ދުނިޔޭގެ ފުރަތަމަ ބޮޑު ހަނގުރާމައަށްފަހު 1923 ވަނަ އަހަރު ހައްދުފަހަނަޅައިދިޔަ ލާދައިގެ ތެރޭގައި ޖަރުމަނުގެ މަދަނީ ހަނގުރާމައިގެ ލާދަ އަތްނުފޯރާ ހިސާބަށް ދިޔައެވެ. އަދި ދެވަނަ ބޮޑު ހަނގުރާމައިގެ ތެރޭގައި އިނގިރޭސިވިލާތަށް ހިންދެމި ނުލެވި ޤައުމީ އުފެއްދުންތެރިކަމުގެ ނިސްބަތުގެ 250 އިންސައްތައިގެ މާލީ ދަރަންޏެއްގެ ތެރެއަށް ދިޔައެވެ. އެކަމަކު މެދު މިންވަރުގެ ލާދައެއްގެ ތެރޭގައި އެކަމުން އަރައިގަތުމަށް އެހީތެރިކަން ލިބުނެވެ.\nއެހެންވީމާ މިހާރު މިވަނީ ކީއްހެއްޔެވެ؟ އަހަރެމެން ފަށަންވާނީ ފުރަމަ މަރުޙަލާގެ ހާލަތުންނެވެ. އަހަރެމެން މި ހާލަތުގެ ތެރެއަށްގެންދިޔައީ ކިހިނެއް ހެއްޔެވެ. މިވަބާގެ ތެރެއަށް އަހަރެމެން ދިޔައިރުތިބީ ވަރަށް މަތީ ދަރަޖައެއްގެ ފަރުދީ ދަރަންޏެއްގެ ތެރޭގައެވެ. ވަރަށް ކުޑަ އިންޓަރެސްޓު ރޭޓަކާއެކު އެހެންނަމަވެސް އެއްވަރެއްގައި ހިފެހެއްޓިފައި އޮތްހެންހީވާ ކަހަލަ ކުޑަކުޑަ ލާދައެއްގެ ތެރޭގައެވެ.\nދުނިޔޭގެ އެންމެ މުއްސަނދި7ޤައުމުގެ ތެރޭގައި އެންމެ މަތީން އާމްދަނީ ލިބެމުންދާ ޖީ7ގެ ޤައުމުތަކުގެ ތެރެއިން 1945 ވަނަ އަހަރު އިނގިރޭސިވިލާތް އޮތްވަރުގެ ދަރަންޏާއި ގާތްކުރާ ހިސާބެއްގައި ދަރަނިވެރިފައި އޮތް ޤައުމެއް ނެތެވެ. ނަމަވެސް ޖަޕާނުގެ ނަޤުދު ދަރަނި އޮތީ އެޤައުމުގެ އުފެއްދުންތެރިކަމުގެ ނިސްބަތަށްވުރެ 154 އިންސައްތަ ބޮޑު ކޮންނެވެ. އިޓަލީ 121 އިންސައްތައިގެ ދަރަންޏެއްގައެވެ.\nއެހެންނަމަވެސް ކޮވިޑް-19 އަކީ ބޮޑު ހަނގުރާމައެއްގެ ފަހަތުން އައިސްފައިވާ އިޤުތިޞާދީ ހިތްދަތިކަމުގެ އަސަރުތަކާ ތަފާތު އިޤުތިޞާދީ އަސަރުތަކެއް ކުރިމަތިކުރުވަމުންދާ ވަބާއެކެވެ. ހަނގުރާމަތަކަކީ މާއްދީ އިޤުތިޞާދުތައް އަލުން ވިލަރެސްކޮށް ފަރުމާކުރުވާ އެއްޗެކެވެ. މާއްދީ ރައުސުމާލުތައް ފުނޑުފުނޑުކޮށްލައި ފެނަށް ހަދައިލާއެއްޗެކެވެ.\nކޮރޯނާވައިރަސް މިވަނީ އިޤުތިޞާދުތައް ކުރުގަޅުވައިލާ ނަރުފިލާގަނޑަކުން ދަމައިލާހެން ހިމަކޮށްލައި ދަމައިލައިފައެވެ. އިންސާނުންގެ މެދުގައި ގައިދުރުކަމެއްނެތި އޮތުމަށް ބުރަވާ، ބޭނުންވާ ތަކެއްޗާއި ބޭނުންޖެހޭ ތަކެތި އަަދި ތަކެއްޗަށްޖެހޭ ބޭނުންތައްވެސް ފިތްތައިލައިފައެވެ. ޠަބަޢީ އިޤުތިޞާދު ނުތަނަވަސްކަމުގެ ތެރެއަށް ވައްޓައިލައިފައެވެ.\nދުނިޔޭގެ އަރަނި ދަރަނީގެ ތަފާސްހިސާބުތައް ދިރާސާކޮށް މިންގަނޑުތައް ކަނޑައަޅާ މޫޑީޒް އިންވެސްޓްމަންޓް ސަރވިސަސްއިން ބުނެފައިވަނީ ދިވެހި ރާއްޖެއަށް އިޤުތިޞާދީ ހީނަރުކަން ކުރިމަތިވެފައިވާ ގޮތަށް ބަލާއިރު ދިގު މުއްދަތެއްގެ ތެރޭގައިނޫނީ އިޤުތިޞާދަށް ކުރިއެރުމެއް ނުލިބޭނެ ކަމަށެވެ. އަދި އިޤުތިޞާދީ މިންގަނޑުން އެމީހުން ދިވެހިރާއްޖެ މިންކުރެވިފައިވާ ބީ2އިން ބީ 3އަށް ދިވެހިރާއްޖެ ދަށް ކުރެވިފައިވާ ކަމަށެވެ.\nމިގޮތަށް ދިވެހިރާއްޖޭގެ ޠަބަޢީ އިޤުތިޞާދީ މުސްތަޤުބަލު ކަނޑައެޅުމުގައި ބަލައިފައިވާ ކަންކަމުގެ ތެރޭގައި ކޮވިޑް-19އިގެ ސަބަބުން ފަތުރުވެރިކަމުގެ ދާއިރާއަށް ކުއްލިއަކަށް އެރި ބޮޑު ލޮޅުން ފާހަގަކޮށްފައިވެއެވެ. ބުނެފައިވަނީ މިވަބާގެ ސަބަބުން ދިވެހި ރާއްޖޭގެ އިޤުތިޞާދީ ޙަރަކާތްތައް އެކަހެރިކޮށްލައި ސަރުކާރުންކުރާ ހޭދަތައް ނުތަނަވަސް މުސްތަޤުބަލެއްގެ ބިރުވެރިކަމެއްގެ ތެރެއަށް ގެންގޮސްފައިވާ ކަމަށެވެ. އަދި މިއީ ބޭރާއި އެތެރޭގެ މާލީ ބަލިކަށިކަމެއްގެ ތެރެއަށް އިތުރަށް ދިވެހިރާއްޖެ ފައްތައިލާނެ ކަމެއް ކަމަށެވެ.\nމީގެއިތުރުން ޖުމްލަކޮށް އިޤުތިޞާދީ ހޭހަންކުރުމާއި ޙަރަކާތްތަކުގެ ހަރުދަނާކަން ދެމެހެއްޓުމުގައި ސިޔާސަތުތައް ތަންފީޒުކުރުމާއި ބައްޓަން ކުރުމުގެ ސިފަތައް އެސިޔާސަތުގެ ތެރޭގައި ދެމެހެއްޓުމަށް ގޮންޖެހުންތަކެއް އެބަހުރިކަމަށެވެ.\nއަދި މާލީގޮތުން ހުރި ގޮންޖެހުންތަކުން ގެއްލުންތައް ލިބުނަ ނުދިނުމަށް އަޅައިފައިވާ ފުޅައްތައް ބަލިކަށިވެ ދަރަންޏާއި އުފެއްދުންތެރިކަމުގެ މަންފާގެ ހަމަހަމަކަން ގެއްލި ދިއުމުގެ ޙާލަތު ކުރިމަތީގައި އެބައޮތެވެ.\nކުރިއަށްއޮތް ދުވަސްތަކަކީ އިޤުތިޞާދީ ދަތިކަމުގެ އަސަރުތައް އެންމެ ބޮޑުވާނެ ދުވަސްތަކެވެ. ދައުލަތަށް ޓެކުހުންލިބޭ އާމްދަނީ މަދުވެފައި ޞިއްޙަތާއި އިޖުތިމާޢީ ހޭދަތަކަށް ބާރު ބޮޑުވެގެންދިއުން އިތުރުވެ ދަރަނީގެ ނިސްބަތަށް އެކަމުގެ އަސަރުތައް ފެންނަން ފެށުން ހިމެނެއެވެ.\nކުޑަކުޑަ ނަޞީބަކާއި އެތައް ޢިލްމެއްގެ އެހީގައި މިހާރުވެސް ދުނިޔެއިން މަސައްކަތްކުރަމުން ގެންދަނީ ކޮރޯނާވައިރަހަށް ވެކްސިނެއް ހޯދުމަށެވެ. ފަހަރެއްގައި މާ ދުރުނޫން މުސްތަޤުބަލެއްގައި ވެކްސިނެއް ލިބިދާނެކަމުގެ އުއްމީދު މިވަނީ ބޮޑުވެފައެވެ.\nއެހެންނަމަވެސް މިވެކްސިނަކީ ކޮންމެހެން ހުރިހާ ބަލިމަޑުކަމެއް ފިލުވައިލަދޭނެ ނުވަތަ ބަލިމަޑުކަމުގެ ގިނަ އަސަރުތައް ހުއްޓުވާނެ އެއްޗެއްނޫނެވެ. ޢާންމުންގެ ޚިޔާލަށް ވެކްސިން ފެންނަނީ ހުރިހާ ބަލިމަޑުކަމެއްގެ ޝިފާއެއް ކަމަށެވެ. މިސާލަކަށް ހިމަބިހީން ސަލާމަތްކުރާ ވެކްސިނަކުން އެބަލި ދުވަހަކުވެސް ނުޖެހޭނެ ކަމަށް ހީކުރެވޭ ފަދައިންނެވެ.\nއެހެން ނަމަވެސް އެފަދަ ވެކްސިންތަކާއި ޚިލަފަށް ކޮވިޑް ވެކްސިން ތަރައްޤީ ކުރެވިގެންދާނީ ހުމުގެ ރޯގާފަދަ ރޯގާތަކުން ދިފާޢުކޮށްދޭފަދަ އެއްޗަކަށެވެ. އެއީ ބަލި ޖެހުން ކުޑަކޮށްދިނުމަށް މަސައްކަތްކުރާ އެއްޗެއްގެ ގޮތުގައެވެ. ނުވަތަ ބަލީގެ ނުރައްކާ ބޮޑުވުމުން ކުޑަކޮށްދޭނެ އެއްޗެއްގެ ގޮތުގައި ކަމަށް އެތައްއެތައް ތަޖުރިބާކާރުންނެއް ގެންދަވަނީ ވިދާޅުވަމުންނެވެ.\nކޮވިޑް-19 މިވަނީ ކޮންމެވެސް ސިފައެއްގައި ޢާންމު ދިރިއުޅުމަށް ފުލުފުލުގައި ޙަމަލާތަކެއް ދީފައެވެ. ޚާއްޞަކޮށް ހަތަރުފާރުން އެތެރޭގެ ދިރިއުޅުމަށެވެ. ދުނިޔޭގައި އެންމެ ބާރަށް އަދި އެންމެ ބޮޑުކޮށް ފަތުރަމުންދިޔަ ނުރައްކަލުގެ މި ވަބާގެ ޙަރަކާތްތައް ހނގައިފައިވަނީ ހަތަރުފާރުން އެތެރޭގައެވެ. މީހުން ގިނައިން އެއްވާ ތަންތަނުގައެވެ. ގައިގޯޅިކޮށް ތިބެންޖެހޭ ތަންތަނުގައެވެ.\nމެލޭޝިއާގެ މިސްކިތަކުންނެވެ. ދިވެހިރާއްޖޭގެ އެއަރޕޯރަޓަކުންނެވެ. ފްރާންސްގެ އޮޑިޓޯރިއަމަކުންނެވެ. މެސަޗޫސެޓްސްގެ މަހާސިންތާއެއްގެ ތެރެއިންނެވެ. މިވަބާގެ ނުރައްކާ ފެތުރިގެންފައި މިވަނީ އެބައުޅޭމިބައުޅޭ ވާހަކައަށްވުރެ ބޮޑަށް ހަތަރުފާރުން އެތެރޭގައި ފާޅުވެގެންވާ ޙަޤީޤަތެއް ފަދައިންނެވެ.\nހޮންގު ކޮންގުގެ ނޫހަކުން ބުނެފައިވާ ގޮތުގައި މިފަދަ 7324 މައްސަލަ ޢަރުޝީފަށްލެވޭ ފަދަ ލިޔުންތަކުގައި ވަނިކޮށް ޗައިނާއިން ފެނިފައިވާ ކަމަށެވެ. އޭގެތެރެއިން ހަތަރުފާރުން ބޭރުގައި މިވަބާ ފެތުރިގެންފައިވާކަމަށް ފާހަގަ ކުރެވިފައިވަނީ އެންމެ މައްސަލައެއް ކަމަށެވެ. އެއީވެސް ކުޑަ އަވަށެއްގައި ބަޔަކުމީހުންގެ ޢާންމު އެއްވުމެއް ނުވަތަ ހޮޅުއަށީގެ ބައްދަލުވުމެއްގެ ތެރެއިން ކަމަށެވެ. އެހެންވީމާ މިވަބާ ފެތުރުމުގެ ނުރައްކާ، ހާމަތަނެއްގައި ނުވަތަ ހާމަ ވައިގެތެރޭގައި ފެތުރުމަށްވުރެ ހަތަރުފާރުން އެތެރޭގައި 19 އިންސައްތަ އިތުރުކަމަށް ޖަޕާނުންކުރި ދިރާސާއެއްގައި ބުނެއެވެ. ނަމަވެސް އެއީ ގޭބިސީއެއްގެ ހަތަރުފާރުން އެތެރެކަމަށް ދެކިގެން ނުވާނެއެވެ.\nދެކުނު ކޮރެއާގައި މި ވަބާ ފެތުރިގަތްތާ 50 އަށްވުރެ ގިނަދުވަސްވެފައިވާއިރު ލޮކްޑައުނަށް ލުއިދީގެން ތިއްބައި ކުއްލިއަކަށް އަނެއްކާވެސް ގިނަބަޔަކަށް ވައިރަސް ޖެހިގެން މ ހިނގާ މޭމަހުގެ 29 ވަނަ ދުވަހު އެޤައުމުންވަނީ ލޮކްޑައުންގެ އަމުރުތައް އަލުން އިޢާދަކޮށްފައެވެ. އަދި ވެރިރަށް ސޯލްގައި ހުޅުވައިލުމަށް ހުއްދަދިން ޢާންމުން އެއްވާ ހުރިހާތަނެއް ކަހަލައިން އެއްކޮށް ބަންދުވާނެކަން އިޢުލާންކޮށްފައި ވެއެވެ. އަދި ޢާންމުން ބޭރަށް ނިކުމެ ނޫޅުމަށާ ކުންފުނިތަކުގައި ވަޒީފާއަދާކުރާ މީހުންގެ ތެރެއިން ބައްޔެއްވެއްޖެ އެއްވެސްމީހަކު ވަޒީފާއަށް ނުނިކުތުމަށް އެންގުމަށް އޮފިޝަލުން ވަނީ އަމުރު ކުރައްވައިފައެވެ.\nކޮރޯނާ ވައިރަހާއި ގުޅިގެން އެތައް އެތައް ޝޮކެއް މުޅި ދުނިޔޭގެ މުޖުތަމަޢަށް މިވަނީ އައިސްފައެވެ. ޚާއްޞަކޮށް އިޤުތިޞާދީ އިންޖީނުތަކުގެ އެކިއެކި ސޯބުތައްވަނީ ހުއްޓިފައެވެ.\nއދ.ގެ މުއައްޒަފުންނާއި، ނުވަތަ ވަޒީފާއާއިބެހޭ ޖަމިއްޔާ އައިއެލްއޯއިން އިންޒާރުކޮށްފައިވާ ގޮތުގައި ޒުވާނުންނަށް ކުރިމަތިކުރުވައިފައިވާ ގިނަ ޝޮކްތަކަކީ އެމީހުންގެ މަސައްކަތުގެ ޙަޔާތުން އެކަހެރިކުރުވައި ބުރުވައިލެވިފައިވާ ބަޔަކަށް ހަދައިފާނެ އެއްޗެކެވެ. އެއީ ލޮކްޑައުން ޖީލެއް އުފެއްދުންފަދަ ކަމެއްކަމަށް އިންޓަރނޭޝަނަލް ލޭބަރ އޯރގަނައިޒޭޝަނުން ބުނެއެވެ.\nމިޖަމިއްޔާއިން ބުނެފައިވަނީ ޢުމުރުން 18 އަހަރާއި 29 އަހަރުގެ ޒުވާނުންގެ ކޮންމެ ހަމީހަކުން އެކަކަށްވުރެ ގިނަ މީހުންގެ ވަޒީފާ ކޮރޯނާވައިރަސް ފެތުރިގަތުމާއެކު ނިމުމަކަށް އަތުވެއްޖެ ކަމަށެވެ.\nމިއީ 2019 ވަނަ އަހަރުންފެށިގެން ވަޒީފާއެއްނެތި ނުވަތަ ވަޒީފާ ގެއްލިފައިތިބި ޒުވާނުންގެ ތެރެއަށް އިތުރުވި 14 އިންސައްތަ ކަމަށް އައިއެލްއޯއިން ނެރުނު ކޮވިޑް 19 އާއި ގުޅިގެން ދުނިޔޭގެ މަސައްކަތްތެރީންނަށް ކުރާ އަސަރުތަކާ ގުޅޭގޮތުން ނެރުނު4ވަނަ ރިޕޯރޓުގައި ވަނީ ބުނެފައެވެ. އަދި ވަޒީފާނެތް ޒުވާނުންގެ ނިސްބަތަކީ އެހެން ޢުމުރުފުރާގެ ވަޒީފާ ނެތް މީހުނަށްވުރެ މަތީ ނިސްބަތެއް ކަމަށް އައިއެލްއޯއިން ފާހަގަކޮށްފައިވެއެވެ.\nމިއަދު ދުނިޔޭގައި ކޮރޯނާވައިރަސްޖެހިފައިވާ މީހުންގެ ޢަދަދު 5.6 މިލިއަނަށް އަރައިފައިވާއިރު 351،146 ވަނީ މި ވަބާގައި މަރުވެފައިކަމަށް ޖޯން ހޮޕްކިންސް ޔުނިވަރސިޓީގެ ތަފާސްހިސާބުތަކުން ހުކުރު ވިލޭރޭގެ މެންދަމު 1 ޖެހުމާއި ހިސާބަށް ދައްކައެވެ.\nއިގްތިސާދު ރާއްޖެ ނިއު ނޯމަލް ރިޕޯޓް


Kaivengnah fahu Alia aai Ranbir dhiri ulheynee Kapoor aailaa aa eku - vNews.mv\nކައިވެންޏަށްފަހު އާލިއާއާއި ރަންބީރް ކަޕޫރު ދިރިއުޅޭނީ ކަޕޫރު ޢާއިލާއާއެކު\nމަރިޔަމް ޝާހިދާ 26 April 2022, 23:46\nމިމަހުގެ 14 ވަނަ ދުވަހު ކައިވެނިކޮށްފައިވާ ބޮލީވުޑުގެ މަގުބޫލު ޖޯޑު އާލިއާ ބަޓްއާއި އެކްޓަރު ރަންބީރް ކަޕޫރު ކައިވެންޏަށްފަހު ދިރިއުޅޭނީ ރަންބީރްގެ ބައްޕަ ރިޝީ ކަޕޫރު ބިނާކުރި މައިގެ ކްރިޝްނާ ރާޖް ބަންގްލޯގައި ކަމަށް ރިޕޯޓުތައް ބުނެފިއެވެ.\nމިވަގުތު މި ބިލްޑިންގްގެ މަސައްކަތް އެއްކޮށް ފުރިހަމަވެފައި ނުވުމާއެކު ވަގުތީގޮތުން ރަންބީރްގެ ދެމަފިރިން ކައިވެންޏަށްފަހު ދިރިއުޅެމުންދަނީ ރަންބީރްގެ އަމިއްލަ އެޕާޓްމެންޓްގައެވެ.\nމުމްބާއިގެ ވާސްތޫގައި ހުންނަ މި އެޕާޓްމެންޓަކީ ކްރިޝްނާ ރާޖް އާއި ވަރަށް ކައިރި އެޕާޓްމެންޓެކެވެ.\nކްރިޝްނާ ރާޖް ހުންނަ ސަރަހައްދުން ވީހާވެސް ކައިރި ހިސާބަކުން ރަންބީރް އަމިއްލަ އެޕާޓްމެންޓެއް ފުރަތަމަ ހޯދަން ބޭނުންވި އެންމެ ބޮޑު އެއް ބޭނުމަކީވެސް އަމިއްލަ މައިންބަފައިންނާ ދުރަށް ނުގޮސް ދިރިއުޅުމުގެ ބޭނުމުގައެވެ.\nފާހަގަކޮށްލެވޭ އަނެއްކަމަކީ، ރަންބީރް އަމިއްލަ އެޕާޓްމަންޓަކަށް ދިއުމުގެ ވިސްނުން އޭރު ގެންގުޅެފައިވަނީ3އަހަރު ވަންދެން ލޯބީގެ ގޮތުން ގުޅިގެން އުޅުނު ބަތަލާ ކެޓްރީނާ ކައިފްއާއެކު ވަކިން ދިރިއުޅެން ބޭނުން ވުމުންކަމަށް މީޑީއާ ރިޕޯޓުތަކުންވަނީ ބުނެފައެވެ.\nކޮންމެއަކަސް ކުރިޔަށް އޮތްތަނުގައި ރަންބީރްއާއި އާލިއާ ދިރިއުޅެން ހޭދަކުރާނެ ،ކްރިޝްނާ ރާޖްގެ މަސައްކަތް ކުރިޔަށްދާތާ މިހާރުވަނީ 1 އަހަރުވެފައެވެ. ތަފާތު އެކި ސަބަބުތަކާހެދި މި އިމާރާތުގެ މަސައްކަތްވަނީ އެކިފަހަރުމަތިން ހުއްޓުމަކަށް އައިސްފައެވެ.\nމުމްބާއީގެ ޕަލީ ހިލްގައި ހުންނަ ކްރިޝްނާ ރާޖް އިމާރާތް އެއްކޮށް ނިމޭނެ ވަކި ތާރީޚެއް އަދި އެނގިފައި ނުވާއިރު ރަންބީރުގެ ދެމަފިރިންނާއެކު ރަންބީރުގެ މަންމަ އަދި އާލިއާގެ މައިދައިތަ ބަތަލާ ނީތޫ ކަޕޫރުވެސް މިއިމާރާތަށް ބަދަލުވާނެކަމަށް ރިޕޯޓުތައް ބުނެއެވެ. ސަބަބަކީ މިއީ އެކްޓަރު ރިޝީ ކަޕޫރު އޭނާގެ އާއިލާ ދިރިއުޅުމަށްޓަކައި ތައްޔާރުކުރި އިމާރާތަކަށް ވުމާވެސް އެކުގައެވެ.\nމީޑިއާ ރިޕޯޓުތައް ބުނާގޮތުން މީގެކުރިން ރަންބީރްއާއި އާލިއާގެ ކައިވެނީގެ ރަސްމިއްޔާތުތަކާއެކު ކައިވެނިކުރުމަށް ނިންމާފައިވަނީ މިއިމާރާތް އެއްކޮށް ނިމުމުން ކްރިޝްނާ ރާޖްގައެވެ. އެހެންނަމަވެސް ހީކުރި ވަރަށްވުރެވެސް ބޮޑަށް އިމާރާތުގެ މަސައްކަތްވަނީ ލަސްވެފައެވެ.\nއެކްޓަރު ރިޝީ ކަޕޫރު މަރުވުމުގެ ކުރިން އެންމެ ދެކެން ބޭނުންވި ދުވަހަކީ ދަރިފުޅު ރަންބީރް ކައިވެނި ކުރާނެ ދުވަސް ކަމަށް ބުނެފައި އޮތުމާއެކު، ރިޝީ ދުނިޔެއާއި ވަކިވެދިއުމުން އާއިލާއިން ބޭނުންވީ އެ އެދުން ވީހާވެސް އަވަހަކަށް ފުރިހަމަކޮށް ދިނުމަށެވެ.\nވަރަށް އާދައިގެ ގޮތަކަށް ދެ ފަރާތުގެ އާއިލާއާއި ގާތް ރަހްމަތްތެރިންގެ މަދު ބަޔަކު ހިމެނޭގޮތަށް ކުރިޔަށްދިޔަ ރަންބީރް-އާލިއާގެ ކައިވެނީގައި އެންމެ ގިނަ ބަޔަކު ބުނެފައިވަނީ އެކްޓަރު ރިޝީ ކަޕޫރު ނެތުމުން އެފަޅުކަން މާބޮޑަށްވެސް ކައިވެނީގައި ފާހަގަވެގެން ގޮސްފައިވާ ކަމަށެވެ.\nރިޝީ ކަޕޫރު މަރުވެފައިވަނީ ގިނަ ދުވަސްތަކެއް ވަންދެން ލޭގެ ކެންސަރު ބައްޔަށް ފަރުވާ ހޯދަމުން ދަނިކޮށް 2020 ވަނަ އަހަރުގެ އެޕްރީލް9ވަނަ ދުވަހު އިންޑިއާގެ މުމްބާއީގައެވެ.


Syria ge Halab city ge hanguraama hoonu vejje | Mihaaru\nސީރިއާގެ ހަލަބު ސިޓީގެ ބާނީ ޒައިދު ސަރަހައްދުގެ ކޮންޓްރޯލް ހޯދުމަށް ފަހު ސިފައިން ހަރަކާތްތެރި ވަނީ. --ފޮޓޯ:އޭއެފްޕީ\n03 އޯގަސްޓް 2016 - 11:32 11 comments\nހަލަބު ސިޓީގެ ރަމޫސާ އަވަށުގައި ސަރުކާރު ސިފައިންގެ ބާރުގެ ދަށުގައި އޮތް ޓަނަލެއްގައި އިދިކޮޅު ހަނގުރާމަވެރިން ވަނީ ބާރުގަދަ ބޮމެއް ގޮއްވާލައިފަ އެވެ. ބާޣީ ހަނގުރާމަވެރިން ހުއްޓުވުމަށް ރައީސް ބައްޝާރުލް އަސަދުގެ ސަރުކާރު ސިފައިން ހަމަލާ ދެމުން ދަނީ ރަޝިޔާގެ ހަނގުރާމަ މަތީ ބޯޓުތަކުގެ ވައިގެ ހަމަލާތަކުގެ އެހީގަ އެވެ.\nސީރިއާގެ ހަލަބު ސިޓީގެ ދެކުނުގައި ސަރުކާރާ ދެކޮޅު ސިފައިން ހަމަލާ ދެނީ. --ފޮޓޯ:އޭއެފްޕީ\nހަލަބުގައި ބާޣީ ސިފައިންގެ އަތް ދަށުގައިވާ ސަރަހައްދުތަކާއި އެހެން ހިސާބުތަކާ، ސަރުކާރު ސިފައިން މިދިޔަ މަހު ވަނީ ގުޅުން ކަނޑާލައިފަ އެވެ. އަދި ބާޣީންގެ ބާރުގެ ދަށުގައި އޮތް ސަރަހައްދުތަކުގައި 250،000 ވަރަކަށް އާއްމުން ތާށިވެފައި ތިބި ކަމަށް ވެސް ޚަބަރުތައް ބުނެ އެވެ.\nސަރުކާރާ ދެކޮޅު ސިފައިންގެ ކޮމާންޑަރަކު ރޮއިޓާސް އަށް ބުނީ ރަމޫސާ އަވަށުގައި އެ މީހުން ކުރިއަރަން ހުރަސް އަޅާފައި ވަނީ ރަޝިޔާގެ ވައިގެ ހަމަލާތަކުގެ ސަބަބުން ކަމަށެވެ. ހަލަބުގެ ހަނގުރާމައިގައި ސަރުކާރު ސިފައިންނާ ދެކޮޅަށް ހަމަލާ ދިނުމަށް 10،000 ސިފައިންނާއި 95 ޓޭންކު އަދި އެތައް ރޮކެޓް ލޯންޗަރެއް ފޮނުވާފައިވާ ކަމަށް އެހެން ހަނގުރާމަވެރިއަކު ބުންޏެވެ.\nސީރިއާގެ ވެރިރަށް ދިމިޝްގުގެ އިރުން އޮންނަ ސަރަހައްދެއްގައި ދިން ވައިގެ ހަމަލާތަކުން ސަލާމަތް ވުމަށް ކުޑަ ކުއްޖަކު ގޮވައިގެން ދަނީ. --ފޮޓޯ:އޭއެފްޕީ\nބައެއް ޚަބަރުތައް ބުނާ ގޮތުގައި ސަރުކާރު ސިފައިންގެ ޕޯސްޓްތަކަށް ޖާނުންފިދާވުމުގެ ހަމަލާ ދިނުމަށް އިދިކޮޅު ހަނގުރާމަވެރިން ވަނީ ތައްޔާރުވެފަ އެވެ. އިނގިރޭސި ވިލާތުގައި ހިންގާ ސީރިއަން އޮބްޒަވޭޓަރީ ފޯ ހިއުމަން ރައިޓްސް އިން ބުނީ މިއީ ހަލަބުގައި އިދިކޮޅު ހަނގުރާމަވެރިން މިހާތަނަށް ދެމުންދާ އެންމެ ވަރުގަދަ ހަމަލާތައް ކަމަށެވެ.\nއޮބްޒަވޭޓަރީގެ ވެރިޔާ ރާމީ އަބްދުލް ރަހުމާން ބުނީ އިދިކޮޅު ހަނގުރާމަވެރިންގެ އަތްދަށުގައި އޮތް އަށް އަވަށުގެ ތެރޭން ފަސް އަވަށް ސަރުކާރު ސިފައިންނަށް އަތުލެވުނީ ރަޝިޔާގެ ވައިގެ ހަމަލާތަކުގެ ސަބަބުން ކަމަށެވެ. ހަލަބުގައި އާދިއްތަ ދުވަހުން ފެށިގެން ހަނގުރާމަ ހޫނުވި ފަހުން މިހާތަނަށް އިދކޮޅު ހަނގުރާމަވެރިންގެ ތެރޭން 50 މީހުން މަރުވެފައިވާ ކަމަށް އޮބްޒަވޭޓަރީން ބުންޏެވެ. އަދި ސަރުކާރު ސިފައިންގެ ތެރޭން ވެސް ގިނަ ބަޔަކު މަރުވެފައިވާ ކަމަށް ބުނެފައިވެ އެވެ.\nސީރިއާގެ ހަލަބުގައި ހަނގުރާމަ ވަރުގަދަވުމުން އެ ސިޓީގެ ބޮޑު ބައެއް މިހާރު ވަނީ ސުންނާތިވެފައި. --ފޮޓޯ:އޭޕީ\nހަލަބު ސިޓީއާ ކައިރީގައިވާ ސަރަގިބު އަށް ކްލޮރިން ގޭހުގެ ހަމަލާއެއް ދީފައިވާ ކަމަށް ވެސް ރިޕޯޓްތައް ބުނެ އެވެ. މި ހަމަލާގައި 30 އަށް ވުރެ ގިނަ މީހުންނަށް ވަނީ އަސަރުކޮށްފަ އެވެ. ކްލޮރިން ގޭހުގެ އަސަރު ކުރުމުން ނޭވާ ކުރުވެ އަނގައިން ލޭ އަންނަ ގޮތްވެ އެވެ. ކްލޮރިން ގޭހުގެ ހަމަލާ ދިނީ ކޮން ބައެއް ކަމެއް އަދި ނޭނގެ އެވެ. އެކަމަކު މި ހަމަލާ ދީފައި ވަނީ ރަޝިޔާގެ އަސްކަރީ ހެލިކޮޕްޓަރެއް ވައްޓާލި ހިސާބުގަ އެވެ. ހެލިކޮޕްޓަރު ވައްޓާލުމުން އޭގައި ތިބި ފަސް މީހުން ވަނީ މަރުވެފަ އެވެ. އަދި މިއީ ސެޕްޓެމްބަރު މަހު ސީރިއާގައި ރަޝިޔާ އިން ވައިގެ ހަމަލާ ދޭން ފެށި ފަހުން އެ ގައުމަށް ލިބުނު އެންމެ ބޮޑު ގެއްލުމެވެ.\nސީރިއާ ސަރުކާރާ ދެކޮޅު ސިފައިން ހަމަލާދީ ވައްޓާލި ކަމަށް ބުނާ ރަޝިޔާގެ ހެލިކޮޕްޓަރު. --ފޮޓޯ:އޭއެފްޕީ\nހަލަބަކީ އެއް ދުވަސްވަރެއްގައި ސީރިއާގެ ވިޔަފާރީގެ ވެރިރަށެވެ. އަދި ތާރީޚީ ގޮތުން މުއްސަނދި ރަށެކެވެ. އެކަމަކު ސީރިއާގެ ފަސް އަހަރުވީ ދާޚިލީ ހަނގުރާމައިގެ ސަބަބުން އެ ސިޓީ މިހާރު ވަނީ ސުންނާފަތިކޮށްލައިފަ އެވެ.\nއިތުރު ލިޔުންތައް މެދު އިރުމަތި ރަޝިއާ ސީރިއާ


މިނިސްޓްރީއަށް ބޭނުންވާ ފަރުނީޗަރ ގަންނަން ބޭނުންވެއްޖެ\nމި މިނިސްޓްރީއަށް މިދަންނަވާ ތަކެތި ގަތުމަށް ބޭނުންވެއްޖެއެވެ.\n05 އޮފީސް މޭޒު\n01 ކޮންފަރެންސް މޭޒު\n11 އޮފީސް ގޮނޑި\n02 ސައިޑް ޓޭބަލް\n02 ބިއްލޫރިޖެހި ފޮތް ކަބަޑު\n02 ފައިލިންގ ކެބިނެޓް\n01 ވައިޓް ބޯޑު\nއަދި ދަންނަވަމެވެ. މިދެންނެވި އަދަދުތަކަށް އުނި އިތުރު އައުމަކީ އެކަށީގެންވާ ކަމެކެވެ.\nވީމާ، މި މަސައްކަތްކޮށްދޭން އެދޭ ފަރާތްތަކުން 2016 ޖޫން 01 ވަނަ ދުވަހުގެ 10:00 އަށް މި މިނިސްޓްރީއަށް ހާޒިރުވެ މަޢުލޫމާތު އޮޅުންފިލުވުމަށްފަހު 2016 ޖޫން 05 ވަނަ ދުވަހުގެ 10:00 އަށް މި މިނިސްޓްރީއަށް ހާޒިރުވެ އަންދާސީހިސާބު ހުށަހެޅުންއެދެމެވެ. މިކަމަށް އަންދާސީހިސާބު ހުށަހެޅޭނީ މަޢުލޫމާތު ސާފުކުރުމަށް ހާޒިރުވާންޖެހޭ ދުވަހުގެ، ކަނޑައެޅިފައިވާ ގަޑިއަށް، މި މިނިސްޓްރީއަށް ހާޒިރުވެ މަޢުލޫމާތު އޮޅުންފިލުވާފައިވާ ފަރާތްތަކަށެވެ.\nމިކަމަށް މީގެކުރިން ކުރި މި މިނިސްޓްރީގެ ނަންބަރު (IUL)28-FA-1/1/2016/50 އިޢުލާނާ ގުޅިގެން އެކަށީގެންވާ ވަރަށް ބޭފުޅުން މަޢުލޫމާތު ސާފުކުރަން ހާޒިރުވެފައިނުވާތީ، އެ އިޢުލާން ބާޠިލުކުރުމަށްފަހު އަލުން އިޢުލާން ކުރީމެވެ.\nސުންގަޑި: 01 ޖޫން 2016 1000


Winter Park hingi kunfuni gelligen hoadhanee | Mihaaru\nވިންޓަ ތީމް ޕާކްގައި ސްކޭޓްކުރަނީ. -- ފޮޓޯ: މިހާރު\n23 އެޕްރީލް 2021 - 01:38\nމާލެ ސިޓީ ކައުންސިލް ސަލްޓަން ޕާކް\n25 ކޮމެންޓް, 17 ރިއެކްޝަންސް\nއެ ކުންފުނި އޮތީ ޖަލުގަ\nމިއީ ދިވެހިން ޑިމޮކްރަސީ ނުދަންނާތީ ވާގޮތެއް. ޑިމޮކްރަސީ އެއް ގައި ކޮންމެބަޔަކު ކުރިއަސް މިކަހަލަ ކަންތައް ހުއްޓިގެން ނުވާނެ. ފުލެޓްތައްވެސް މިއަދާހަމައަށް ނުދެވިގެން އުޅެނީ މިހެންވެ. ކުރީގެ ސަރުކާރުން ކުރިކަމަކަށްވީމަ ބަހަނާ ދައްކަމުންދަނީ.\nމިސަރުކާރުހެ ކަންކަން ކިރުމުގެ އެއް ވެސް ގާބިލް ކަމެއް ނެތީ.\nތިވިންޓަރޕާރކް އެއީކީ ކޮންމެހެންމީހަކު ލާރިގަޑެއް ކާކަށް ހެދި ތަނެއްނޫން. އެކަހަލަތަންތަންނުފެންނަ މާލެއާ އަތޮޅު ތަކުގެކުދިން އުފާކޮށްލަންދާންހެދިތަނެއް. ހަޖަމްނުކުރެވުނަސްބޮޑުވަރު.\nމާލޭ ކުދިންނަށް ހެދި ތަނެއް އެއީ\n2018 ވަނަ އަހަރުގެ ރިޔާސީ އިންތިހާބާއި ހަމައަށް ބަރާބަރަށް ހިގަހިގާ ހުރި ތަނެއް ވެރިކަން ބަދަލުވެ3އަހަރު ވީރާނާވާން ދޫކޮށްލުމަށް ފަހު ސިޓީ ކައުންސިލް އިދިކޮޅަށް ލިބުނީމަ ޑްރާމާ ކުޅޭނެ ކަމެއް ނެތް. ބަޔަކު ހޯދަންޏާ އެތަން ހަލާކުވާން ދޫކޮށްލުމުގެ ކުށުގައި މާލެ ސިޓީ ކައުންސިލްގެ މޭޔަރ ހައްޔަރުކުރަންވީ\nރަނގަޅު! ދެން އެގްރިމެންޓް ބާތިލްކޮށްލީ މަތާ، ބަދަލު ހޯދަން ލެވޭނީވެސް\nތަނުގަ ބޮޑުތަޅުއަޅުވާ ތަންވީރާނާކޮށްލާފަ މޭޔަރުބަދަލުވީމަ ދެންމިއުޅެނީ ކޮން ޑްރާމާއެއް ކުޅެން ތިތަނުގަ ބޮޑުތަޅުއެޅުވި މައްސަލްއާއި އަޑިޕާކުމައްސަލައަށް ޖަވާބުލިއެ ތަތްޔާރުވޭ ސުވާލުއައުމުގެކުރިން ރެޑީވޭ\nމާލެ ސިޓީ ކައުންސިލުން ގެޒެޓްކުރި އިއުލާނުގައި ބުނެފައި ވަނީ 2018 ވަނަ އަހަރު ވިންޓާ ތީމް ޕާކް ހިންގަން "ޑައިމަންޑް ވިންގްސް" ކުންފުންޏާ ހަވާލުކުރީ އޭރުގެ މިނިސްޓްރީ އޮފް ހައުސިން އެންޑް އިންފްރާސްޓްރަކްޗާ އިން ކަމަށެވެ. މިއީ މާލެސިޓީކައުންސިލްއާއިބެހޭކަމެއްނޫން! ހުރިހާބިމެއް މިހާރު އޮންނަނީ އެޗްޑީސީގެ ބެލުމުގެ ދަށުގައި ދެން ކޯއްޗެކޭ ކިޔާކަށް.\nޔާމީންގެ މެގަ ޕްރޮޖެކްޓެއް މިއޮތީވެސް! ޕިސް ޕިސް ގައުމުކާ ހުސްކޮށްފަ ދޯ ވެރިކަމުން ދިޔައީ!\nކޮބާ މައްސަލައަކީ؟ އެއީ އެތައް ކުދިންނަކަށް އުފާ ގެނެސްދިން ކަމެއް. އެކަމާ ގައުމު ކައިހުސްކުރުމާ އޮތް ގުޅުމެއް ނެތް. ޔާމީންގެ ވެރިކަމުގަ ހިނގާ ކޮންމެ ވިޔަފާރިއަކާ ޔާމީނާ ގުޅުވާނަމަ މިވެރިކަމުގަވެސް އެގޮތަށް ނަން އޮންނަންވީ.\nއެންމެފަހުން ޖަނާވެސް ގެއްލުނީ، އުތަ؟


އިސްލާމް ދީން މަތިވެރިކުރަން ސޯޝަލްމީޑިއާގައި މަސައްކަތްކުރަން ޖެހޭ ސަބަބު ކީރިތި ޤުރްއާނުން!\n"އެއުރެންގެ ހުވާތައް އުވާލައި، ރަސޫލާ (ރަށުން) ބޭރުކޮށްލުމަށް ރޭވި ބައަކާ ތިއަބައިމީހުން ހަނގުރާމަ ނުކުރާންވީ ކީއްވެގެންހެއްޔެވެ؟ ފުރަތަމަ ތިއަބައިމީހުންނަށް ޙަމަލާ ދިނީ އެއުރެންނެވެ. ތިއަބައިމީހުން، އެއުރެންދެކެ ބިރުގަންނަނީ ހެއްޔެވެ؟ ފަހެ، ތިއަބައިމީހުން މުއުމިނުން ކަމުގައިވާނަމަ، ތިއަބައިމީހުން ބިރުވެތިވުން ޙައްޤުކަން ބޮޑީ، ﷲ އަށެވެ." (ތއުބާ: 13)\n"ތިއަބައިމީހުން އެއުރެންނާ ހަނގުރާމަކުރާ ހުށިކަމެވެ! އޭރުން ﷲ އެއުރެންނަށް ތިއަބައިމީހުންގެ އަތްތަކުން ޢަޒާބު ދެއްވާނެތެވެ. އަދި އެއުރެން ނިކަމެތި ކޮށްލައްވާނެތެވެ. އަދި ތިއަބައިމީހުންނަށް، އެއުރެންގެ މައްޗަށް ނަޞްރު ދެއްވާނެތެވެ. އަދި މުއްމިން ބައެއްގެ ހިތްތަކަށް ޝިފާ ދެއްވާނެތެވެ." (ތައުބާ: 14)\nއިސްލާމް ދީން މަތިވެރިކުރަން މަސައްކަތްކުރާ މީހުން ހިތްވަރު ލިބިގަންނަންވީ މި2އާޔަތުންނެވެ. މިއަދު ޤައުމުތަކުން ބޭރުކުރާނެ ރަސޫލުބޭކަލުންނެއް ނެތެވެ. މިއަދު އެމީހުން މަސައްކަތްކުރަނީ މުސްލިމުން އެމީހުންގެ ދީނުން ބޭރުކުރުމަށެވެ. އެކަން ކުރަން އެމީހުން ކުރާ ކޮންމެ މަސައްކަތަކީ މުސްލިމުންނަށް އެމީހުން ދެމުން ގެންދާ ހަމަލާތަކެވެ.\nފުރަތަމަ ޢާޔަތަށް ވިސްނައިލާށެވެ. "ތިއަބައިމީހުން، އެއުރެންދެކެ ބިރުގަންނަނީ ހެއްޔެވެ؟ ފަހެ، ތިއަބައިމީހުން މުއުމިނުން ކަމުގައިވާނަމަ، ތިއަބައިމީހުން ބިރުވެތިވުން ޙައްޤުކަން ބޮޑީ، ﷲ އަށެވެ." ކަމަށް އޮތުމުން މުސްލިމުން ބިރުގަންނަންވީ ޑިމޮކްރަސީ ކޮނޑުޖަހައިގެން ބަހަމުން ގެންދާ މީހުންނަކަށް ނޫނެވެ. މުސްލިމުން ބިރުގަންނަންވީ ﷲ ތަޢާލާއަށެވެ.\nމުސްލިމުންނޭވެ! މިއަދު މުސްލިމުން އެމީހުންގެ ދީނުން ބޭރުކުރުމުގެ ނަމުގައި އެއްވެސް ބައަކު ހަތިޔާރު ހިފައިގެން ނުކުމެ އެއްވެސް ހަނގުރާމައެއް ނުކުރާނެއެވެ. ކުރާނީ ފިުކުރީ ހަނގުރާމައެވެ. އެ ހަނގުރާމައިގެ އެންމެ ބޮޑު މައިދާނަކީ ސޯޝަލް މީޑިއާއެވެ. ވީމާ މުސްލިމުން އެމީހުންގެ ދީނުގެ ދިފާޢުގައިވެސް އެންމެ ވަރުގަދައަށް ހަނގުރާމަކުރަންވީ ސޯޝަލް މީޑިއާގައެވެ.\n"އޭރުން ﷲ އެއުރެންނަށް ތިއަބައިމީހުންގެ އަތްތަކުން ޢަޒާބު ދެއްވާނެތެވެ. އަދި އެއުރެން ނިކަމެތި ކޮށްލައްވާނެތެވެ. އަދި ތިއަބައިމީހުންނަށް، އެއުރެންގެ މައްޗަށް ނަޞްރު ދެއްވާނެތެވެ. އަދި މުއްމިން ބައެއްގެ ހިތްތަކަށް ޝިފާ ދެއްވާނެތެވެ." އޮތުމުން ޔަޤީންވެގެންދަނީ އިސްލާމް ދީނުގެ ދިފާޢުގައި މަސައްކަތްކުރުމުން ﷲ ތަޢާލާ ނަޞްރު ދެއްވަވާނެ ކަމެވެ. ޢަދާވާތްތެރިން ގަދަ ބަލިން ބަލިކުރައްވަވާނެ ކަމެވެ. އަދި އެކަމުގެ ސަބަބުން މުއްމިނުންގެ ހިތްތައްތަކަށް ޝިފާ ދެއްވަވާނެ ކަމެވެ. ހަމަޖެހުން ދެއްވަވާނެ ކަމެވެ.\nވީމާ ކޮފީ މޭޒުތަކުގައި ވެސް ދައްކަންވީ އިސްލާމް ދީނަށް ނަޞްރު ދިނުމުގެ ވާހަކައެވެ. އިސްލާމް ދީނާއި ދެކޮޅަށް އަޑު އުފުލާ ކޮންމެ މީހަކާއި އިސްލާމް ދީނުގެ ދިފާޢުގައި ވަކާލާތުކުރަން ޖެހޭނެއެވެ. ސޯޝަލްމީޑިއާ ބޭނުންކުރާ ކޮންމެ މީހަކުވެސް އެންމެ ބޮޑު ސަމާލުކަމެއް ދޭންވީ އިސްލާމް ދީން މަތިވެރިކުރަން ކުރަން ހުރި މަސައްކަތްތައް ކުރުމަށެވެ. އެމީހަކަށް ކުރެވުނު ކަމެއް ކުރުމަށެވެ. އަމިއްލައަށް ބަސްބުނަން ނުއެނގޭ މީހުން އެނގޭ މީހުން ބުނެފައި ހުންނަ ބަސްތައް ރީޓްވީޓްކުރާށެވެ!\nއިސްލާމް ދީން މަތިވެރިކުރުމަށް ކިތަންމެ ކުޑަ މަސައްކަތެއް ކުރި މީހަކަށްވެސް އެކަމުގެ ސަވާބު ދެއްވަވާނެތެވެ. ހަމަ އެއާއިއެކު މި ދެ އާޔަތުން އެނގިގެންދަނީ "ކަލޭމެން އެއްވެސް މަސައްކަތެއް ނުކުރި ނަމަވެސް ﷲ ތަޢާލާ އެކަލާނގެ ދީން މަތިވެރި ކުރައްވަވާނެ" ކަމަށް ބުނެ އިސްލާމް ދީން މަތިވެރިކުރަން ކުރާ މަސައްކަތްތަކަށް ހުރަސް އަޅަން ކުރާ ކަންކަން ބަލައި ގަތުމެއް ނެތްކަމެވެ. އިސްލާމް ދީން މަތިވެރިކުރަން މަސައްކަތްކުރުމަށް ﷲ ތަޢާލާ އަނގްވާފައިވާތީއެވެ!


MIRA Ge Isverinna Fathuhulla Aai Asma Ah Ruhun Dheyn Faaskoffi - Vaguthu\nމީރާގެ އިސްވެރިންނަށް ފަތުހުﷲ އާއި އަސްމާ އަށް ރުހުންދޭން ފާސްކޮށްފި\nކޮމިޝަނަރ ޖެނެރަލް އޮފް ޓެކްސޭޝަންގެ މަޤާމަށް ފަތުހުﷲ ޖަމީލް އަދި ޑެޕިއުޓީ ކޮމިޝަނަރ ޖެނެރަލް އޮފް ޓެކްސޭޝަންގެ މަޤާމަށް އަސްމާ ޝަފީއު އައްޔަން ކުރަން ރައްޔިތުންގެ މަޖިލީހުން ރުހުން ދީފިއެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި ފަތުހުﷲ އަށް ރުހުން ދިނުމަށް ފާސްކުރީ އެ ކަމަށް ނެގި ވޯޓުގައި ބައިވެރިވެވަޑައިގެންނެވި 82 މެންބަރުންގެ އަޣުލަބިއްޔަތުންނެވެ. ޑެޕިއުޓީ ކޮމިޝަނަރ ޖެނެރަލްގެ މަގާމަށް އަސްމާ ޝަފީއު އަށް ރުހުން ދިނުމަށް ފާސްކޮށްފައިވަނީ އެކަމަށް ނެގި ވޯޓުގައި ބައިވެރިވެވަޑައިގެންނެވި 81 މެންބަރުންގެ އަޣުލަބިއްޔަތުންނެވެ.\nކޮމިޝަނާ ޖެނެރަލް އޮފް ޓެކްސޭޝަންގެ މަގާމަށް އައްޔަން ކުރައްވަން ރައީސް އިބްރާހީމް މުހައްމަދު ސޯލިހު މަޖިލީހަށް ފޮނުއްވީ މީރާގެ ކުރީގެ ޑިރެކްޓަރު ފަތުހުﷲ ޖަމީލާއި ކަސްޓަމްސްގެ އެސިސްޓެންޓް ކޮމިޝަނާ އިސްމާއިލް ނާޝިދުގެ ނަންފުޅެވެ.\nމީރާގެ މި ދެމަގާމު ހުސްވީ ޓެކްސްގެ ގާނޫނަށް ރައްޔިތުންގެ މަޖިލީހުން ދާދި ފަހުން ގެނައި އިސްލާހަކާ ގުޅިގެންނެވެ. މި ދެ މަގާމުގެ ތެރެއިން ކޮމިޝަނަރ ޖެނެރަލް އޮފް ޓެކްސޭޝަންގެ މަގާމުގައި އެންމެ ފަހުން ހުންނެވީ ޔަޒީދު މުހަމަދެވެ. އަދި ޑެޕިއުޓި ކޮމިޝަނރ ޖެނެރަލް އޮފް ޓެކްސޭޝަންގެ މަގާމުގައި ހުންނެވީ ހަސަން ޒަރީރެވެ.\nޓެކްސް ބަޔާން ހުށަހަޅައި ފައިސާ ދެއްކުމުގެ ސުން ގަޑިތަކަށް ބަދަލު ގެނެސްފި\nމާދަމާ އިން ފެށިގެން މީރާގެ ސެންޓަރުތައް ހުޅުވައިގެން ހިދުމަތް ދޭން ފަށަނީ\nއޮކްޓޯބަރ 28, 2019 16:12\nއޮކްޓޯބަރ 28, 2019 18:07\nތީ ނަމެެއްގައި މީރާއަށް ލީ ދެ ޕަޕެޓުން. މީރާ ހިންގާނީ ސަރުވަޝް އާ ފިނޭންސް މިނިސްޓަރ އަމީރާއި އިކޮނޮމިކް މިނިސްޓަރ ފައްޔާޒް. މީރާގެ ދެން ތިބޭނީ އަޅުން\nއޮކްޓޯބަރ 28, 2019 18:11\nތިޔަ ތާކު ނޭތް ހިންގޭނެ އެއްވެސް މީހެއް. ދެމީހުްނ ކުރެ މީހަކީ އަތުން ކަމެއް ކުރަން އިނގޭ މީހެއްނޫން.. ތިޔަ އަސްމާ އަކީ ބޮޑާ ކަމާ ކިބުރު ވެރިކަމުގެ ހައްދު. ތިޔަ ފަތުހުއްﷲ ގެ އޮންނާނީ އެހެންކަމެއް\nއޮކްޓޯބަރ 28, 2019 18:38\nއަސްމާ އަށް އިނގޭނެ ސްޓާފުންނާ ޖައްސާލައި ކަނޑާލަން. އޭނައާ އެކު ސްޓާފުންނަށް ހިފަހައްޓާ ނުލެވޭނެ. ސްޓާފުންނަށް ޖައްސާ ހުރިހާ އުދަނގުލެއް ޖައްސާ މީހަކީ އޭނަ އާއި އެޗް އާރް.. އެކަމަކު ނަންވާނީ އެހެން މީހުން